cyanic-selkie/wikianc huggingface dataset:
ಉಪ್ಪು
ಉಪ್ಪು ಸಾಮಾನ್ಯವಾದು ಒಂಜಿ ಖನಿಜ, ಪ್ರಾಥಮಿಕವಾದ್ ಉಂದೆನ್ ಸೋಡಿಯಂ ಕ್ಲೋರೈಡ್ (NaCl)ಪಂದ್ ಲೆಪ್ಪುವೆರ್. ರಾಸಾಯನಿಕ ಸಂಯುಕ್ತ ಪನ್ಪುನ ಮಲ್ಲ ಗುಂಪುಡು ಉಂದು ಲವಣ ಪಂಡ್‍ದೇ ಪ್ರಸಿದ್ಧಿ ಪಡೆದುಂಡು. ನೈಸರ್ಗಿಕವಾದ್ ಉಪ್ಪು ಸ್ಪಟಿಕ ರೂಪೊಡು ಉಪ್ಪುಂಡು. (crystalline) ಈ ಖನಿಜೊನು ರೋಕ್ ಸಾಲ್ಟ್ (ಘನ ಲವಣ) ಅತ್ತ್‌ಂಡ ಹೆಲೈಟ್ ಪಂದ್ ಪುದರ್ ಕೊರ್ತೆರ್. ಸಮುದ್ರದ ನೀರ್‌ಡ್ ಉಪ್ಪು ಅಗಾಧವಾಯಿನ ಪ್ರಮಾಣೊಡು ಉಂಡು ಬೊಕ್ಕ ಉಂದುವೇ ಪ್ರಮುಖವಾಯಿನ ಭಾಗವಾದ್ ಉಪ್ಪುಂಡು; ಮುಕ್ತ ಸಾಗರೊಡು ಸುಮಾರ್ ೩೫ ಗ್ರಾಂ ಪ್ರತಿ ಲೀಟರ್‌ಡ್ ಉಪ್ಪುಂಡು. ಜೀವಶಾಸ್ತ್ರೊಡು ಸೋಡಿಯಂದ ಪಾತ್ರ ಇತ್ತ್‌ದ್‍ ಪ್ರತಿ ಪ್ರಾಣಿದ ಜೀವೊಗು ಈ ಲವಣ ಅಗತ್ಯವಾದ್‍ ಉಂಡು ಬೊಕ್ಕ ಉಪ್ಪುತನ ಒಂಜಿ ಮುಖ್ಯವಾಯಿನ ರುಚಿ ಕಣವಾದ್ ಉಂಡು.
ಸಾಮಾನ್ಯ ಲವಣ, ಸೋಡಿಯಂ ಕ್ಲೋರೈಡ್, ಟೇಬಲ್ ಸಾಲ್ಟ್, ಹೆಲೈಟ್ ಪಂಡ್‍ದ್ ಲೆಪ್ಪುನ ಸಾಮಾನ್ಯ ಮನುಷ್ಯನ ದಿನನಿತ್ಯದ ಜೋಸ್ತಿ ಪಂಡ ಉಪ್ಪು, ಉಂದೆತ್ತ ಬಗೆಟ್ಟ್ ತೆರಿಪುನವೇ ಒಂಜಿ ರೋಚಕವಾಯಿನ ಕತೆ. ಕನ್ನಡದ ನಾನ್ನುಡಿ ಒಂಜಿ ಇಂಚ ಉಂಡು ಉಪ್ಪಿಗಿಂತ ರುಚಿಯಿಲ್ಲ, ತಾಯಿಗಿಂತ ಬಂಧುವಿಲ್ಲ ಪಂಡ್ಂಡ ಉಪ್ಪುರ್ದ್ ರುಚಿತ್ತ ವಸ್ತ್ ನನೊಂಜಿ ಇಜ್ಜಿ, ಅಂಚನೆ ಅಪ್ಪೆರ್ದ್ ಕೈತಲ್‌ದ ಸಂಬಂಧಿ ನನೊರಿ ಇಜ್ಜಿ. ಗಾಂಧೀಜಿ ಬ್ರಿಟಿಷ್ ಸಾಮಾಜ್ಯದ ವಿರುದ್ಧ ಯುದ್ಧ ಸಾರ್‌‍ನವೇ ಉಪ್ಪಿನ ಸತ್ಯಾಗ್ರಹ (ದಂಢೀ ಯಾತ್ರೆ) ಉಂದು ಪೂರ ಉಪ್ಪುದ ಕುರಿತಾಯಿನ ಸಾಮಾಜಿಕ ವಿಷಯೊಲು. ವೈಜ್ಞಾನಿಕವಾದ್ ಉಪ್ಪು ಪನ್ಪುನವು ಒಂಜಿ ಅಯಾನಿಕ್ ಮಿಶ್ರಣ. ಉಂದೆಟ್ಟ್‌ ಸೋಡಿಯಂ ಬೊಕ್ಕ ಕ್ಲೋರಿನ್ ತಲಾ ಒಂಜಿ ಅಣುಕುಲು ೧:೧ ಅನುಪಾತೊಡು ಸೇರ್‌ದ್ ಉಪ್ಪುಂಡು ಅಯರ್ದ್ ಆದ್ ಉಂಡೆತ್ತ ರಾಸಾಯನಿಕ ಸಂಕೇತ (NaCl), ಸೋಡಿಯಂ ಕ್ಲೋರೈಡ್ ಪಂಡ್‌ದ್ ಆತ್ಂಡ್. ಸಾಮಾನ್ಯವಾದ್ ಸಮುದ್ರದ ನೀರ್ ಲವಣಯುಕ್ತವಾದ್‍ ಉಪ್ಪುನ ಪ್ರಮುಖ ಕಾರಣ ಸೋಡಿಯಂ ಕ್ಲೋರೈಡ್ ಆತ್ಂಡ್. ಹಲವಾರ್ ಬಹುಕೋಶೀಯ ಜೀವಿಲೆಡ್ ಉಪ್ಪುನ ಸಹಕೋಶೀಯ ದ್ರಾವಣವಾದ್ ಉಂಡು. ಉಂದೆನ್ ಸಾಮಾನ್ಯವಾದ್ ಆಹಾರ ಸಾಮಗ್ರಿಲೆನ್ ಸುರಕ್ಷಿತವಾದ್ ಸಂಗ್ರಹಿಸುನ ಕಾರ್ಯೊಗಾದ್ ಬೊಕ್ಕ ಬೇಕರಿ ಉತ್ಪನ್ನೊಲೆನ ತಯಾರಿಕೆಡ್ ಬಳಸುವೆರ್. ಹಲವಾರ್ ಕೈಗಾರಿಕೆಲೆನ ಪ್ರಕ್ರಿಯೆಲೆಡ್ ಸೋಡಿಯಂ ಕ್ಲೋರೈಡ್‌ನ್ ಅತ್ಯಂತ ವ್ಯಾಪಕವಾದ್ ಬಳಸುವೆರ್‌. ರಾಸಾಯನಿಕ ವಿಶ್ಲೇಷಣೆಗ್ ಪೂರಕವಾದ್ ಸೋಡಿಯಂ ಕ್ಲೋರೈಡ್‌ನ್ ಬಳಸಲಾಸುವೆರ್‌. ಹಿಮಚ್ಛಾದಿತ ಪ್ರದೇಶೊಲೆಡ್‍ ಮಾರ್ಗೊಲೆಡ್ ಜಮೆ ಅದ್‍ ಉಪ್ಪುನ ಮಂಜುನು ಕರಗಯೆರೆ ಉಪ್ಪನು ಪ್ರಮುಖವಾದ್ ಬಳಸುವೆರ್.
ಗಟ್ಟಿ(ಘನ) ಸೋಡಿಯಂ ಕ್ಲೋರೈಡ್
ಉಂದೆನ್ ಗಮನಿಸ್‌ಲೆ: ಕ್ಯೂಬಿಕ್ ಕ್ರಿಸ್ಟಲ್ ಸಿಸ್ಟಮ್
ಘನ ಸೋಡಿಯಂ ಕ್ಲೋರೈಡ್‌ಲೆಡ್ ಪ್ರತಿಯೊಂಜಿ ಅಯಾನುಲೆಡ್ ಆಜಿ ವಿಲೋಮ ಅಯಾನುಲೆರ್ದ್ ಬಂಧಿತವಾದ್ ಉಪ್ಪುಂಡು. ಸಮ ಅಷ್ಟಮುಖಿ ಮಾದರಿದ ಶೃಂಗಲೊಡ್ ಈ ಅಯಾನುಲು ಕೈತಲ್ ಕೈತಲ್ ಸೇರ್‌ದ್ ಉಪ್ಪುಂಡು. ಈ ವಿನ್ಯಾಸೊನು ರೋಕ್ ಸಾಲ್ಟ್ ಕ್ರಿಸ್ಟಲ್ ಸ್ಟ್ರಕ್ಚರ್ (rock-salt crystal structure) ಪಂದ್ ಲೆಪ್ಪುವೆರ್.
ಘನ ಸೋಡಿಯಂ ಕ್ಲೋರೈಡ್‌ದ ದ್ರವನ ಬಿಂದು ೮೦೧ °ಸೆ. ಆದ್ ಉಪ್ಪುಂಡು.
ಲವಣದ ದ್ರಾವಣ
ಸೋಡಿಯಂ(Na+) ಬೊಕ್ಕ ಕ್ಲೋರಿನ್(Cl−) ಈ ಅಯಾನುಲೆನ್ ನಡುತ್ತ ಆಕರ್ಷಣೆ ಘನಸ್ಥಿತಿಟ್ಟ್ ಗರಿಷ್ಟವಾದ್ ಇತ್ತ್‌ದ್, ನೀರ್‌ದಂಚಿನ ಧ್ರುವೀಯ ದ್ರಾವಣೊಲು ಮಾತ್ರ ಕರಗುನಂಚ ಮಲ್ಪೆರೆ ಸಾದ್ಯ. ಬೇತೆ ಬೇತೆ ದ್ರಾವಣೊಲೆಡ್ ಸೋಡಿಯಂ ಕ್ಲೋರೈಡ್‌ದ ಕರಗುನ ರೀತಿ ಇಂಚ ಉಂಡು. 25° ಸೆಂಟಿಗ್ರೇಡ್ ವಾತಾವರಣೊಡು ಒಂಜಿ ಲೀಟರ್ ನೀರ್ ಪ್ರತಿ ೧ ಗ್ರಾಂ NaCl ಆದ್ ಉಪ್ಪುಂಡು. ಸೋಡಿಯಂ ಕ್ಲೋರೈಡ್ ನೀರ್‌ಡ್ ಕರಗ್‌ನಗ Na+ ಬೊಕ್ಕ Cl− ಅಯಾನುಗಳಾದ್ ವಿಘಟನೆ ಹೊಂದುಂಡು. ಈ ಅಯಾನುಲು ಧ್ರುವೀಯ ಅಯಾನುಲೆನ ಒಟ್ಟುಗು ಸುತ್ತು ಪಾಡ್‌ದ್‍ ಉಪ್ಪುಂಡು. ಈ ದ್ರಾವಣ ಲೋಹದ ಧಾತುನು ಒಳಗೊಂಡ್‌ನ ಸಂಕೀರ್ಣ [Na(H2O)8]+ ಆದ್ ಉಪ್ಪುಂಡು. ಪ್ರತಿಯೊಂಜಿ ಕ್ಲೋರೀನ್ ಅಯಾನ್‌ಲು ೬ ನೀರ್ದ‌‍ ಕಣಕುಲೆನ ಒಟ್ಟುಗು ಸುತ್ತುವರಿನಂಚ ತೋಜಿದ್ ಬರ್ಪುಂಡು. ಸೋಡಿಯಂ ಕ್ಲೋರೈಡ್ ದ್ರಾವಣದ ಗುಣಲಕ್ಷಣೊಲು ಶುದ್ಧ ನೀರ್‌ದ ದ್ರಾವಣೊರ್ದು ಭಿನ್ನವಾದ್ ಉಪ್ಪುಂಡು. ಉಂದೆತ್ತ ಘನೀಭವನ ಬಿಂದು ೨೩.೩೧ ಆದ್ ಉಂಡು. ಪರ್ಯಾಪ್ತ ದ್ರಾವಣದ ಕುದಿಪುನ ಬಿಂದು 108.7 °C (227.7 °F).
ಉಪ್ಪುದ ಉತ್ಪಾದನೆ
ಸುಮಾರ್ ೮೦೦೦ ವರ್ಸೊಲೆರ್ದ್ ಪಿರವು ಉಪ್ಪು ತಯಾರಿಸೊಂದು ಇತ್ತ್‌ನ ಉಲ್ಲೇಕೊಲು ಲಭ್ಯ ಉಂಡು. ರೋಮಾನಿಯೊಡು ಖನಿಜಯುಕ್ತ ಕೆರೆಕುಲೆತ ನೀರ್‌ನ್ ಕೊದಿಪಾದ್ ಉಪ್ಪು ಪಡೆವೊಂದು ಇತ್ತ್‌ನ ಉಲ್ಲೇಕೊಲು ಉಂಡು. ಪ್ರಾಚೀನ ಚೀನೊಡು, ಗ್ರೀಕೆರ್, ರೋಮನ್ನೆರ್, ಈಜಿಪ್ಟ್‌ದ ಇತಿಹಾಸೊಡುಲಾ ಉಪ್ಪು ತಯಾರಿಕೆದ ಉಲ್ಲೇಕೊಲು ಉಂಡು. ಮೇಡಿಟರೇನಿಯನ್ನ್ ಸಾಗರೊಡು ಓಡೊಲೆಡ್ ಉಪ್ಪುನು ಸಾಗಿಸವುನೆ, ಸಹಾರಾ ಮರುಭೂಮಿಲೆಡ್ ಒಂಟೆಲೆನ ಮಿತ್ತ್ ಉಪ್ಪುನು ಸಾಗಿಸವುನೆ ಬೊಕ್ಕ ಉಪ್ಪು ಸಾಗಿಸುನ ಮಾರ್ಗೊಲೇ ರೂಪ ಪಡೆಯಿನ ಉಲ್ಲೇಕೊಲು ಇತಿಹಾಸದ ಪುಟಕುಲೆಡ್ ಉಂಡು. ಉಪ್ಪುಗಾದ್ ಯುದ್ಧೊಲು ಸಂಭವಿಸಾದ್ಂಡ್. ಸಾಂಸ್ಕೃತಿಕ ಬೊಕ್ಕ ಧಾರ್ಮಿಕ ಆಚರಣೆಲೆಲೆಡ್ ಉಪ್ಪು ವಿಶೇಷವಾಯಿನ ಸ್ಥಾನೊನು ಪಡೆದ್ಂಡ್. ಉಪ್ಪುದ ಗಣಿಕುಲೆರ್ದ್ ಉಪ್ಪುನು ಉತ್ಪಾದಿಸುವುನೆ, ಸಮುದ್ರದ ನೀರ್‌ನ್ ಭಾಷ್ಪೀಕರಿಸಾದ್ ಉಪ್ಪುನು ಪಡೆಪುನೆ ಖನಿಜಯುಕ್ತ ಕೆರೆಕುಲೆದ ನೀರ್‌ದ ಮೂಲಕ ಉಪ್ಪು ಉತ್ಪಾದಿಸವುನವು ಪ್ರಮುಖವಾಯಿನ ವಿಧಾನೊಲು ಆದ್ ಉಂಡು. ಉಂದೆತ್ತ ಪ್ರಮುಖವಾಯಿನ ಕೈಗಾರಿಕಾ ಉತ್ಪನ್ನೊಲು ಪಂಡ ಕಾಸ್ಟಿಕ್ ಸೋಡಾ ಬೊಕ್ಕ ಕ್ಲೋರಿನ್. ಪಾಲಿವಿನೈಲ್ ಕ್ಲೋರೈಡ್, ಪ್ಲಾಸ್ಟಿಕ್, ಪೇಪರ್ ಪಲ್ಪ್ ಇಂಚಿತ್ತ್‌ಲೆನ ಉತ್ಪಾದನೆಡ್‌ಲಾ ಉಪ್ಪುದ ಬಳಕೆ ಮಸ್ತ್ ಉಂಡು. ಸುಮಾರ್ ೨೦೦ ಮಿಲಿಯನ್ ಟನ್ ಪ್ರತಿವರ್ಸೊ ಉಪ್ಪುದ ಉತ್ಪಾದನೆ ಆವೊಂದು ಇತ್ತ್‌ದ್ ಅಯಿಟ್ಟ್ ಕೇವಲ ೬ ಶೇಕಡಾದಾತ ಉಪ್ಪುನು ನರಮಾನಿಯನ ಬಳಕೆಗಾದ್ ವಿನಿಯೋಗ ಅಪುಂಡು. ಒರಿನಂಚ ಮಾರ್ಗೊಲೆಲೆಡ್ ಮಂಜು ಕರಗಯೆರೆ, ಕೃಷಿ ಕ್ಷೇತ್ರೊಡು, ಮತ್ಸ್ಯ ಕ್ಷೇತ್ರೊಡು ಬಳಕೆ ಅಪುಂಡು. ನರಮಾನಿಯನ ಆಹಾರೊಡು ಬಳಕೆ ಆಪುನ ಉಪ್ಪು ಟೇಬಲ್ ಸಾಲ್ಟ್, ಹರಳ್ ಉಪ್ಪುದ ರೂಪೊಡು ಉಪ್ಪುಂಡು. ಇಂಚಿಪ್ಪ ಅಯೋಡಿನ್ ಕೊರತೆನ್ ಇಜ್ಜಿ ಮಲ್ಪೆರೆ ಬೋಡಾದ್ ಅಯೋಡೈಸ್ಡ್ ಉಪ್ಪುದ ಬಳಕೆ ಜನಪ್ರಿಯ ಆವೊಂದು ಉಂಡು. ಉಪ್ಪು ಬೇತೆ ಬೇತೆ ಸಂಸ್ಕರಿತ ಆಯಿನ ಆಹಾರೊಡು ಪ್ರಮುಖವಾದ್ ಬಳಕೆ ಆವೊಂದು ಉಂಡು.
ಉಪ್ಪುದ ಚರಿತ್ರೆ
ನರಮಾನಿ ಏಪಾಲ ಉಪ್ಪುದ ಆಕರಲೆನ ಸುತ್ತ ಸಮುದಾಯವಾದ್ ಬದಿಕಿಯೆರೆ ಪ್ರಯತ್ನಿಸಯೆ ಅತ್ತ್ಂಡ ಉಪ್ಪುದ ವ್ಯಾಪಾರ ಕೇಂದ್ರದ ಕೈತಲ್ ತನ್ನ ಸಾಮುದಾಯಿಕ ಬದುಕುನು ಕಟ್ಟೊಂಡೆ.
ಸಾಲರಿ (ಸಂಬಳ) ಪನ್ಪುನ ಪದ ಲ್ಯಾಟಿನ್ ಬಾಸೆದ ಉಪ್ಪು ಪನ್ಪುನ ಅರ್ಥದ ಪದೊರ್ದು ನಿಷ್ಪತ್ತಿ ಆತ್ಂಡ್ (ಉಪ್ಪನು ಕೆಲಸೊಗು ಪ್ರತಿಫಲವಾದ್ ಕೊರೊಂದು ಇತ್ತೆರ್) ಪಂಡ್ಂಡ ಉಪ್ಪುದ ಮಹತ್ವೊನು ತೆರಿಯೊಲಿ. ಸಾಂಡ್ ವಿಚ್ ಪನ್ಪುನವುಲು ವಿಚ್ ಪನ್ಪುನವು ಇಂಗ್ಲಿಷ್ ಬಾಸೆಡ್ ಉಪ್ಪುದ ಕುರಿತಾಯಿನ ಮೂಲೊರ್ದೇ ನಿಷ್ಪತ್ತಿ ಆಯಿನ ಪದವಾದ್ ಉಂಡು.
ಕೃತಕವಾದ್ ಶೈತೀಕರಣಕ್ಕಾದ್, ಆಹಾರೊನು ಸಂರಕ್ಷಿಸಾಯೆರೆ -ವಿಶೇಷವಾದ್ ಮಾಂಸೊನು ಸಂರಕ್ಷಿಸಾಯೆರೆ, ಸಾರ ಸಾರ ವರ್ಸೊಲೆರ್ದ್ ಉಪ್ಪುನು ಬಳಸೊಂದು ಇತ್ತೆರ್. ಕ್ರಿಸ್ತಪೂರ್ವ ೬೦೫೦ಕ್ಕ್‌ಲಾ ದುಂಬು ನವಶಿಲಾಯುಗದ ನರಮಾನಿನಕುಲು ಉಪ್ಪುನು ಉತ್ಪಾದಿಸೊಂದು ಇತ್ತ್‌ನ ಕುರಿತಾಯಿನ ರೋಮಾನಿಯಾ ದೇಶೊಡು ಉಪ್ಪುನ ಉತ್ಖನನೊರ್ದು ತೆರಿದ್ ಬರ್ಪುಂಡು. ಚೀನಾ ದೇಶೊದ ಶಾಂಘೈದ ಕೈತಲ್‌ದ ಕ್ಷೇಚೀ ಸರೋವರ(Xiechi Lake) ಕ್ರಿ.ಪೂ ೬೦೦೦ ವರ್ಸೊಲೆರ್ದ್ ದುಂಬು ಉಪ್ಪುದ ಉತ್ಪಾದನೆ ಇತ್ತ್‌ನ ಕುರಿತಾಯಿನ ಸಾಕ್ಷ್ಯೊಲು ತಿಕ್ಕುಂಡು.
ಸಸ್ಯ ಜನ್ಯವಾಯಿನೆರ್ದ್‌ಲಾ ಪ್ರಾಣಿಜನ್ಯವಾಯಿನ ಮಾಸ, ನೆತ್ತೆರ್ ಬೊಕ್ಕ ಪೇರ್‌ಡ್ ಉಪ್ಪುದ ಅಂಶೊಲು ಎಚ್ಚಾದ್ ಉಪ್ಪುಂಡು. ಆಯಿರ್ದ್ ಆದ್ ಧಾನ್ಯೊಲು ಬೊಕ್ಕ ತರಕಾರಿಲೆನ್ ಗಲಸುನಕುಲು ಉಪ್ಪುನು ಹೆಚ್ಚುವರಿಯಾದ್ ಬಳಸೊಡಾದ್ ಇತ್ತ್ಂಡ್
ಉಲ್ಲೇಕೊಲು
ವರ್ಗೊ:ರಸಾಯನಶಾಸ್ತ್ರ ವರ್ಗೊ: ಉಪ್ಪು
ಕ್ಯಾನ್ಸರ್
ಕ್ಯಾನ್ಸರ್ ಪಂಡ ದಾದಾ
ಕ್ಯಾನ್ಸರ್ ಪಂಡ ನರಮಾನಿಯನ ಸರೀರೊಡು ಉಂಡಾಪಿನ ಜೀವಕೋಶಲೆನ ಅಸಹಜ ಉತ್ಪತ್ತಿ ಅತ್ತ್ಂಡ ಬುಳೆಚ್ಚಿಲ್. ಕ್ಯಾನ್ಸರ್ ನರಮಾನಿಯನ ಸರೀರೊಡೆ ಸುರುವಾದ್ ಅಂತ್ಯ ಆಪಿನಂಚಿನ ಒಂಜಿ ಸೀಕ್. ಈ ರೋಗೊ ಒಂಜಾ ಪೂರಾ ಗುಣ ಆವು ಅತ್ತ್ಂಡ ನರಮಾನಿಯನ್ ಬಲಿ ದೆತೊನುನಂಚಿನ ಸೀಕ್. ಒವ್ವೆ ಅಂಗದ ಜೀವಕೋಶೊಲು, ಅತ್ತ್ಂಡ ಅಂಗಾಂಶೊಲು ಲೆಕ್ಕೊಡ್ದು ಜಾಸ್ತಿದ ಬುಳೆಚ್ಚಿಲ್ ಇತ್ತ್ಂಡ ಅವು ಕಂಡೆಯಾದ್ ಕಡೆಕ್ ಆ ಅಂಗಾಂಶದ ಕಾನ್ಸರ್‌ಗ್ ಕಾರಣ ಆಪುಂಡು ಉದಾರ್ಮೆಗ್ ಬಾಯಿ, ಕರ್ಲ್, ಮಿರೆ, ಗರ್ಭಕೋಶ, ಶ್ವಾಸಕೋಶ, ಪಿತ್ತಜನಾಂಗ -ಇಂಚಿತ್ತಿನ ಅಂಗೊಲೆಗ್ ಕ್ಯಾನ್ಸರ್ ಬರ್ಪುನ ಸಾಧ್ಯತೆಲ್ ಎಚ್ಚ. ಕೆಲವು ಸರ್ತಿ ಚರ್ಬಿದ ಕಂಡೆದ(ಗಡ್ಡೆ) ಬುಳೆಚ್ಚಿಲ್ ಆಯೆರೆ ಸಾಧ್ಯ ಉಂಡು. ಅವೆಡ್ದ್ ದಾಲ ತೊಂದರೆ ಆಪುಜಿ ಆಂಡ ಕ್ಯಾನ್ಸರ್ ಕಂಡೆ(ಗಡ್ಡೆ)ಯಾದಿತ್ತ್ಂಡ ಜಾಗ್ರತೆ ಮಲ್ಪೊಡಾಪುಂಡು ಕ್ಯಾನ್ಸರ್ ಒರಿಯಡ್ದ್ ಕುಡೊರಿಯಗ್ ಪಗರುನ ಸೀಕ್ ಅತ್ತ್. ಬೊಕ್ಕ ಪಿದಯಿಡ್ದ್ ನರಮಾನಿಯನ ಸರೀರೊಗು ಅಂಟೊನುನವುಲ ಅತ್ತ್.
ವ್ಯಾಖ್ಯಾನೊಲು ಬೊಕ್ಕ ಲಕ್ಷಣೊಲು
ಸ್ತನ ಕ್ಯಾನ್ಸರ್ ಅತ್ತ್ಂಡ ಮಿರೆ ಕ್ಯಾನ್ಸರ್ ತಿಗಲೆದ ಅಂಗಾಂಸೊಡ್ದು ಬುಳೆಪುನ ಒಂಜಿ ಕ್ಯಾನ್ಸರ್.ಮಿರೆಕ್‌ಲೆಡ್ ಗಟ್ಟಿಯಾಯಿನ ಉಂಡೆ ಆಕಾರದ ಎಲ್ಯ ಮುದ್ದೆ,ಮಿರೆಕ್‌ಲೆನ ಆಕಾರ ಬದಲಾವಣೆ, ಚರ್ಮದ ಮಿತ್ತ್ ಕೆಂಪು ಪ್ಯಾಚ್, ತೊಟ್ಟುಲೆಡ್ ದ್ರವ ವಿಸರ್ಜನೆ ಬೊಕ್ಕ ಮಿರೆಕ್‌‌ಲ್ ಕಿನ್ಯ ಆಪುನೆ ಉಂದು ಮಾತ ಮಿರೆ ಕ್ಯಾನ್ಸರ್ದ ಲಕ್ಷಣೊಲು..ಈ ಕ್ಯಾನ್ಸರ್ ಬೇತೆ ಭಾಗೊಲೆಗ್ ಪದ್‌ರ್ನಕುಲೆಗ್ ಮಿರೆ ಬೇನೆ, ಬಾತಿನ ದುಗ್ಧರಸ ಗ್ರಂಥಿಲು, ಉಸಿರಾಟೊಗು ತೊಂದರೆ, ಅತ್ತ್ಂಡ ಕಾಮಾಲೆ|ಮಂಜಲ್ ಚರ್ಮ ಇಂಚಿತ್ತಿ ಲಕ್ಷಣೊಲು ತೋಜಿದ್ ಬರು.
ಉಲ್ಲೆಕೊ
ವರ್ಗೊ:ವಿಜ್ಞಾನ
ಶ್ರದ್ದಾ ಕಪೂರ್
ಶ್ರದ್ದಾ ಕಪೂರ್ (ಪುಟ್ಟು: ೩ ಮಾರ್ಚ್ ೧೯೮೭) ಹಿಂದಿ ಚಲನಚಿತ್ರೊಲೆಡ್ ನಟನೆ ಮಲ್ಪುನ ಭಾರತೀಯ ನಟಿ ಬೊಕ್ಕ ನಾಯಕಿ. ಮೇರ್ ನಟೆ ಶಕ್ತಿ ಕಪೂರ್ ನ ಮಗಲ್. ೨೦೧೦ ನೇ ಇಸವಿದ ತೀನ್ ಪತ್ತಿ ಪನ್ಪಿನ ಸಿನಿಮೊದ ಮೂಲಕ ಸಿನಿ ಜೀವನೊಗ್ ಮೇರ್ ಕಾರ್ ದೀಯೆರ್.
ಪುಟ್ಟು
ಶ್ರದ್ದಾ ಕಪೂರ್ ಮೇರ್ ೩ ಮಾರ್ಚಿ ೧೯೮೭ ನೇ ಇಸವಿಡ್ ಮಹಾರಾಷ್ಟ್ರದ ಮುಂಬೈಡ್ ಪುಟ್ಟಿಯೆರ್. ಮೆರೆನ ಪೊಪ್ಪ ಶಕ್ತಿ ಕಪೂರ್ ಒರಿ ಬಾಲಿವುಡ್ ನಟೆ.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು
ನವ್ಯ ಪೂಜಾರಿ
ಪುಟ್ಟು, ಕಲ್ಪಾಟಿಕೆ
ನವ್ಯ ಪೂಜಾರಿ ಮೇರ್ ಯಾದವ ಪೂಜಾರಿ ಬೊಕ್ಕ ಸುಮಿತ ದಂಪತಿಲೆಗ್ 31 ಜುಲೈ 1995ಗ್ ಸುರತ್ಕಲ್‍ಡ್ ಪುಟ್ಟಿಯೆರ್. ಮೇರ್ ಈ ದಂಪತಿಲೆನ ಮಲ್ಲ ಮಗಲ್, ಕಾವ್ಯ ಮೆರೆನ ತಂಗಡಿ. N.I.TK ಇಂಗ್ಲಿಷ್ ಮೀಡಿಯಂ ಸಾಲೆಡ್ ಸುರೂತ ಬರವು ಅಂಚನೆ ನಿಟ್ಟೆ ಕರ್ನಾಟಕ ಕಾಲೇಜ್‍ಡ್ ಕಂಪ್ಯೂಟರ್ ಸೈನ್ಸ್ ವಿಭಾಗೊಡ್ ಕಲ್ತ್‍ದ್ ಸುರೂಕ್ ಮೇರ್ ಒಂಜಿ ಕಂಪೆನಿಡ್ ಬೇಲೆ ಮಲ್ತ್‍ದೆರ್. ಬರವುದ ಕಲ್ಪುನ ಪೊರ್ತುಡ್ ಮೆರೆಗ್ ನೃತ್ಯ ಅಂಚನೆ ಕ್ರೀಡಾ ಚಟುವಟಿಕೆಲೆಡ್ ಸುಮಾರ್ ಬಹುಮಾನೊಲೆನ್ ಗೆಂದ್‍ದೆರ್.
ಸಿನಿರಂಗೊಗ್ ಪಾದಾರ್ಪಣೆ
ಕಿನ್ಯ ಪ್ರಾಯೊಡೆ ಪಿಚ್ಚರ್‍ಲೆಡ್ ನಟನೆ ಮಲ್ಪೊಡು ಪನ್ಪಿನ ಕನೊನ್ ತೂದಿತ್ತಿನ ಮೇರ್ 2018 ನೇ ಇಸವಿಡ್ ರಂಜಿತ್ ಬಜ್ಪೆ ನಿರ್ದೇಶನೊದ ಉಮಿಲ್ ಪನ್ಪಿನ ಸಿನಿಮೊಗ್ ಆಯ್ಕೆ ಆಯೆರ್. ಅಂಚಾದ್ ಮೇರ್ ಸುರೂತ ಬಾರಿ ಸಿನಿಲೋಕೊಗು ಪಾದಾರ್ಪಣೆ ಮಲ್ತಿನಿ ಉಮಿಲ್ ಪಿಚ್ಚರ್‍ದ ಮೂಲಕ. ಅವೆರ್ದ್ ಬೊಕ್ಕ 2019ಡ್ ಬಿಡುಗಡೆ ಆಯಿನ ಟ್ರಿಪಲ್ ತಲಾಕ್ ಪನ್ಪಿನ ಬ್ಯಾರಿ ಬಾಸೆದ ಸಿನಿಮೊಡು ಒಂಜಿ ಮುಸ್ಲಿಂ ಪೊಣ್ಣನ ಪಾತ್ರೊಡ್ ಅಂಚನೆ 2021ಡ್ ಕನಸು ಮಾರಾಟಕ್ಕಿದೆ ಪನ್ಪಿನ ಕನ್ನಡ ಸಿನಿಮೊಡು ನಟನೆ ಮಲ್ತೆರ್. ಅವೆರ್ದ್ ಬೊಕ್ಕ ಇಂಗ್ಲಿಷ್, ಬೋಜರಾಜ್ ಎಂ.ಬಿ.ಬಿ.ಎಸ್ ಇಂಚಿನ ಸಿನಿಮೊಲೆಡ್ ನಟನೆ ಮಲ್ದೆರ್.
ಉಲ್ಲೇಕೊಲು
ವರ್ಗೊ:ವ್ಯಕ್ತಿಲು
ಭಾರತ ಗಣರಾಜ್ಯದ ಇತಿಹಾಸ
thumb|ಭಾರತದ ರಾಷ್ಟ್ರಚಿಹ್ನೆ
ಪೀಠಿಕೆ - ಹಿನ್ನಲೆ
thumb|231x231px|ಭಾರತೊದ ಕಡೆತ ವೈಸ್‍ರಾಯ್‍- ಲಾರ್ಡ್ ಮೌಂಟ್ಬ್ಯಾಟನ್ (ಬರ್ಮಾಡ್ ನೇವಲ್ ಅಲನ್ ವಾರೆನ್ ಬಣ್ಣೊಡು)
ವರ್ಗೊ:ಇತಿಹಾಸೊ
ಸಹ್ಯಾದ್ರಿ ಪರ್ವತೊ
thumb|ಚಾರ್ಮಾಡಿ-ಮೂಡಿಗೆರೆ ಮಾರ್ಗೊಡು ಸಹ್ಯಾದ್ರಿ ನೋಟ|alt=ಚಾರ್ಮಾಡಿ-ಮೂಡಿಗೆರೆ ಮಾರ್ಗೊಡು ಸಹ್ಯಾದ್ರಿ ನೋಟ
ದಕ್ಷಿಣ ಭಾರತದ ಕರಾವಳಿ ಪ್ರದೇಶೊನು ಬಯಲು ಸೀಮೆರ್ದ್ ಬೇತೆ ಮಲ್ಪುನ ಗಟ್ಟ ಪರ್ವತೊಲೆಗ್ ಸಹ್ಯಾದ್ರಿ ಪರ್ವತೊ ಪನ್ಪಿನ ಪುದರ್ ಕದಂಬೆರೆನ ಕಾಲೊಡುದು ಇಂಚಿ ತೋಜಿದ್ ಬರ್ಪುಂಡು. ಬ್ರಿಟಿಷೆರ್ ಈ ಪರ್ವತಸ್ತೋಮೊಗು ಪಶ್ಚಿಮ (ಪಡ್ಡಾಯಿ) ಗಟ್ಟೊಲು (Western Ghats) ಪಂಡ್‍ದ್ ಪುದರ್ ಕೊರಿಯೆರ್. ಉಂದೆಕ್ ಭಾರತದ ಮಹಾ ಗಟ್ಟೊಲು (Great Escarpment of India) ಪನ್ಪಿನ ಪುದರುಲಾ ಉಂಡು.
ಸಹ್ಯಾದ್ರಿ ಪರ್ವತ ಶ್ರೇಣಿಲೆಡ್ ಕೇರಳದ ಎರವಿಕುಲಂ ರಾಷ್ಟ್ರೀಯ ಉದ್ಯಾನವನೊತ ಉಲಾಯಿ ಬರ್ಪಿನ ಸಮುದ್ರ ಮಟ್ಟೊಡುದು 2,695 ಮಿ ಎತ್ತರದ ಆನೆಮುಡಿ ಪನ್ಪಿನ ಶಿಖರ ಮಾಮಲ್ಲ ಎತ್ತರದ ಶಿಖರ ಆದುಂಡು. ಕರ್ನಾಟಕ ರಾಜ್ಯದ ವ್ಯಾಪ್ತಿಡ್ ಬರ್ಪಿನ ಚಿಕ್ಕಮಗಳೂರು ಜಿಲ್ಲೆದ ಮುಳ್ಳಯ್ಯನಗಿರಿ (1,930 ಮೀ ಎತ್ತರ)ರಾಜ್ಯದ ಮಾಮಲ್ಲ ಎತ್ತರದ ಶಿಖರ ಆದುಂಡು.
ವ್ಯಾಪ್ತಿ- ವಿಸ್ತೀರ್ಣ
ಸಹ್ಯಾದ್ರಿ ಪರ್ವತೊಲು ದಕ್ಷಿಣ ಭಾರತದ ಪಡ್ಡಾಯಿ ಭಾಗೊಡು ಬಡಕಾಯಿದ ಗುಜರಾತ್ ರಾಜ್ಯೊಡುದು ಮಹಾರಾಷ್ಟ್ರ, ಗೋವಾ, ಕರ್ನಾಟಕ ಬೊಕ ಕೇರಳ ರಾಜ್ಯೊಲೆಡ್ ಪಟ್ಟೆದ ಲೆಕ್ಕ ಸುಮಾರಾದ್ ೧,೬೦೦ ಕಿಮಿ. ಉದ್ದೊಗು ಅಂಚನೆ ೧೦೦ ಕಿಮಿ ಅಗೆಲೊಡು ಪರಡ್ದ್ ಉಂಡು.
ಸಹ್ಯಾದ್ರಿ : ಕರ್ನಾಟಕ ಭಾಗದ ಗಾಟಿಲು
ಪಡ್ಡಾಯಿದ ಕರಾವಳಿರ್ದ್  ಸಹ್ಯಾದ್ರಿ  ಪರ್ವತೊಲೆನ್ ಮಿತಾದ್ ಬಯಲು ಸೀಮೆಗ್ ಪೋಪಿನ  ಪರ್ವತದ ಸಾದಿಲೆನ್ ಗಟ್ಟೊಲು (ಗಾಟಿಲು, ಘಾಟಿಲು) ಇಂದ್ ಪಣ್ಪಿನ ರೂಡಿ ಉಂಡು. ಕರ್ನಾಟಕದ ಸೀಮೆದ ಗಾಟಿಲೆನ ಪಟ್ಟಿ ಮೂಲುಂಡು:(ತೆಂಕಾಯಿರ್ದ್-ಬಡಕಾಯಿಗ್)
ಸಹ್ಯಾದ್ರಿ ಮಹಾರಾಷ್ಟ್ರ ರಾಜ್ಯೊಡ್ ಬರ್ಪಿನ ಗಾಟಿಲು
ಮಹಾರಾಷ್ಟ್ರ ಸೀಮೆದ ಗಾಟಿಲೆನ ಪಟ್ಟಿ ಮೂಲುಂಡು:
ರಕ್ಷಿತ ಅರಣ್ಯೊಲು- ಪ್ರಪಂಚ ಪರಂಪರೆ ತಾಣೊಲು
ಸಹ್ಯಾದ್ರಿ ಗಟ್ಟೊಲೆನ ವ್ಯಾಪ್ತಿಡ್ ಬರ್ಪಿನ ಮುಖ್ಯವಾಯಿನ ರಕ್ಷಿತ ಅರಣ್ಯೊಲೆನ  ಬೊಕ   [//en.wikipedia.org/wiki/Western_Ghats ಯುನೆಸ್ಕೋ](UNESCO)  ಅಂಗೀಕಾರ ಮಲ್ತಿದಿನ  ಪ್ರಪಂಚ ಪರಂಪರೆದ ತಾಣೊಲು ಪಟ್ಟಿ ಈ ತಿರ್ತು ಕೊರ್ತುಂಡು:
ಭೂವಿಜ್ಞಾನ- ಪರ್ವತೊದ ಉಗಮ
ಕರ್ನಾಟಕದ ಪ್ರಸಿದ್ಧ ಭೂವಿಜ್ಞಾನಿ ಆದಿತ್ತಿನ ದಿವಂಗತ ಡಾ| ಬಿ.ಪಿ.ರಾಧಾಕೃಷ್ಣ ಆರ್ ಸುಮಾರಾದ್ ೨೦ ಮಿಲಿಯನ್ ವರ್ಷ ಪಿರಾವುಡು ಮಿಯೋಸೀನ್ ಯುಗೊಟು ದಖ್ಣಣ (ದಕ್ಷಿಣ ಭಾರತ) ಪೀಠಭೂಮಿಡು  ಸ್ತರಭಂಗವಾಯಿನ ಕಾರಣ ಕರಾವಳಿದ ಭೂಭಾಗ ತಿರ್ತ್ ಕಂತ್‍ದ್ ಪೋದ್ ಅಂಚನೆ ಬಯಲು ಸೀಮೆದ ಭೂಭಾಗ ಮಿತ್ತ್  ಲಕ್‌ದ್ ಈ ಸಹ್ಯಾದ್ರಿ ಪರ್ವತ ಸ್ತೋಮ ಅಸ್ತಿತ್ವೊಗು ಬತ್ತ್ಂಡ್ ಪಂದ್ ತೆರಿಪಾಯೆರ್. ಅಯಿರ್ದ್ ಬೊಕ್ಕ ಆಯಿನ ಸಂಶೋಧನೆಲೆನ ಪ್ರಕಾರ ಫಲಕ ವಿಬಂಧನ ಸಿದ್ಧಾಂತದ ಅನುಸಾರ ಭರತ ಖಂಡದ ಭೂ ಫಲಕ ಉತ್ತರ-ಈಶಾನ್ಯ ದಿಕ್ಕ್ ಡ್ ನಿರಂತರವಾದ್ ನಿಧಾನ ಗತಿಟ್ ಪರಪುನಗ ಹಿಮಾಲಯ-ಸಿವಾಲಿಕ್  ಪರ್ವತೊಲು ಅಸ್ತಿತ್ವೊಗು ಬತ್ತಿನಂಚನೆ  ಈವೊಂಜಿ  ಫಲಕ ಚಲನೆ ಪ್ರಕ್ರಿಯೆ ನಿರಂತರವಾದ್  ದುಂಬರಿನಗ, ಭೂ-ಫಲಕ ಚಲನೆದ ಒತ್ತಡ ದಖ್ಖಣ-ಪೀಠಭೂಮಿಗು  ಬೂರುದು, (ಇತ್ತೆದ) ಕರಾವಳಿ  ಭೂಭಾಗ ಕುಸಿದ್ ತಗ್ಗ್ಂಡ್ ಅಂಚನೆ  ಬಯಲುಸೀಮೆದ ಭೂಭಾಗ ಮಿತ್ತ್ ಲಕ್‌ದ್ ಉಂತುಂಡು: ಕರಾವಳಿದ ಕಂತಿನ ಭೂಭಾಗ- ಬಯಲುಸೀಮೆದ ಲಕ್‌ದ್  ಉಂತಿನ ಭೂಭಾಗೊ ಸೇರುನವುಲು, ಫಲಕ ಚಲನೆದ ಒತ್ತಡ  ತೀವ್ರವಾಯಿನ ಕಾರಣ, ಪರ್ವತೊಲು ಉಂಡಾಯ ಪನ್ಪಿನವು ಭೂವಿಜ್ಞಾನಿಲೆನ ವಿವರಣೆ.
ಬರ್ಸದ ಪ್ರಮಾಣೊ
ಸಹ್ಯಾದ್ರಿ ಪರ್ವತೊಲು ಅಸ್ತಿತ್ವೊಗು ಬತ್ತಿನ ಬೊಕ್ಕ ಈ ಭೂಭಾಗೊಡು ಬೂರುನ ಬರ್ಸದ ಪ್ರಮಾಣ ಎಚ್ಚಿಂಡ್. ಪರ್ವತೊಲು ಬರ್ಸದ ಮೋಡೊಲೆನ್ ತಡೆಪುನ ಕಾರಣ ಪರ್ವತೊದ ಪಡ್ಡಾಯಿಡ್ ಪನ್ನಗ ಕರಾವಳಿ ಭೂಭಾಗೊಡು ಬೂರುನ ಮುಂಗಾರು ಬರ್ಸದ ಪ್ರಮಾಣ ದಿಂಜ ಆಂಡ್.
ತುದೆಕುಲೆನ ಪರಪು
ಸಹ್ಯಾದ್ರಿ ಪರ್ವತ ವಲಯೊಡು ಬೂರುನ ಬರ್ಸದ ಪ್ರಮಾಣ ದಿಂಜ ಆಯಿನ ಲೆಕ್ಕೊನೆ, ಸಹ್ಯಾದ್ರಿದ ಬೊಟ್ಟಲೆಡ್ ಪೊಸ ತುದೆಕುಲೆನ ಉಗಮ ಆಂಡ್. ಸಹ್ಯಾದ್ರಿದ ಪಡ್ಡಾಯಿ ಮೆಯಿಟ್ ಉಗಮವಾಯಿನ ತುದೆಕುಲು ಪಡ್ಡಾಯಿಗ್ ಪರತೊಂದು ಪೋದ್ ಅರಬಿ ಕಡಲ್ ಸೇರುನ ನದಿವ್ಯೂಹ ಪದ್ಧತಿ ಸುರುವಾಂಡ್. ಅಂಚನೆ ಸಹ್ಯಾದ್ರಿದ ಮೂಡಾಯಿ ಮೆಯಿಟ್ ಪುಟಿನ ತುದೆಕುಲು ಮೂಡಾಯಿಗ್ ಬಯಲ್ ಸೀಮೆದ ಮೆಯಿಟ್ ಪರತೊಂದು ಬಂಗಾಳ ಕೊಲ್ಲಿ ಸೇರುನ ರಿವಾಜಿಲಾ ಅಸ್ತಿತ್ವೊಗು ಬತ್ತ್ಂಡ್. ಈ ಸಹ್ಯಾದ್ರಿ ಪರ್ವತ ಉಗಮದ ಪ್ರಕ್ರಿಯೆಡ್ ಕೆಲವು ಸಂಕೀರ್ಣ ಭೂಚಲನೆ ಬೊಕ್ಕ ಸ್ತರಭಂಗ ಆಯಿನ ದಿಸೆಟ್ ಕೆಲವು ಮೂಡಾಯಿ ಮೆಯಿತ ತುದೆಕುಲು ಬಲವಂತೊಡು ಪಡ್ಡಾಯಿಗ್ ತಿರುಗಿದೆನ ಉದರ್ಮೆಲೆನ್ಲಾ ತೂವೊಲಿ.(ಉದರ್ಮೆಗ್: ಶರಾವತಿ ತುದೆ ಸಹ್ಯಾದ್ರಿದ ಶಿಖರೊಲೆನ ಅಕ್ಷದ ಮೂಡಾಯಿ ಮೆಯಿಟ್ ಪುಟುಂಡಲಾ ಪಡ್ಡಾಯಿಗ್ ತಿರುಗುದು ಹೊನ್ನಾವರದ ಕೈತಲ್  ಪಡ್ಡಾಯಿದ ಅರಬಿ ಕಡಲ್ ಸೇರುಂಡು.)
ಜೀವ ವೈವಿದ್ಯ
ಸಹ್ಯಾದ್ರಿ ಪರ್ವತೊಲೆನ ಮಿತ್ತ್ ಪುದೆತಿದಿನ ಕಾಡುಲೆಡ್ 7,402  ವಿವಿಧ ಜಾತಿದ ಸಸ್ಯೊಲು ಉಲ್ಲಾ ಇಂದ್ ಗಣನೆ ಮಲ್ತ್ ದೆರ್. ಉಂದೆಟ್ 5588 ಜಾತಿದ ಸಸ್ಯೊಲು ದೇಶಿಯ ಬೊಕ ಒರಿದಿನವು ವಿದೇಶಿ ಮೂಲದವು ಇಜಿಂಡ ಆಲಂಕಾರೊಗು ಬಳಕೆ ಆಪಿನವು ಇಂದ್ ತೆರಿದ್ ಬೈದಿಂಡ್.
ಸಹ್ಯಾದ್ರಿ ಸ್ತೋಮೊಲೆಡ್ ತೋಜಿದ್ ಬರ್ಪಿನ  ಬಗೆಬಗೆತ  ಪ್ರಾಣಿ ಪ್ರಪಂಚದ  ವೈವಿದ್ಯೊಲೆಡು  ಮುಖ್ಯವಾಯಿನವು  ಅಂದಾಜಿ 6,000 ಜಾತಿದ ಕೀಟೊಲು, 334 ಜಾತಿದ ಚಿಟ್ಟೆಲು, 258 ಜಾತಿದ ಶಂಕೊಲು, 288 ಜಾತಿದ ಮೀನುಲು, 179 ಜಾತಿದ ಉಭಯಚರೊಲು, 508 ಜಾತಿದ ಪಕ್ಕಿಲು ಬೊಕ 139 ಜಾತಿದ  ಸಸ್ತನಿಲು ಈ  ಸ್ತೋಮೊಲೆಡ್  ಜೀವಂತವಾದ್ ಇಪ್ಪುನೆನ್  ಗುರುತಿಸಾದೆರ್.
ಪರಿಸರ ಮಹತ್ವ
ಸಹ್ಯಾದ್ರಿ/ಪಡ್ಡಾಯಿ ಗಟ್ಟೊಲು ಭಾರತದ ಭೌಗೋಳಿಕ ಪರಿಸರ ಬೊಕ ಜೀವ ವೈವಿಧ್ಯ ಅಮೂಲ್ಯವಾಯಿನ  ಸಂಪೊತ್ತು ಆಯಿನ ಕಾರಣ, ಅವೆನ್  ಮಾಜಾವಂದೆ  ಕಾಪುನವು ಅಂಚನೆ ತಾಂಕುನವು ಜನಕುಲು ಅಂಚನೆ ಸರ್ಕಾರ ಮಲ್ಪೊಡಾಯಿನ ಅಗತ್ಯದ ಕೆಲಸೊಲೆಡ್ ಒಂಜಿ ಆದುಂಡು. ಪರಿಸರ ಇನ್ನಗ ಜೀವ ವೈವಿಧ್ಯ ಮಾತ್ರಾ ಇನ್ಪಿನ ಪರಿಕಲ್ಪನೆ ಕೆಲವು ಪರಿಸರ ತಜ್ಞೆರೆಗ್ ಉಂಡು. ಪರಿಸರ ತಜ್ಞೆರೆಗ್ ಪರಿಸರೊಗು ಸಂಬಂಧ ಪಟಿನ ಕಾನೂನು ರಚನೆ ಮಲ್ಪುನಕಲೆಗ್ ಪರಿಸರದ ಒಂಜಿ ಅಂಗವಾಯಿನ ಜೂವ ವೈವಿಧ್ಯ ಮಾತ್ರಾ ಅತ್ತ್,  ಪರಿಸರದ ಘಟಕೊಲಾಯಿನ  ಗಾಳಿ, ನೀರ್, ಹವಾಮಾನ, ಭೂಮಿ, ಕನಿಜೊ ಸಂಪೊತ್ತುಲು ಅಂಚನೆ ಅಯಿಟ್  ಬದುಕುನ ಮಾನವ ಸಮುದಾಯೊಲು -ಇಂಚ ಪರಿಸರ ಸಮತೋಲನದ ಸಮಗ್ರ ಪರಿಕಲ್ಪನೆ ಉಪ್ಪೊಡಾಪುಂಡು. ಪರಿಸರದ ಸಮಗ್ರ ಪರಿಕಲ್ಪನೆ ದಾಂತಿನಕುಲು ಸರ್ಕಾರದ ಪರವಾದ್ ಮಲ್ತಿನ ಕಾನೂನು ನಿಯಮೊಲೆಡ್  ವಿವೇಕದ  ಕೊರತೆ ಆದಿಪ್ಪುನ  ಉದರ್ಮೆಲೆನ್ ತೂವೊಲಿ.
ದೆಯ್ಯಕ್ಕು
ತುಳುನಾಡ ವೀರ ವನಿತೆ ದೆಯ್ಯಕ್ಕು. ಶಾಸ್ತ್ರ ಬೊಕ್ಕ ಶಸ್ತ್ರ ವಿದ್ಯೆಲೆನ್ ಕಲ್ತ್‌ದ್ ದೈವ ಬಲೊನುಲಾ ಪದೆಯಿನಾಳ್. ಪ್ರತಿಯೊಂಜಿ ಎಡ್ಡೆ ವಸ್ತು ತನಡನೇ ಉಪ್ಪೊಡು ಪಂಡ್‌ದ್ ಬಯೊಕೊಂದು ಕಡೆಕ್ ದೆಯ್ಯಕ್ಕುನು ಬಯಕಿನ ಬೈಲೂರ ಬಂಗನ ತರೆ ಕಡ್ತ್‌ದ್ ಊರೊರ್ಮೆ ಪುದರ್ ಪಡೆದ್ ತುಳುನಾಡ ಜನಪದೆರೆನ ಬಾಯಿಡ್ ನಲ್ತೊಂದಿನ ವೀರ ವನಿತೆ.
ಸಹ್ಯಾದ್ರಿ ಪರ್ವತೊ
ಪರಿಸರ ಬೊಕ ಅರಣ್ಯ ಸಚಿವಾಲಯ
ಕೇಂದ್ರ ಸರ್ಕಾರದ ಪರಿಸರ ಬೊಕ ಅರಣ್ಯ ಸಚಿವಾಲಯ (ಮಿನಿಸ್ಟ್ರಿ ಆಫ್ ಎನ್ವಿರೊನ್ಮೆಂಟ್ ಆಂಡ್ ಫೋರೆಸ್ಟ್.ಸ್ - MoEF) ದೇಶದ ಪರಿಸರ ರಕ್ಷಣೆಗೆ ಬೋಡಾಯಿನ ಕಾನೂನು ನಿಯಮೊಲೆನ್ ಕಾಲಕಾಲೊಗು ಜಾರಿ ಮಲ್ಪುಂಡು ಅಂಚನೆ ಕೈಗಾರಿಕೆ, ಗಣಿಗಾರಿಕೆ ಬೊಕ ಬೇತೆ ಉದ್ದಿಮೆಲೆಗ್ ಪರವಾನೆ ಕೊರುಪಿನೆಡ್ದ್  ದುಂಬು ಅಯಿಕುಲು ಅನುಸರಿಸಾವೊಡಾಯಿನ ನಿಯಮೊಲೆನ್ ಅನುಷ್ಠಾನ ಮಲ್ಪಾವರೆ ಷರತ್ತುಲೆನ್ ವಿಧಿಸಾವುಂಡು.
ದೆಯ್ಯಕ್ಕು
ಪುಟ್ಟು
ಸಿರಿವಂತೆ ಬೂಡು ಎಣ್ಮೂರು ಗುತ್ತುದ ಒಡತಿಯಾಯಿನ ದಾರಾಮುನ ಒರ್ತಿಯಿ ಮಗಳ್ ದೆಯ್ಯಕ್ಕು. ದೆಯ್ಯಕ್ಕುನ ಅಪ್ಪೆ ಆನ್ ಮಗಲೆಕ್ಕ ಸಾಂಕ್‌ದೆರ್. ಶಸ್ತ್ರ ವಿದ್ಯೆ ಬೊಕ್ಕ ಶಾಸ್ತ್ರ ವಿದ್ಯೆಲೆನ್ ಮಾತಾ ಕಲ್ಪಾದಿತ್ತೆರ್. ಕತ್ತಿ ವರಸೆ, ಕುದುರೆ ಸವಾರಿ, ಬಿರು ಪಗರಿ ಇಂಚ ಮಾತಾ ವಿದ್ಯೆಲೆನ್‌ಲಾ ಕಲ್ಪಾದಿತ್ತೆರ್.
ದುಷ್ಟೆ ಬೈರ ಬಂಗ
ಬೈಲೂರುದ ಬೈರ ಬಂಗ ಸಿರಿವಂತೆ. ಏತೇ ಸಿರಿವಂತೆ ಆದಿತ್ತ್ಂಡಲಾ ಆಯೆ ದುಷ್ಟೆ, ಕಾಮುಕೆ. ಪ್ರತಿಯೊಂಜಿ ವಸ್ತುಲಾ ತನಕ್ ಬೋಡು ಪಂಡ್‌ದ್ ಬಯೊಕೊಂದಿತ್ತಿನಾಯೆ.
ಸಹ್ಯಾದ್ರಿ ಪರ್ವತೊ
ಮಾಧವ ಗಾಡ್ಗಿಲ್ ವರದಿ
ಆಂಡಾ, ಸಹ್ಯಾದ್ರಿ-ಪಡ್ಡಾಯಿ ಗಟ್ಟೊಲು ಒಲ್ಪ ಸುರು ಆಪುಂಡು ಒಲ್ಪ ಮುಗಿಯುಂಡು ಇನ್ಪಿನ  ತಾಂತ್ರಿಕ ತೀರ್ಮಾನ ಮಲ್ಪುನ ಸುಲಭ ಆದಿಜ್ಜಿ. ಉಪಗ್ರಹ ಛಾಯಾ-ಮಾಹಿತಿದ ಅನುಸಾರ ಮರಗಿಡಕುಲು ಬುಳೆದಿನ ಜಾಗೊಲೆನ್ ತಲಾಂತರದ ಜನವಸತಿಲೆನ ಜಾಗೊಲೆನ್ ಮಾತಾ ಸಹ್ಯಾದ್ರಿ ಪಡ್ಡಾಯಿ ಗಟ್ಟೊಲೆನ ಭಾಗೊಲು ಇಂದ್  ತೀರ್ಮಾನ  ಗೆತೊಂದಿನಿ ಗಾಡ್ಗಿಲ್ ವರದಿದ  ಮೂಲ ದೋಷೊಲೆಡ್ ಒಂಜಿ ಆಯಿನ ಕಾರಣ ದಿಂಜ ಜನಕುಲೆಗ್ ಸಮಾಧಾನ ಆವಂದೆ, ಈ ವರದಿ ಸಮಂಜಸ ಇಂದ್ ತೋಜಂದೆ ಸರ್ಕಾರದ ಮಟ್ಟೊಡುಲಾ ಒಪ್ಪಿಗೆ ಆಯಿಜಿ.
ದೆಯ್ಯಕ್ಕು
ದಾರಾಮುನ ನಿರ್ಧಾರ
ಬಗೆಬಗೆಟ್ ಅಪಮಾನ ಅನುಭವೊ ಮಲ್ತಿನ ಬಂಗೆ ಇಲ್ಲಡೆ ಬತ್ತ್‌ದ್ ತನ್ನ ಕೆಲಸದಕ್‌ಲೆಡ, ಅಕ್‌ಲೆನ ದಂಡಿಗೆದ ಕಟ್ಟ ಪೊಣ್‌‌ತ್‌ದ್ ದಾರಾಮುನ್ ಇಲ್ಲಡೆ ಲೆತ್ತೊಂದು ಬಲೆ ಪಂಡ್‌ದ್ ಆಜ್ಞೆ ಕೊರ್ಪೆ. ಅಂಚೆನೆ ಇಲ್ಲಡೆ ಬತ್ತಿನ ದಾರಾಮುಡ ಬಗೆ ಬಗೆಟ್ ದೆಯ್ಯಕ್ಕುನು ಮದಿಮೆ ಮಲ್ತ್‌ದ್ ಕೊರ್ಲೆ ಪಂಡ್‌ದ್ ಕೇನುವೆ. ದಾರಾಮು ಆಪುಜಿಂದೆ ಪನ್ಪೆ. ಕೋಪೊಡ್ ಬಂಗೆ ದಾರಾಮುನ ಕಣ್ಣ್‌ಗ್ ಕುಂಟು ಕಟ್ಟ್‌ದ್ ಗುದ್ದೆರೆ ಕೆಲಸದಕುಲೆಡ ಪನ್ಪೆ.ಅಪಗಲಾ ದಾರಾಮು ಒಪ್ಪಿಜೆ. ಪರಿದಿನ ಕಂಬೊಳಿನ್ ಮೈಕ್ ಕಟ್ಟ್‌ದ್ ಕಲ್ಲಕೊಜಂಗೆಡ್ ಸಾದಿಡ್ ಒಯಿಪುಲೆ ಪನ್ಪೆ. ಅಯಿಕ್‌ಲಾ ದಾರಾಮು ಬಗ್ಗುಜೆ. ಆನೆದ ಕಾರ್‌ಗ್ ಕಟ್ಟ್‌ದ್, ಕುದುರೆದ ಚಾಟಿಡ್ ಆಕೆರೆ ಪನ್ಪೆ. ಮುಲ್ಲಾಣಿ ಪಡಿಟ್ ಜೆಪುಡಾದ್ ಏದೆಕ್ ತಾರಾಯಿಡ್ ಆಕೆರೆ ಪನ್ಪೆ. ಆಯೆನ ಮುಂಡೊನ್ ಕತ್ತಿಡ್ ಸಮಾ ಕೆತ್ತ್‌ದ್ ನೆತ್ತೆರ್‌ದ ನುಪ್ಪು ಕೊರಿಯೆರೆ ಪನ್ಪೆ. ಆಂಡಲಾ   ಪತ್ತಿನ ಹಟೊನು ದಾರಾಮು ಬುಡ್ಪುಜೆ.
ಸಹ್ಯಾದ್ರಿ ಪರ್ವತೊ
ನೇತ್ರಾವತಿ ತುದೆ ತಿರುಗಾವುನ ಯೋಜನೆ
ಕರ್ನಾಟಕ ಸರ್ಕಾರದ ಪೆರಿಯ ಇಂಜಿನಿಯರ್ ಆದಿತ್ತಿನ ಡಾ| ಜಿ.ಎಸ್ ಪರಮಶಿವಯ್ಯ ಇನ್ಪಿನಾರ್ ಸಹ್ಯಾದ್ರಿಡ್ ಉಗಮವಾದ್ ಕರಾವಳಿ ಭೂಮಿಡ್ ಪಡ್ಡಾಯಿ ದಿಕ್ಕ್'ಡ್ ಪರತೊಂದು ಅರಬಿ ಕಡಲ್ ಸೇರುನ ನೇತ್ರಾವತಿ ತುದೆ, ದಿಂಜ ಪ್ರಮಾಣದ ನೀರ್'ನ್ ಪ್ರತಿ ವರ್ಷ ಕಡಲ್'ಗ್  ಪರಪಾದ್  ನಷ್ಟ ಮಲ್ತೊಂದು ಉಂಡು. ಇಂಚ ನಷ್ಟ ಆವೊಂದಿಪ್ಪುನ ನೀರ್'ನ್ ಮೂಡಾಯಿ ತಿರುಗಾದ್ ನೀರ್'ಗ್  ಬರಗಾಲ ಉಪ್ಪುನ ಕೋಲಾರದಂಚಿ ಪರಪಾವುನ ಒಂಜಿ ಯೋಜನೆನ್ ಸರ್ಕಾರೊಗು ಸಂದಾಯೆರ್. ಪ್ರತಿ ವರ್ಷ ಕಡಲ್ಗ್  ಪರತೊಂದು ಪೋಪಿನ  ತುದೆತ ನೀರ್ ಜಲಚಕ್ರದ ಒಂಜಿ ಅಗತ್ಯದ ಭಾಗ ಇನ್ಪಿನ  ನಿಸರ್ಗದ ಸತ್ಯ  ಪರಮಶಿವಯ್ಯ ಅರೆಗ್ ಗೊತ್ತಾದಿತ್ತಿಜಿ.
ಶಾಂತಿ ದೇವಾಲಯ
thumb|ಶಾಂತಿ ದೇವಾಲಯ, ಬಲ್ಮಠ ಮಂಗಳೂರು ಶಾಂತಿ ದೇವಾಲಯ,Shanthi Church, Balmatta ಉಂದು ಕುಡ್ಲದ ಬಲ್ಮಠೊಡುಪ್ಪುನ ಪ್ರೊಟೆಸ್ಟಂಟ್ ಕ್ರೈಸ್ತೆರೆ ದೇವಾಲಯ. ಉಂದು ಕುಡ್ಲಡುಪ್ಪು ಪ್ರೊಟೆಸ್ಟಂಟ್ ಕ್ರೈಸ್ತೆರ್ ಆರಾಧನೆ ಮಲ್ಪು ಆರಾದನಾ ಕೇಂದ್ರ.
ದೆಯ್ಯಕ್ಕು
ದೆಯ್ಯಕ್ಕುನ ಸಾಹಸ
ಅಪ್ಪೆ ದಾರಾಮುನು ಕಾತ್‌ದ್ ನನಲಾ ಬರಂದೆ ಉಪ್ಪುನಗ ಸ್ಥಿತಿ ಗಂಭೀರ ಉಂಡುಂದು ಎನ್ನ್‌ದ್ ಬೈರ ಬಂಗಗ್ ಓಲೆ ಬರೆದ್ ಕಡಪುಡಿಯಲ್. ಓಲೆ ಓದಿನ ಬೈರ ಬಂಗೆ ದೆಯ್ಯಕ್ಕುಗ್ ಮದಿಮೆ ಆಪಿನ ಮನಸ್ಸುಪ್ಪೆರೆಲಾ ಯಾವು ಎನ್ನಿದ್ ದಾರಾಮುನು ಬುಡ್ಪೆ. ಬಂಗೆ ದಾರಾಮುಗ್ ಕೊರಿನ ಹಿಂಸೆನ್ ಅಪ್ಪೆ ಕೇಡ್ಂದ್ ಅಯಗ್ ನನೊಂಜಿ ಓಲೆ ಬರೆಪಾಲ್, ಮದಿಮೆ ಆವೊಡಾಂಡ ಲಡಾಯಿಡ್ ಸೋಪಾವೊಡು. ಇಂದೆನ್ ಓದಿನ ಬಂಗೆ ಪೊಣ್ಣನ್ ಸೋಪಾವುನ ಮಾಮಲ್ಲ ಕೆಲಸ ದಾನೆ ಪಂಡ್‌ದ್ ತೆಲ್ತ್‌ದ್ ಮನದಾನಿಯೇ ಪೋಯೆರೆ ಸಿದ್ದತೆ ಮಲ್ಪುವೆ. ಎಣ್ಮೂರು ಬೂಡುಡು, ಮನದಾನಿ ನೇಸರ ದೇವೆರ್ ಮೂಡಾಯಿಡ್ ತೋಜಿನಗ ದಿನತ ವಿದಿಕ್‌ಲೆನ್ ದೇಯ್ಯಕ್ಕು ಮುಗಿತ್‌ದ್ ಕೆಮ್ಮೆಲೆ ಬೆರ್ಮೆರೆ ಗುಡಿಟ್ ಕೈ ಮುಗಿದ್ "ದುಷ್ಟೆ ಬೈರೆನ ತರೆ ಕಡ್ಪುನ ಶಕ್ತಿ ಕೊರ್ಲ. ಆಯಿಗ್ ಬೋಡಾಯಿನ ಆಯುಧ ಕೊರ್ಲ.ಅಂಚಾಂಡ ಇರೆನ ಪೂಜೆ ಮನ್ಪುವೆ. ನಿನ್ನ ದೈವೊಳೆಗ್ ಕೋಲ ಕೊರ್ಪೆ." ಪಂಡ್‌ದ್ ಭಕ್ತಿಡ್ ನಟ್ಟೊನುವಳ್. ವೃತ ಪತ್ತ್‌ದ್, ರಾತ್ರೆ ಪಜ್ಜಿ ಮಡಲ್‌ಡ್ ಜೆಪ್ಪುವಳ್.ನಾಲನೇ ದಿನ ಪಳಪಳ ಪನ್ಪಿನ ಕತ್ತಿ, ಅಡ್ಡಣ ಬೊಕ್ಕ ಕಪ್ಪರ ಅಳೆಗ್ ಬೆರ್ಮೆರೆ ಆಶೀರ್ವಾದ ರೂಪೊಡ್ ಒಲಿದ್ ಬತ್ತ್ಂಡ್. ಆತನಾಗ ಬೈರ ಬಂಗೆ ಯುದ್ಧಗ್ ಬತ್ತೆ. ದೆಯ್ಯಕ್ಕು ಜರಿ ಕಂಬಿ ಕಟ್ಟ ಬಿಗಿಯಾದ್ ಕಟ್ಟ್‌ದ್ ಯುದ್ದ ಪ್ರಾರಂಭ ಮನ್ಪುವಾಳ್.
ಶಾಂತಿ ದೇವಾಲಯ
ಮೂಲ ಚರಿತ್ರೆ
ಈ ದೇವಾಲಯ ಕಟ್ಟ್ ದಿನಿ ೧೮೬೨ಟ್ಟ್. ೧೮೩೪ಟ್ಟ್ ಕುಡ್ಲಗ್ ಬತ್ತಿ ಬಾಸೆಲ್ ಮಿಶನ್ ದಕುಲು ಕುಡ್ಲದ ಸ್ಟೇಟ್ ಬ್ಯಾಂಕ್ ಕೈತಲ್ ದ ನೀರೇಶ್ವಾಲ್ಯ ಪನ್ಪಿ ಜಾಗೆಡ್ ಪೊಟೆಸ್ಟಂಟ್ ಕ್ರೈಸ್ತೆರೆ ಆರಾಧನೆನ್ ಸುರು ಮಲ್ತೆರ್. ಅಲ್ಪ ಬರ್ಪಿ ಜನೊಕುಲು ಎಚ್ಚ ಆಯಿನೆಡ್ದ್ ಮಲ್ಲ ದೇವಾಲಯ ಕಟ್ಟೊಡಾಂಡ್. ಅಂಚಾದ್ ಬಲ್ಮಠೊಡು ಈ ದೇವಾಲಯೊನು ಕಟ್ಟಿಯೆರ್. ಉಂದು ಗೋಥಿಕ್ ಶೈಲಿಡ್ ಕಟ್ ದಿನ ದೇವಾಲಯ. ಉಂದೆತ್ತ ಇಂಜಿನಿಯರ್. ರೆವೆ. ಫ್ಲೈಡರರ್, ಮೇರ್ ಬಾಸೆಲ್ ಮಿಶನ್ ದ ಒರಿ ಮಿಶನರಿ. ವಾಮಂಜೂರುಡ್ದು ಕನದಿನ ಮುರಕಲ್ಲ್ ಡ್ ಕಟ್ಟ್ ದಿನ ಪಂಡ್ದ್ ಚರಿತ್ರೆ ಪನ್ಪುಂಡು. ಈ ದೇವಾಲಯದ ಸುತ್ತಲಾ ಮುರ ಕಲ್ಲಡ್ ಕಟ್‍ದಿನ ಕಮಾನುಲು ಉಂಡು. ಪಲಯಿ ಪಾಡ್ದ್ ಸುತ್ತಲಾ ಮಾಳಿಗೆ ಪಾಡ್ದುಂಡು. ನೆತ್ತ ಎದುರುಡು ಗಂಟೆ ಗೋಪುರ ಉಂಡು. ಐಟ್ ಮೂಜಿ ಮಲ್ಲ ಮಲ್ಲ ಗಂಟೆಲು ಉಂಡು. ಈ ಘಂಟೆ ಜರ್ಮನಿದ ಸ್ಟುಟ್ ಗಾರ್ಟ್ ಡ್ ತಯಾರ್ ಆತಿನವು. ಸುರುಟ್ಟು ಉಂದು ಇತ್ತ್ ಜಿ. ಘಂಟೆ ಗೋಪುರ ನಿರ್ಮಾಣ ಆಯಿನಿ ೧೯೦೫. ಈ ಮೂಜಿ ಗಂಟೆಲೆಡ್ಲಾ ಕನ್ನಡೊಡು ಬೈಬಲ್ ದ ವಚನೊಲು ಮೋಲ್ಡ್ ಆದ್ ಉಂಡು. ಬಾಸೆಲ್ ಮಿಶನರಿಲು ಸುರುಟ್ಟು ಮಲ್ಪಿನ ದೇವಾಲಯ ಉಂದು ಆದಿತ್ತ್ ದ್ ದೇಶ ವಿದೇಶೊಲೆಡ್ದ್ ಲಾ ಪುದರ್ ಪಡೆದುಂಡು.
ಕನ್ನಡ ತುಳು ಸಾಹಿತ್ಯೊಗು ಸೇವೆ ಮಲ್ತಿನ ಮಿಶನರಿಲು ಆರಾಧನೆ ಮಲ್ತಿನ ಕೇಂದ್ರ
ಕುಡ್ಲಗ್ ಬತ್ತ್ ದ್ ಕನ್ನಡ, ತುಳು, ಮಲಯಾಲಂ ಸಾಹಿತ್ಯ ಕ್ಷೇತ್ರೊಡು ಚರಿತ್ರೆನೇ ನಿರ್ಮಾಣ ಮಲ್ತಿನ ಹೆರ್ಮನ್ ಮ್ಯೊಗ್ಲಿಂಗ್, ಫರ್ಡಿನಾಂಡ್ ಕಿಟೆಲ್, ಅಗಸ್ಟ್ ಮೆನ್ನರ್, ಜಾನ್ ಜೇಮ್ಸ್ ಬ್ರಿಗೆಲ್, ಜಿ.ಎಚ್. ವೈಗ್ಲೆ, ಜಾರ್ಜ್‍ ಪ್ಲೆಬ್ಸ್ಟ್ ಇಂಚಿತ್ತಿ ಮಸ್ತ್ ಮಿಶನರಿಳು ಆರಾಧನೆ ಮಲ್ತ್ ದಿನ ಆರಾಧನೆದ ಕೇಂದ್ರ ಉಂದಾದುಂಡು.
ಇತ್ತೆ ಈ ದೇವಾಲಯೊಗು ಶಾಂತಿ ಮಹಾ ದೇವಾಲಯ ಪಂಡ್ದ್ ಪನ್ಪೆರ್. ದಾಯೆಗ್ ಪಂಡ ಕುಡ್ಲ, ಉಡುಪಿ, ಮಡಿಕೇರಿ, ಹಾಸನ, ಮಂಡ್ಯ, ಚಿಕ್ಕಮಗಳೂರು ಈ ವ್ಯಾಪ್ತಿದ ದೇವಾಲಯೊಲು ಉಪ್ಪುನು ಕರ್ನಾಟಕ ದಕ್ಷಿಣ ಸಭಾ ಪ್ರಾಂತ ಪನ್ಪಿ ಒಂಜಿ ಡಯಾಸಿಸ್. ನೆತ್ತ ಕೇಂದ್ರ ಕಚೇರಿ ಉಪ್ಪುನು ಕುಡ್ಲಡ್. ಪ್ರೊಟೆಸ್ಟಂಟ್ ಕ್ರೈಸ್ತೆರೆಗ್ ಕರ್ನಾಟಕೊಡು ಬೆಂಗಳೂರು ಬೊಕ್ಕ, ದಾರವಡೊಡು ಬೇತೆ ಬೇತೆ ಡಯಾಸಿಸುಲು ಉಂಡು. ಮೂಜಿ ಡಯಾಸಿಸ್ ಗ್ ಮೂಜಿ ಧರ್ಮಾದ್ಯಕ್ಷೆರ್ ಉಲ್ಲೆರ್. ಅಂಚಾದ್ ಕುಡ್ಡಡ್ ಉಪ್ಪು ಡಯಾಸಿಸ್ ದ ಕೇಂದ್ರ ಕಚೇರಿ ಉಪ್ಪುನು ಬಲ್ಮಠೊಡು. ಪ್ರತಿ ಡಯಾಸಿಸ್ ದ ಕೇಂದ್ರ ಕಛೇರಿಲೆ ಕೈತಲ್ ಒಂಜಿ ಮಲ್ಲ ದೇವಾಲಯೊ ಉಪ್ಪುಂಡು. ಅತ್ತಂದೆ ಆಯಾಯ ಡಯಾಸಿಸ್ ದ ಧರ್ಮಾದ್ಯಕ್ಷೆರ್ ಅಲ್ಪಲ್ಪನೇ  ಉಪ್ಪೊಡು. ಈ ದೇವಾಲಯ ಕೇಂದ್ರ ಕಚೇರಿದ ದೇವಾಲಯ ಆಯಿನೆಡ್ದ್ ಅತ್ತಂದೆ ಡಯಾಸಿಸ್ ದ ಧರ್ಮಾದ್ಯಕ್ಷೆರ್ ಮೂಲೇ ಉಪ್ಪುನೆಕ್ಕ್ ಈ ದೇವಾಲಯೊಗು ಶಾಂತಿ ಮಹಾ ದೇವಾಲಯ ಪನ್ಪೆರ್ Shanthi Cathedral
ಸಹ್ಯಾದ್ರಿ ಪರ್ವತೊ
ನೇತ್ರಾವತಿ ತುದೆ ತಿರುಗಾವುನ ಯೋಜನೆ
ಆರ್ ಸಂದಾಯಿನ ವರದಿನ್ ಕರ್ನಾಟಕ ಸರ್ಕಾರ ನಡಪಾವುನ ರಾಜಕಾರಿಣಿಲು ಅನುಷ್ಠಾನ ಮಲ್ಪರೆ ತಯಾರಾದಿತ್ತೆರ್. ಆತ್ ಪೊರ್ತುಗು, ಕರಾವಳಿದ ಜನಸಮುದಾಯ ಎಚ್ಚರವಾದ್, ಈ  ಯೋಜನೆ ಅನುಷ್ಠಾನ ಆಂಡ ಪರಿಸರದ ಪರಪುನ ನೀರ್'ದ  ಸಮತೋಲನ ಹಾಳಾದ್ ಪೋದ್, ಕುಡಲದ ಸುತ್ತದಕಲೆಗ್ ಪರಿಯರೆಲಾ ನೀರ್ ತಿಕ್ಕಂದ್ ಇನ್ಪಿನ ಯೋಚನೆಡ್,  ವ್ಯಾಪಕವಾದ್  ಪ್ರತಿ ಭಟನೆ ಮಲ್ತ್'ದ್ ನೇತ್ರಾವತಿ ತುದೆ ತಿರುಗಾವುನ ಯೋಜನೆ ಜಾರಿ ಆವಂದಿನ ಲೆಕ್ಕೊ ತೂವೊಂಡೆರ್.
ದೆಯ್ಯಕ್ಕು
ಉಲ್ಲೇಕೋ
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ - ೨೦೨೦
ಶಾಂತಿ ದೇವಾಲಯ
ನಡಪು ಕಾರ್ಯಕ್ರಮೊಲು
ಪ್ರತಿ ಐತಾರ ಕಂಡೆ ಪೂಜೆ ನಡಪುಂಡು. ಅತ್ತಂದೆ, ಜೋಕುಲೆಗಾದ್ ಐತಾರ ಶಾಲೆ, ಜವನೆರೆ ಕೂಟ, ಪೊಂಜೊವುಲೆ ಕೂಟ, ಸಂಗೀತ ಮಂಡಲಿ, ಇಂಚ ಬೇತೆ ಬೇತೆ ಕಾರ್ಯಕ್ರಮೊಕ್ಕುಲು ನಡತೊಂದುಪ್ಪುಂಡು.
ಉಲ್ಲೆಕೊ
ವರ್ಗೊ:ಧರ್ಮ ವರ್ಗೊ:ಮಂಗಳೂರು ವರ್ಗೊ:ಕುಡ್ಲ
ಸಹ್ಯಾದ್ರಿ ಪರ್ವತೊ
ಎತ್ತಿನಹೊಳೆ ಯೋಜನೆ
ನೇತ್ರಾವತಿ ತುದೆ ತಿರುಗಾವುನ ಯೋಚನೆನ್  ಕರಾವಳಿದ  ಜನ ಪ್ರತಿಭಟನೆ ಮಲ್ತಿನ ಕಾರಣ  ಯೋಜನೆ ಬರಕಾಸ್ತು ಆಂಡ್. ಅಯಿಕ್ ಬದಲಾದ್ ಅವೇ ಉದ್ದೇಶೊ ಸಾಧನೆಗ್ ಎತ್ತಿನಹೊಳೆ  ಇನ್ಪಿನ ಯೋಜನೆದ  ಅನುಷ್ಠಾನೊಗು  ಕರ್ನಾಟಕ  ಸರ್ಕಾರ  ದುಂಬರಿಯಿಂಡ್. ಎತ್ತಿನಹೊಳೆ ಇನ್ಪಿನವು ಸಹ್ಯಾದ್ರಿ ಗಟ್ಟೊಲೆಡ್ ಪುಟುದು ಮೂಡಾಯಿಗ್ ಪರಪುನ ಒಂಜಿ ಎಲ್ಯ ತುದೆ. ಶಿರಾಡಿ ಗಟ್ಟೊಡ್ದು ಸಕಲೇಶಪುರೊಗು  ಪೋಪಿನ  ಸಾದಿಡ್  ಈ  ಎತ್ತಿನಹೊಳೆ ಪರಪುನೆನ್  ತೂವೊಲಿ. ಎತ್ತಿನ ಹೊಳೆತ ಕೈತಲ್ಡ್  ಕಾಡುಮನೆ ಹೊಳೆ, ಕರಿಹೊಳೆ  ಬೊಕ ಹೊಂಗದ ಹೊಳೆ  ಇನ್ಪಿನ ಪುದರುದ  ತಾರು (ಎಲ್ಯತುದೆ)ಲು ಉಲ್ಲಾ. ಈ ತಾರುಲೆಡ್ ಮುಖ್ಯವಾದ್ ಮರಿಯಲೊಡು ನೀರ್ ಪರಪುಂಡು. ಒರಿನ ಕಾಲೊಡು ದಿಂಜ ಒಸರು ಉಪ್ಪುಜಿ. ಈ ತಾರುಲೆಗ್ ಒಟ್ಟು 8 ಕಡೆಟ್  ಆಣೆಕಟ್ಟ ಕಟ್'ದ್ ಅಯಿಕುಲೆಡ್ ಸಂಗ್ರಹವಾಯಿನ ನೀರ್'ನ್ ಸಕಲೇಶಪುರದ ಕೈತಲ್ದ ಹರವನಹಳ್ಳಿ ಜಲಾಶಯೊಗು  ಪರಪಾವುನ ಯೋಜನೆ ಉಂಡು. ಇಂಚ ಈ ತಾರುಲೆಡ್ ವರ್ಷೊಗು 24.01 ಟಿಎಂಸಿ ನೀರ್ ಸಂಗ್ರಹ ಆಪುಂಡು ಇಂದ್ ಯೋಜನೆ ತಯಾರ್  ಮಲ್ದಿನಕಲೆನ ಲೆಕ್ಕಾಚಾರ. ಅವುಲು ಸೇರಿನ ನೀರ್'ನ್  (ತುಮಕೂರುದ ಕೈತಲ್ದ)  ದೇವರಾಯನದುರ್ಗದ   ಜಲಾಶಯೊಗು ಸಾಗಾದ್,  ನಂದಿದುರ್ಗದ  ತುದೆತ ಪಾತ್ರೊಡು ತುಮಕೂರು, ಚಿಕ್ಕಬಳ್ಳಾಪುರ, ಕೋಲಾರ, ಬೆಂಗಳೂರು ಗ್ರಾಮೀಣ, ರಾಮನಗರ ಜಿಲ್ಲೆದ ಜನಕುಲೆಗ್  ಪರಿಯರೆ ನೀರ್  ಸರಬರಾಜಿ ಮಲ್ಪುನ ಯೋಚನೆ ಸರ್ಕಾರದವು  ಆದುಂಡು. ಈ ಯೋಜನೆಡ್ ಸಂಗ್ರಹವಾಯಿನ ನೀರ್'ಡ್ 8.96 ಟಿಎಂಸಿ  ನೀರ್'ನ್  ಬಯಲ್'ಸೀಮೆದ 527 ಕೆದುಕುಲೆಗ್ ದಿಂಜಾವುನ, ಅಯಿಡ್ದ್  ಅಂತರ್ಜಲ  ಸಂಪೊತ್ತುನು ಪಿರದಿಂಜಾವುನ,  ಯೋಜನೆ ಉಂಡು. ಎತ್ತಿನ ಹೊಳೆ ಯೋಜನೆಗ್ ಸರ್ಕಾರದ ಒಟ್ಟು ಅಂದಾಜಿ ಕರ್ಚಿ12,931 ಕೋಟಿ ರೂಪಾಯಿಲು.
ಸಂದೇಹೊಲು
ಒಟ್ಟಾರೆ ಈ ಯೋಜನೆ ರಾಜ್ಯದ ಜನಸಾಮಾನ್ಯರೆಗ್ ಪರ್ಪಿನ ನೀರ್ ಒದಗಿಸಾವುನ,   ಕೆದು ದಿಂಜಾವುನ  ಬೊಕ್ಕ ಅಂತರ್ಜಲ ಪಿರ-ದಿಂಜಾವುನ - ಇಂಚಿನ ಮಾತಾ ಎಡ್ಡೆ ಉದ್ದೇಶೊಲು ಆಂಡಲಾ ಯೋಜನೆ ಸಫಲವಾಪಿನ  ವಿಷಯದ ಮಿತ್ತ್  ಸಾಮಾನ್ಯ  ಜನಕುಲೆಗ್ ಅಂಚನೆ ವಿಜ್ಞಾನಿಲೆಗ್ ದಿಂಜ ಸಂದೇಹ ಉಂಡು.
1.ಮುಖ್ಯವಾದ್ ಯೋಜನೆಡ್ ಆಯ್ಕೆ ಮಲ್ತ್'ದಿನ ಮರಿಯಲದ ಎಲ್ಯ ತಾರುಲು ವರ್ಷೊಗು 24.01 ಟಿ.ಎಂ.ಸಿ ನೀರ್ ಕೊರ್ಪಿನ ಬರವಸೆ ಇಜ್ಜಿ. ವಾಸ್ತವೊಡು, ಈ ತಾರುಲೆಡ್ ಪರಪುನ ನೀರ್'ದ ಪ್ರಮಾಣದ ನಿಖರ ಅಂಕಿಅಂಶೊಲು ಇಜ್ಜಿ. ಕಾಲ್ಪನಿಕ, ಅವಾಸ್ತವಿಕ,  ಅಂಕಿಅಂಶೊಲೆನ ಆಧಾರೊಡು  ಯೋಜನೆ ಮಲ್ತಿದಿನಂಚ ತೋಜುಂಡು.
2.ಯೋಜನೆ ಅನುಷ್ಠಾನ ಮಲ್ಪುನಗ ಜೀವ ಪರಿಸರೊಗು ಮರಗಿಡೊಕುಲೆನ ನಾಶ ಪರಿಸರದ ಮಿತ್ತ್  ಬೊಡ್ಚಾಂದಿನ ದುಷ್ಪರಿಣಾಮ ಕೊರ್ಪಿನ ಸಾಧ್ಯತೆ ಉಂಡು.
3. ಎತ್ತಿನ ಹೊಳೆ ಯೋಜನೆ ವಿಫಲ ಆಂಡ, ವೈಫಲ್ಯೊನು ಮುಚ್ಚರೆ  ಆ ಪರಿಸರತ  ಬೇತೆ ಸುದೆಕುಲೆನ  ಪರಪುನ ನೀರ್'ನ್  ತಿರ್ಗಾವುನ ಪೋಡಿಗೆ ಜನಕುಲೆಗ್ ಉಂಡು.
೪. ಕಡೆಕ್, ಯೋಜನೆ ಸಫಲ  ಅಯಿಜಿಡ,  ಯೋಜನೆಗ್  ಪಾಡ್ದಿನ ಮಲ್ಲ ಪ್ರಮಾಣದ  ಸಾರ್ವಜನಿಕ  ದುಡ್ಡು  ನಷ್ಟ ಆಪಿನ ಸಾಧ್ಯತೆ ಉಂಡು.
ಟಿ.ಎಂ.ಸಿ.
ಆಣೆಕಟ್ಟಲೆಡ್ ಸಂಗ್ರಹವಾಪಿನ ನೀರ್'ದ ಪ್ರಮಾಣೊನು ಟಿ ಎಂ ಸಿ ಲೆಡ್ ಪಣ್ಪಿನ ರೂಡಿ. ಟಿ.ಎಂ. ಸಿ. ಇನ್ನಗ ಸಾವಿರ ಮಿಲಿಯನ್ ಘನಅಡಿ (Thousand Million Cubic feet).ಅವೆನೆ ನೂದು ಕೋಟಿ ಘನ ಅಡಿ ಇಂದ್ ಪಣೊಲಿ. ಎತ್ತಿನಹೊಳೆ ಯೋಜನೆದ ಎಲೆಲ್ಯ  ತಾರುಲೆಡ್  ವರ್ಷೊಗು 2401ಕೋಟಿ ಘನ ಅಡಿ  ಪ್ರಮಾಣದ ನೀರ್ ಸಂಗ್ರಹ ಆಪುಂಡು ಇಂದ್'ದ್ ಯೋಜನೆ  ರೂಪಿಸಾಯಿನಕಲೆನ ವಾದ. ಆತ್ ಮಲ್ಲ ಪ್ರಮಾಣದ ನೀರ್ ಸಂಗ್ರಹ ಆಪಿನೆಕ್ ವೈಜ್ಞಾನಿಕ ಆಧಾರ ಇಜ್ಜಿ.
ಉಲ್ಲೇಕೊ
ಪರ್ವತೊ ವರ್ಗೊ:ಪರಿಸರ ವರ್ಗೊ:ಭೂವಿಜ್ಞಾನ ವರ್ಗೊ:ತುದೆಕುಲು ವರ್ಗೊ:ಕರ್ನಾಟಕ
ಶಿವಯೋಗಿ ಸಿದ್ದರಾಮೆ
ಪುಟ್ಟುನ ಊರು
ಶಿವಯೋಗಿ ಸಿದ್ದರಾಮೆ ೧೨ನೇ ಶತಮಾನದ ಮಾಮಲ್ಲ ಯೋಗಿ ಅಂಚನೆ ವಚನಕಾರೆ. ಸಿದ್ದರಾಮನ್ ಸಿದ್ದರಾಮಯ್ಯೆ, ಸಿದ್ದೇಶ್ವರೆ, ಸಿದ್ದರಾಮೇಶ್ವರೆ ಇಂಚ ಬೇತೆ ಬೇತೆ ಪುದರ್‍ಡ್ ಲೆಪ್ಪುವೆರ್.
ಗುರು
ಸಿದ್ದರಾಮೆ ಚೆನ್ನಬಸವಣ್ಣನ್ ತನ್ನ ಗುರು ಪಂಡ್‍ದ್ ಸ್ವೀಕಾರ ಮಲ್ಲುವೆ.
ದಂತ ಕತೆ
ಸಿದ್ದರಾಮೆ ಒಂಜಿ ದಿನ ಕಂಡದವುಲು ಉಪ್ಪುನಗ ಒರಿ ಜಂಗಮೆ ಬರ್ಪೆಗೆ. ಆಯಾಗ್ ಜೋಳನ್ ಕೊರ್ಪೆ ಸಿದ್ದರಾಮೆ. ಅಪಗ ಆಯೆ ಎಂಕ್ ಕೊಜಪ್ಪು ಪಾಡ್ನ ನುಪ್ಪು ಬೋಧುಂದು ಪನ್ಪೆ. ಈ ಮೂಲು ಉಂತು ಯಾನ್ ಇಲ್ಲಗ್ ಪೋದು ಅಮ್ಮಡ ಪಂದ್ ಮಲ್ಲದ್ ಕನಪೆಂದ್ ಪಂದ್ ಪೋಪೆ. ಪಿರ ಬನ್ನಗ ಆ ಜಂಗಮೆ ಇಜ್ಜೆ ಅಯನ ಪುದರ್ ಪೆತ್ತೊಂದು ಸಿದ್ದರಾಮೆ ಶ್ರೀಶೆಲ ಮುಟ್ಟ ಪೋಪೆ.
ಸಮಾಜ ಸೇವೆ
ಸಿದ್ದರಾಮೆ ಬಾರಿ ಮಲ್ಲ ಶಿವಯೋಗಿ ಅತ್ತಂದೆ ಊರುದ ಜನಕುಲೆನ ಅಭಿವ್ರದ್ದಿಗಾದ್ ನೀರ್‍ದ ಟಂಕಿಲೆನ್ ಕಟ್ಟಾದ್ ಕೊರ್ತೆ.
ಬರೆಯಿನ ವಚನೊಲು
ಈ ವಚನಕಾರೆ ೬೮೦೦೦ ವಚನಲೆನ್ ಬರೆತೆ ಪನ್ಪಿ ಉಲ್ಲೇಖೊಲು ತಿಕ್ಕುಂಡು.ಅಂಡ ನಂಕ್ ೧೩೯೪ ವಚನಲು ಮಾತ್ರ ತಿಕ್ಕ್ ದ್ಂಡ್.
ಬರೆಯಿನ ತ್ರಿಪದಿಲು
ಸಿದ್ದರಾಮೆ ವಚನದ ಒಟ್ಟುಗು ೭ನೇ ಶತಮಾನೊಧು ಚಾಲ್ತಿಡ್ ಇತ್ತಿನ ತ್ರಿಪದಿಡ್‍ಲಾ ಬರೆತ್ತೆ ಪನ್ಪಿ ಮಾಹಿತಿಲು ತಿಕ್ಕುವ.
ಸಮಾಧಿ
ವರ್ಗೊ:ವಚನಕಾರೆರ್
ಪುತ್ತಿಗೆ ಈಶ್ವರ ಭಟ್ಟ
ಸಿರಿ ಪುತ್ತಿಗೆ ಈಶ್ವರ ಭಟ್ರ್ ಕುಲ್ಲುಂಡ ಉಂತುಂಡ ಆರ್‍ ಭಾಮಿನಿಡ್ ಕಬಿತೆ ರಚನೆ ಮಲ್ಪುವೆರ್‍. ಉಂದೆತ್ತ ಕೆಲವು ಕಬಿತೆಲು ಆಕಾಶವಾಣಿಡ್ ಪ್ರಸಾರವಾದ್‌ಲಾ ಬೇತೆ ಬೇತೆ ಕಡೆಟ್ಟ್ ಪ್ರಕಟವಾದ್‌ಲಾ ಕಬಿಕ್ ಎಡ್ಡೆ ಪುದರ್‍ ಬೈದ್‌ಂಡ್. ಕಬಿಕ್ ಬೋಡಾಯಿನ ಕಲ್ಪನೆ ಬೊಕ್ಕ ಶಭ್ದ ಸಂಪೊತ್ತು ಈ ರಡ್ಡೆಗ್‌ಲಾ ಆರ್ ನಾಡೊಡಾತ್ ಬರ್ಪುಜಿ.
ಪುಣ್ಣಮೆ
thumb|ಪುಣ್ಣಮೆ ಪುಣ್ಣಮೆನ್ ಕನ್ನಡೊಡು ಹುಣ್ಣಿಮೆ ಪಂದ್ ಪನ್ಪೆರ್. ತುಳುವೆರ್ ಪುಣ್ಣಮೆ ಪಂದ್ ಪನ್ಪೆರ್. ಪುಣ್ಣಮೆ ತಿಂಗೊಲುಗೊರೊ ಬರ್ಪುಂಡು. ಉಂದು ತಿಂಗೊಲ್ತ ದೇವೆರ್ ಮಲ್ಲೆ ಅಪುನ ದಿನೊ. ಪುಣ್ಣಮೆ ಹಲ್ಮೆನೊ ಪನ್ಪಿನ ಪಾತೆರೊ ಉಂಡು. ಪುಣ್ಣಮೆದಾನಿ ಚಂದ್ರೆ ಉರುಂಟು ಆದ್ ಮಲ್ಲೆ ಆದ್ ತೋಜುಚೆ. ಆನಿ ತಂಪುದ ಬೆಗರಂದಿನ ಬೊಲ್ಪು ತಿಕ್ಕುಂಡು.
ಸೂರ್ಯೆ ಬೊಕ್ಕ ಚಂದ್ರೆರ್ 180° ರ್ದ್ ಬೇತೆ ಆಯಿನಂಚ ತೋಜಿನಗ ಪುಣ್ಣಮೆ ಸಂಭವಿಸವುಂಡು. ಈ ಚಾಂದ್ರದಿನೊನು ಪೊಸತ್ತ್‌ನ್ ಸುರು ಮಲ್ಪೆರೆ ಎಡ್ಡೆ/ಮಂಗಳಕರ ಪಂದ್ ನಂಬುವೆರ್. ಶುಕ್ಲ ಪಕ್ಷ ಪುಣ್ಣಮೆರ್ದ್ ದುಂಬುದ ಪಕ್ಷ, ಬೊಕ್ಕ ಕೃಷ್ಣ ಪಕ್ಷ ಪುಣ್ಣಮೆರ್ದ್ ಬೊಕ್ಕದ ಪಕ್ಷ.
ಪರ್ಬೊಲು
ಪುಣ್ಣಮೆದಾನಿ ಬರ್ಪುನ ಕೆಲವು ಪರ್ಬೊಲು ಪಂಡ:
ಉಲ್ಲೇಕೊ
ವರ್ಗೊ:ಹಿಂದೂ ಪಂಚಾಂಗ
ಪುಣ ಪೊತ್ತಾವುನಿ
ತುಳುನಾಡ್‌ದ ಜನಪದೊಡು ತೈತಿನಾಯನ್ ಪೊತ್ತಾವುನೆಕ್ಕ್ ಒಂಜಿ ಕ್ರಮ ಉಂಡು, ಧಾರ್ಮಿಕ ವಿಧಿ ವಿಧಾನೊ ಉಂಡು. ದುಂಬತ್ತ ಪುಣೊನು ಮೀಪಾವೊಡು. ಬೊಕ್ಕ ಪುಣತ್ತ ದೊಂಡೆಗ್ ಒಂತೆ ನೀರ್ ಬುಡೊಡು. ಪುಣೊನು ಅಲಂಕಾರ ಮಲ್ತ್‌ದ್ ಚಟ್ಟೊಡು ದೀದ್ ಕಟ್ಟೊಡು. ನಾಲ್ ಮೈಟ್ಟ್ ನಾಲ್ ಜನ ಪುಗೆಲ್ ಕೊರುದು ಪೊತ್ತಾವುನ ಕಾಟದಡೆಗ್ ಪತ್ತೊಂದು ಪೋಪೆರ್. ಕಾಷ್ಠೊಡು ಪುಣನ ತರೆ ತೆನ್ಕಾಯಿ ಬರ್ಪಿಲೆಕ್ಕ ಜೆಪ್ಡಾವೆರ್. ಕೈಬಿರೆಲ್, ಕಾರ್ ಬಿರೆಲ್‌ಗ್ ಕಟ್ಟಿನ ಬಂಧೊನು ದೆಪ್ಪುವೆರ್. ಅಲ್ಪ ಉಪ್ಪುನಕುಲು ಪುಣತ್ತ ಬಾಯಿಗ್ ನೀರ್ ಬುಡ್ಪೆರ್. ತಾರೆದ ಉಣಿಂಗಿನ ಮಡಲ್‌ಡ್ ತಯಾರ್ ಮಲ್ತಿನ ತೂಟೆನ್ ಕೈಟ್ಟ್ ಪತೊನುವೆರ್. ಕೈಟ್ಟ್ ಅರಿ ಪತೊಂದು ಇಂಚ ಪಂಡೊನುವೆರ್: 'ಇನಿ ನಮ್ಮ ಊರ್‌ದ (ಎಂಕಪ್ಪಣ್ಣೆ) ತೀರ್‌ದ್ ಪೋಯೆರ್. ನಮ ತುಳುನಾಡ್‌ದ ಜಾತಿಕಟ್ಟ್‌ದ ರೀತಿರಿವಾಜ್‌ಡ್ ಪ್ರಾಕ್‌ಡ್‌ದ್ ನಡತೊಂದು ಬತ್ತಿನ ಲೆಕ್ಕನೆ ಕುಟುಮ ಪೊದ್ದೆ, ಇಸ್ಟೆ, ಊರು ಸೇರಾವೊಂದು ಪುಣೊನು ಮಣ್ಣ್‌ಡ್ ಪಾಡ್‌ದ್ ಮರ ಕಡ್ಪದ್, ಕಾಟ ಗೂರದ್, ಪುಣ ಮೀಪದ್, ಪುಣೊನು ಐತದ್, ಇಸೆ ಕಾಟೊಡು ದೀದ್ ಒಂಜಿ ಪುಂಡಿ ಬೊಣ್ಯ ಮಲ್ಪುನ ಪೊರ್ತು. ಎಂಕಪ್ಪಣ್ಣನ ಕಾಯೊಡಿತ್ತಿನ 'ಕಾಲೆ' (ಪ್ರಾಣವಾಯು) ಗಾಲಿಡ್ ಸೇರೊಂದಿನವು ಇಸೆ ಪುಣೊನು ಪೊರ್ಲುಡು ಬೊಣ್ಯ ಮಲ್ಪರೆ ಬುಡೊಡು. ಅಂಚನೆ ಕುಟುಮ ಐನೆದಾನಿ ದೂಲೊಟ್ಟು ಮಲ್ತ್‌‌ದ್ ಕಟ್ಟುನ ದೂಪೆಡ್ ಕಾಲೆ ಸೇರೊನೊಡು. ಪದಿಮೂಜೆದ ಬೊಜ್ಜದ ದುಂಬುದಾನಿ ಕಟ್ಟುನ 'ನೀರ್‌ನಿರೆಲ್‌'ಡ್ ಬತ್ತ್ ಸೇರೊನೊಡು. ಪದಿಮೂಜನೇ ದಿನ ಕುಟುಮ ಒಟ್ಟುಸೇರ್‌ದ್ ಮಲ್ಪುನ ಬೊಜ್ಜೊಡು ಕುಟುಮೊ ದೂಪೆಗ್ ಬಳಸುನೆನ್ ಸಂತೋಸೊಡು ಸ್ವೀಕಾರ ಮಲ್ಪೊಡು. ದುಂಬಗ್ ಕುಟುಮೊನು ಎಡ್ಡೆ ರೀತಿಡ್ ಕಾತೊಂದು ಬರೊಡೂಂದು ಎಂಕುಲು ಪತ್ತ್ ಅಪ್ಪೆ ಜೊಕುಲು ಸೇರ್‌ದ್ ಪ್ರಾರ್ತನೆ ಮಲ್ತೊನುವ'.
ಪುಣತ್ತ 'ನಡುಮುಜ್ಜೂನಿ' (ಪುಣತ್ತ ಸೊಂಟದ ಭಾಗ ಪೊತ್ತ್‌ದ್ ಮುಗಿಪುನಿ) ಆಯಿಬೊಕ್ಕ ಪಲಕೆದ ಅರಿ ಬೊಕ್ಕ ತಾರಾಯಿನ್ ಕಾಟೊಗು ಪಾಡ್‌ದ್ ಇಲ್ಲಗ್ ಬರೊಡು. ಬೊಕ್ಕ ಲಾಯಕ್‌ಡ್ ತರೆಕ್ಕ್ ಮೇಲ್‌ಗ್ ಮೀದ್ 'ಸಾವುಗಂಜಿ' ಉಣ್ಣುವೆರ್.
ಉಲ್ಲೇಕೊ
ವರ್ಗೊ:ತುಳುನಾಡ್ದ ಸಂಸ್ಕೃತಿ
ಅರಬ್ಬಿ ಬಾಸೆ
ಅರಬ್ಬಿ ಬಾಸೆ (ಇಂಗ್ಲಿಸ್‌ಡ್ Arabic‎, ಅರಬ್ಬಿಡ್ العربية' ಇಂಚ ಲೆಪ್ಪುವೆರ್) ಪುರಾತನ ಅರೇಬಿಯಾ ಉಪ ಖಂಡೊಡು ಗಳಸೊಂದಿತ್ತೆರ್. ಅತ್ತಂದೆ ಈ ಬಾಸೆ ಇಸ್ಲಾಮ್ ದರ್ಮೊದ ಮೂಲ ಬಾಸೆ ಆದುಪ್ಪುನೆಡ್ದಾರೊ ಪರ್ಪಂಚೊಡು ಇಂದೆತ ಬಗೆಟ್ ಅದ್ಯಯನೊ ಬುಕ್ಕೊ ಕಲ್ತೊಂದುಲ್ಲೆರ್. ಈ ಬಾಸೆ ಸೆಮಿಟಿಕ್ ಭಾಷಾ ಕುಟುಂಬಗ್ ಸೇರ್ದುಂಡು.
ಲಕ್ಷನೊಲು
ಈ ಬಾಸೆಲೆ ಅಯಿಟ್ಲಾ ಅರಬ್ಬಿ ಬಾಸೆಲೆ ಮುಕ್ಯೊ ಲಕ್ಸನೊ ಇಂಚ ಉಂಡು : ವಾಕ್ಯೊಲು ಎಲ್ಯೆ, ಕೆಲವು ಅರ್ತೊಲೆನ್ ಕೊರಿಯೆರೆ ಅಂಚನೆ ಸೂಸ್ಮೊ ಬಾವನೆಕೆನ್ ಇವರಿಸಯರೆ ಉಂದು ತಕ್ಕಂದಿನ ಬಾಸೆ. ಒಂಜೇ ಸಾಮಾನ್‍ನ್ ಪನೆರೆ ನೂಚದೆಡ್ದ್ ಎಚ್ ಪದೊಕುಲುಂಡು. ಮೂಲೊ ಬಾವನೆಲೆನ್ ಪನೊಡಾಂಡ ವ್ಯಂಜನೊಲೆ ಉಪಯೋಗವುಂಡು. ನಾಮಪದೊಲೆಗ್ ಕ್ರಿಯಾಪದೊಲೆಗ್ ಪ್ರಕೃತಿಯಾದಿಪ್ಪುನ ಮೂಜೇ ಮೂಜಿ ವ್ಯಂಜನೊಲೆಡ್ದ್ ಬಾವನೆಲೆನ್ ಎಚ್ಚಿನೈನ್ ಮಾಲ್ಪುವೆರ್. ಈ ಮೂಲ ಪ್ರಕೃತಿಲೆ ಅರ್ತೊಡು ಮುಕ್ಯೊ ಬದಲಾವಣೆಲೆನ್ ಮಾಲ್ಪೊಡಾಂಡ ಅವೆತ್ತ ಉಲಾಯಿದ ಸ್ವರೊಲೆನ್ ಬದಲ್ತ್‌ದ್ ಅವೆಕ್ಕ್ ಪ್ರತ್ಯಯೊಲೆನ್ ದೀಡುನೆನ್ ಮಲ್ಪುವೆರ್. ಇಂಚ ಸರಳವಾಯಿನ ಕ್ರಿಯಾಪದೊಲೆಡ್ದ್, ಆಧಿಕ್ಯಾರ್ತೊ, ಕಾರಕಾರ್ತೊ ಬುಕ್ಕೊ ಸ್ವಾರ್ತಕ ಕ್ರಿಯಾವಾಚಕೊಲು ಪುಟ್ಟೊನುಂಡು. ಪ್ರಕೃತಿನ್ ಇಂಚ ಬದಲ್ತೊನುನ ಸೌಲಬ್ಯೊ, ಶಬ್ದಭಂಡಾರೊ ಅಂಚನೆ ಪರ್ಯಾಯ ಪದೊಕ್ಲು ಎಚ್ಚುನೆಡ್ದ್ ಅರಬ್ಬಿ ಬಾಸೆ ಇಡ್ತೊದ ಸೈಲಿಗ್ ದಿಂಜ ಸಕಾಯೊ ಆದುಂಡು. ಈ ಒಂಜಿ ಇಸೇಸೊ ಗುಣೊಡ್ದ್ ಶಬ್ದಸಮೃದ್ಧಿಡ್ದ್ ಅರಬ್ಬಿ ಬಾಸೆ ಬೇತೆ ಬಾಸೆಲೆಡ್ದ್ ದಾಲಾ ಬೇಡಂದೆ, ಪ್ರತಿಯೊಂಜಿ ಪೊಸ ನಿರ್ಮಾಣೊಗು ತಕ್ಕಂದಿ ಪದೊಲೆನ್ ತನ್ನೊ ಪ್ರಕೃತಿರೂಪೊದ ಒಂತೊಂತೆ ಬದಲಾವಣೆದ ಮೂಲಕ ಕಲ್ಪಿಸವೊನ್ನ ಮಲ್ಲಾದಿಕೆನ್ ಗಳಸ್‍ದುಂಡು. ಅತ್ತಂದೆ ತನ್ನೊ ಈ ಉಲಾಯಿದ ಚೈತನ್ಯೊದ ಪ್ರಭಾವೊಡ್ದ್ ಅವು ತನ್ನೊಟ್ಟುಗೆ ಸೇರ್ದಿನ ಬೇತೆ ಮಾತ ಸಮಕಾಲೊದ ಬಾಸೆಲು ಅವಸಾನೊ ಆಂಡಲಾ ತಾನ್ ಮಾತ್ರೊ ಪುರಾತನ ಕಾಲೊಡ್ದ್ ಇನಿಕ್‌ ಮುಟ್ಟ ಒರಿಯೊಂದು ಬತ್ತ್‌ಂಡ್. ಇಸ್ಲಾಂ ಧರ್ಮೊ ಪುಟ್ಟ್‌ನ ಸಂಧಿಕಾಲೊಡು ಅರಬ್ಬರ್ ಕೌಲಿಕ(ದಿನ ಕೂಲಿಬೇಲೆ) ಬುಕ್ಕೊ ಚರ(ಸೊಂತೊ) ಜೀವನೊನು ಮಲ್ತೊಂದಿತ್ತೆರ್ ಅತ್ತಂದೆ, ಬಿನ್ನೊಬಿನ್ನೊ ಉಪಬಾಸೆಲೆನ್ ಪಾತೆರೊಂದಿತ್ತೆರ್. ಶಬ್ದ ಬುಕ್ಕೊ ವ್ಯಾಕರಣೊಲೆ ರಚನೆಡ್ ಉಪಬಾಸೆಲು ಒಂತೆ ಎತ್ಯಾಸೊಲೆನ್ ಗಳಸ್‌ದಿತ್ತ್ಂಡಲಾ ಮಾತೆರೆಗ್ಲಾ ಎಚ್ಚಾದ ತೆರಿಪುನ ಒಂಜಿ ಸಾಹಿತ್ಯ ಬಾಸೆ ಅಕುಲೆಡ ಇತ್ತ್ಂಡ್. ಅಂಚಾದೆ ಮೆಕ್ಕಾದ ಅರಬ್ಬಿ ಕವಿಕ್ಲೆ ಸ್ತುತಿಗೀತೆಲು ಇರಾಕ್‌ದ (ಮೆಸಪೋಟೇಮಿಯ) ಅರಸೆರ್ಲಾ ಬುಕ್ಕೊ ಸಿರಿಯದ ದೊರೆಲಾ ಅಕ್ಲೆನ ಉಪಬಾಸೆಲು ಬಿನ್ನೊ ಆದಿತ್ಂಡಲಾ ಮೆಚ್ಚೊಂದಿತ್ತೆರ್.
ಸೆಮೆಟಿಕ್ ಬಾಸೆದ ಇತಿಹಾಸೊ
ಬ್ಯಾಬಿಲೋನಿಯನ್, ಹೀಬ್ರೂ, ಹಿಮ್ಯರೈಟ್ (ದಕ್ಷಿಣ ಅರಬ್ಬೀ), ಅರಾಮೇಯಿಕ್, ಫೊನೀಷಿಯನ್, ಇಥಿಯೋಪಿಕ್ ಬುಕ್ಕೊ ಅರಬ್ಬೀ ಇಂಚಿನ ಏಷ್ಯೊದ ನೈಋತ್ಯ ಭಾಗೊಡುಪ್ಪುನ ದೇಸೊಲೆ ಪಿರಾಕ್‌ದ ಬಾಸೆಲು ಸಿಮಿಟಿಕ್ ಬಾಸೆದ ಗುಂಪುಗು ಸೇರ್ದೊ. ಬೈಬಲ್‌ದ ವಂಶಾನುಕ್ರಮಣಿಕೆದ ಪ್ರಕಾರೊ ಆದಂ ಪುದರ್‌ದಾಯನ ವಂಶಪರಂಪರೆಗ್ ಸೇರ್‌ನ ನೋವ ಪನ್ಪುನಾಯನ ಮಗೆ ಸ್ಯಾಮ್‍ನ ಪುದರ್‌ನ್ ಅನುಸರಿಸದ್ ಈ ಬಾಸೆನ್ ಸಿಮಿಟಿಕ್ ಬಾಸೆಲುಂದು ಲೆಪ್ಪುವೆರ್. ಅವೆಕ್ಲೆ ಅಪ್ಪೆಮೂಲೊ ಒಲ್ಪ ಏಪೊ ಪುಟ್ಟ್‌ಂಡ್ ಪನ್ಪುನವು ತೆರಿಯಂದ್. ಆಂಡ ಅವೆಕ್ಲೆಡ್ ಒಂಜೆಗೊಂಜಿ ನಿಕಟ ಸಮ್ಮಂದೊ ಉಂಡತ್ತಂದೆ ಪದಕ್ಲೆಡ್, ವ್ಯಾಕರಣ ಪುಟ್ಟ್‌ನೆಡ್ ತೋಜಿದ್ ಬರ್ಪುನ ಹೊಂದಾಣಿಕೆನ್ ತೂಂಡ ಅವೆಕ್ಲೆ ಒವ್ವೋ ಒಂಜಿ ಮೂಲ ಬಾಸೆಡ್ದ್ ಪುಟ್ಟ್‌ಯೊಂದ್ ತೋಜುಂಡು. ಸಿಮಿಟಿಕ್ ಬಾಸೆಲೆ ಅಪ್ಪೆಮೂಲೊ ಪೂರ ಮಾಜಿದ್ಂಡ್ಂದ್ ಸಾಮಾನ್ಯವಾದ್ ತೆರಿಯೊನೊಲಿ. ಬೇತೆ ಒವ್ವೇ ಪಿರಾಕ್ದ ಅಂಸೊಲಾ ತಿಕಂದಿನೆಡ್ದಾರ ಮಿತ್ತ್ ನಮೂದಿಸಯಿನ ಪುಟ್ಟಿನ ಬಾಸೆಲೆಡ್ ಅರಬ್ಬಿ ಬಾಸೆ ಒಂಜೇ ದಿಂಜ ಕಿನ್ಯವುಂದು ಇತ್ತೆ ಅವೊಂಜೇ ಜೀವಂತವಾದುಂಡುಂದು ಊಹೆ. ಅತ್ತಂದೆ ಅರಬ್ಬೆರ್ ತಂಕ್ಲೆನ ಭೌಗೋಲಿಕ ಸ್ಥಾನೊದ ದೆಸೆಡ್ದ್ ಮರಳುಗಾಡ್‌ಡ್ ವಾಸ ಮಾಲ್ಪುನೆಡ್ದಾರೊ ಮೂಲ ಬಾಸೆದ ಗುಣೊನು ಹೆಚ್ಚ ಸುದ್ದೊಡು ಹೆಚ್ಚು ಪುಡತ್‍ದ್ ಬಾಸೆಡ್ ಒರಿತೊಂದೆರ್. ಈ ಬಾಸೆಲೆಗ್ ಅಯಿತವೆ ಆಯಿನ ಇಸೇಸೊ ಗುಣೊಕುಲು ಉಂಡು. ಅಯಿನ ತಿರ್ತ್ ತೋಜಾಯಿನಂಚನೆ ಮೂಜಿ ವರ್ಗೊಡು ಇಂಗಡಿಸವೊಲಿ.
ಉಲ್ಲೇಖಗಳು
ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ಪಂತೊಗು ಬರೆಯಿನ ಲೇಕನೊ ವರ್ಗೊ:ಭಾಷೆಲು ವರ್ಗೊ:ಭಾಷೆ
ಅರಿ
ಅರಿ ಪಂಡ ನರಮಾನಿ ಒನಸ್‌ಗ್ ಬಳಕೆ ಮಲ್ಪು ಮುಖ್ಯ ತೆನಸ್. ನೆಕ್ಕ್ ಕನ್ನಡೊಡು ಅಕ್ಕಿ ಪನ್ಪೆರ್. ಇಂಗ್ಲಿಷ್‌ಡ್ ನೆಕ್ಕ್ ರೈಸ್ ಪನ್ಪೆರ್. ಕೃಷಿ ಕ್ಷೇತ್ರೊಡು ಅರಿತ್ತ ಬುಳೆ ಪ್ರಧಾನವಾಯಿನ ಬುಳೆ.
ಅರಿತ ಬಗೆಟ್ಟ್
ಅರಿ ಒಂಜಿ ಒಂಜಿಬಿತ್ತ್ ಇಪ್ಪಿ ದೈ ಆರೈಝಾ ಸಟೀವಾತ ಬಿತ್ತ್. ಇ ಲೋಕೊತ ಹೆಚ್ಚಿತಕುಲೆನ ಉನ್ಪುನ ತೆನಸ್ ಅದ್ ಅರಿ ಉಂಡು. ಎಚ್ಚಾತ್ ಪೂರ್ವ ಏಷ್ಯಾ, ದಕ್ಷಿಣ ಏಷ್ಯಾ, ದಕ್ಷಿಣಪೂರ್ವ ಏಷ್ಯಾ, ಮಧ್ಯಪ್ರಾಚ್ಯ, ಲ್ಯಾಟಿನ್ ಅಮೇರಿಕ, ಬುಕ್ಕ ವೆಸ್ಟ್ ಇಂಡೀಸ್‌‌ಡ್ ಉಂಡು. ಅರಿನ್ ಇ ಪ್ರಪಂಚದ ಮೂಜೆತ ಒಂಜಿ ಪಾಲ್ ಜನ ಗಳಸುಪೆರ್. ಅಯಿನ್ ಬೆಯಿಪಾಂಡ ನುಪ್ಪು ಅಪುಂಡು. ಅರಿ ಬೆಯಿಪಾಯಿನ ನೀರ್ ನ್ ತೆಲಿ ಪನ್ಪೆರ್. ತೆಲಿತ ಒಟ್ಟಿಗೆ ಇತ್ತಿನ ಬೆಯ್ದಿನ ಅರಿನ್ ಗಂಜಿ ಪಂದ್ ಪನ್ಪೆರ್. ತೆಲಿ ಅರಿತ್ ದ್ ಅಯಿ ಬೊಕ್ಕ ಅಯಿನ್ ನುಪ್ಪು ಪನ್ಪೆರ್. ಪಿರಾಕ್ತ ಕಾಲೊಡು ಊರುಲೆಡ್ ಅರಿನ್ ಉಜ್ಜೆರ್ಟ್ ಕುಟ್ಟುತ್ ಬಾರ್ ತ ಚೊಲಿನ್ ದೆಪ್ಪೆತೆರ್. ಅಯಿಟ್ ಬರ್ಪಿ ಪೊಡಿಪೊಡಿ ಸೌಡುಟ್ ಬಿ.ಕಾಂಪ್ಲೆಕ್ಸ್ ಪನ್ಪಿ ವಿಟಮಿನ್ ಉಂಡು.
ಉಲ್ಲೇಕೊ
ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ಪಂತೊಗು ಮಲ್ಲೆ ಮಲ್ತಿನ ಲೇಕನೊ ವರ್ಗೊ:ತೆನಸ್
ಉತ್ತರಣೆ
thumb|ಉತ್ತರಣೆದ ಪೂ ಉತ್ತರಣೆ ಮರ್ದ್‌ಗ್ ಗಲಸುನ ಒಂಜಿ ದೈಯಿ. ಈ ದೈಯಿ ಅಮರಂತಾಸಿಯೇ ಕುಟುಂಬಗ್ ಸೇರ್ದಿನವು. ನೆತ್ತ ಸಸ್ಯಶಾಸ್ತ್ರೀಯ ಪುದರ್ Achyranthes aspera (ಅಕಿರಾಂತಿಸ್ ಆಸ್ಪೈರಾ) ಪಂಡ್‍ದ್ ಉಂಡು.
ಅರಬ್ಬೀ ಸಾಹಿತ್ಯ
ಅರಬ್ಬೀ ಸಾಹಿತ್ಯ : ಪ್ರಪಂಚoದ ಮಾತ ಮಲ್ಲ ಸಾಹಿತ್ಯೊದಂಚನೆ ಇಸ್ಲಾಂಗ್ ದುಂಬುಡ್ದೆ ಅರಬ್ಬರೆ ಬೌದ್ಧಿಕ ಜೀವನೊ ಕಾವ್ಯರೂಪೊಡು ಪ್ರಕಟ ಆಂಡ್. ಧರ್ಮಬಾಹಿರೆರ್ ಅಕ್ಲೆನ ಆವೇಶಕಾಲೊಡು ಪಂಡೊಂದಿತ್ತಿನ ಅಶರೀರವಾಣಿಲು ಪ್ರಾಸಬದ್ಧ ಗದ್ಯೊಡು ಬುಲೆದ್ ಅರಬೀ ಕಾವ್ಯ ಸುರುವಾಂಡ್. ಕಾಲಕ್ರಮೊಡು ಅವು ಹೆಚ್ಚಾದ್ ಛಂದೋಬದ್ಧ ರೂಪೊ ಪಡೆವೊಂಡ್. ಅಯಿಡ್ದ್ ಬುಕ್ಕೊ ಅವು 16 ಮುಕ್ಯೊ ಛಂದಸ್ಸು ಆದ್ ಇಬಾಗೊ ಆಂಡ್.
ಉತ್ತರಣೆ
ದೈಯಿ ತೂಯರ
thumb|ಪುದೆಲ್‍ದ ಲೆಕ ಬುಲೆದಿನ ಉತ್ತರಣೆದ ದೈಯಿ ಸಾಮಾನ್ಯವಾದ್ ಈ ದೈಯಿ ೩೦ಸೆಂ.ಮೀ. ಡ್ದ್ ೯೦ಸೆಂ.ಮೀ. ಎತ್ತರ ಬುಳೆವುಂಡು. ಬೊಳ್ದು ಉತ್ತರಣೆ ಬೊಲ್ದು-ಪಚ್ಚೆ ಮಿಶ್ರವಾಯಿನ ಬಣ್ಣದ, ತುರಾಯಿದ ಲೆಕ ತೋಜುನ ಪೂ ಬುಡ್ಪುಂಡು. ಅಂಚನೆ, ಕೆಂಪು ಉತ್ತರಣೆದ ಪೂ ಇರೆ, ಕಡ್ಡಿ ಕೆಂಪು ಬಣ್ಣೊಡು ಇಪ್ಪುಂಡು. ಕಂಡೆ ಗಂಟ್ ಗಂಟಾದ್, ಪುದೆಲ್‍ದ ರೂಪೊಡು ಬುಳೆವುಂಡು. ದೈಯಿದ ಇರೆಕುಲು ತೂವರ ಉರುಟಾದ್, ೫ ಸೆ.ಮೀ. ಉದ್ದ ಸುಮಾರ್ ೩-೪ ಸೆ.ಮೀ. ಅಗೆಲ ಇಪ್ಪುಂಡು. ನನ, ಪೂ ಬುಡ್ಪುನ ದಂಟ್‍ದ ಅರ್ಧಭಾಗ ತಿರ್ತ್ ಬಗ್‍ದ್ ಉಪ್ಪುಂಡು.
ಅರಬ್ಬೀ ಸಾಹಿತ್ಯ
ಗದ್ಯ ಬುಕ್ಕೊ ಪದ್ಯ ಸಾಹಿತ್ಯೊ
ಅಬ್ಬಾಸಿದ್ ವಂಸೊದಕುಲು ಬೌದ್ಧಿಕ ಕಾರ್ಯ ಕಲಾಪೊಲೆಗ್ ಕೊರೊಂದಿತ್ತಿನ ಪೋತ್ಸಾಹ ಪದ್ಯೊಗು ತಿಕ್‍ಂಡ್. ವಿಧರ್ಮಿಲೆನೆ ಕೈಸಿನಾಯನ ಮಾದರಿದ ಒಂಜೇ ಪಡಿಯಚ್ಚಿದ ರೂಪೊಲೆ ಶೈಲಿನ್ ದುಂಬರಿತೊಂದು ಬತ್ತಿನೆದ ಜತೆಟ್ ಪೊಸ ಅಂಸೊಲೆನ್ ಪದ್ಯೊಗು ಸೇರಾವೊಂಡೆರ್. ಕವಿತಾ ಶೈಲಿ ಇರಾನ್‍ದಕ್ಲೆ ಸಂಪರ್ಕೊಡ್ದ್ ಆಯಿನ ಪೊಸ ಪರಿಸ್ತಿಡ್ ಲಾಲಿತ್ಯೊದ ಕಡೆಕ್ ತಿರುಗ್‌ದ್ ಮೃದುವಾಂಡಲಾ ಪದೊಕ್ಲೆ ಜೋಡನೆ, ಪದ್ಯೊದ ಶೈಲಿ ಪಿರಾಕ್‌ದ ಪ್ರೌಢಮಾರ್ಗನೆ ಪತೊಂದ್‌ಂಡ್. ಪರಕೀಯರ್ನ ಪ್ರಭಾವೊಡ್ದ್ ಪ್ರವೃತ್ತವಾಯಿನ ಮತತ ಇರುದ್ದೊ ಚಟುವಟಿಕೆಲು ಅನೇಕೊ ಕವಿಕ್ಲೆ ಮಿತ್ತ್ ಅಕ್ಲೆನ ಪ್ರಭಾವೊ ದಿಂಜ ಆಂಡ್. ಅಕ್ಲೆಡ್ ಅನೇಕೆರ್ ಜಿಂಡಿಕ್ (ಪಾಷಂಡಿ) ಲೆಪ್ಪವೊಂಡೆರ್. ಇರಾನ್‍ದ ದ್ವೈತಸಿದ್ಧಾಂತೊಡ್ದ್ ಪ್ರಭಾವಿತರಾಯಿನ ಕವಿಕುಲು ಪಂಡ ಬಾಷ್ಷಾರ್ ಇಬ್ನ್ ಬುರ್ದ್ (೭೮೩) ಬುಕ್ಕೊ ಸಲೀಹ್ ಇಬ್ನ್ ಅಬ್ದುಲ್ ಕುದ್ದುಸ್(೮೧೩), ಕೆಲವು ದುಂಬುದ ಕವಿಕ್ಲೆ ಜತೆಟ್ ಆ ಕಾಲೊಡು ದಿಂಜ ಪುದರಾತಿನ ಕವಿಕುಲು ಪಂಡ ಅಬು ನುವಾಸ್, ಅಬುಲ್ ಅತಾಹಿಯ, ಅಬು ತಮ್ಮಮ್ ಮತ್ತು ಅಲ್-ಬಹ್‍ತೂರಿ. ಅಬು ನುವಾಸ್(೮೧೦) ದಿಂಜ ಚಪಲೊ ಬುಕ್ಕೊ ಸೊ ಇಚ್ಚಡ್ ಇತ್ತಿನ ಕವಿಯಾಂಡಲಾ ಅಜ್ಜೆರಾನಗ ಸಾರವತ್ತಾಯಿನ ಇಸಯೊಲೆ ಕಡೆಕ್ ಅಕ್ಲೆನ ಮನಸ್ಸ್ ತಿರ್ಗಾಯೆ. ಆಯನ ಪಾನಗೀತೆಲು, ಪ್ರಣಯ ಪದ್ಯೊಲು ಮಸ್ತ್ ಪುದರಾಯಿನವು.
ಉತ್ತರಣೆ
ಬುಳೆಪುನ ಜಾಗೆ
ಉತ್ತರಣೆ ದೈಯಿ ಸಾಮಾನ್ಯವಾದ್ ಸಮಶೀತೋಷ್ಣ ಬೊಕ್ಕ ಉಷ್ಣವಲಯದ ಪ್ರದೇಸೊಲೆಡ್ ಬುಳೇಪುಂಡು. ನೆಕ್ಕ್ ವಿಸೇಸವಾಯಿನ ಜೋಪಾಸನೆ ಮಲ್ಪೊಡು ಪಂಡ್ದ್ ದಾಲಾ ಇಜ್ಜಿ. ಸಾದಿ ಬರೀಟ್, ಖಾಲಿ ಜಾಗೆಡ್, ಕಂಡದ ಬರೀಟ್ ತನಾತೆಗೆ ನೆರೆಯೊಂದು ಬುಳೆಪುಂಡು.
ಅರಬ್ಬೀ ಸಾಹಿತ್ಯ
ದರ್ಶನೊ ಬುಕ್ಕೊ ಪ್ರಕೃತಿ ವಿಜ್ಞಾನ
ಗದ್ಯೊದಂಚನೆ, ವೈಜ್ಞಾನಿಕ ಸಾಹಿತ್ಯೊಲು ಗ್ರೀಕ್ ಬೂಕುಲೆ ತರ್ಜುಮೆಡ್ದ್ ಸುರುವಾಂಡ್. ಬೈತ್-ಅಲ್-ಹಿಕ್ಮಹ್ ಪುದರ್‌ದ ಸಂಸ್ಥೆ ಹಾರೂನ್- ಅಲ್-ರಷೀದ್ ಪುದರ್‌ದ ಕಲೀಫಡ್ದ್ ಸ್ತಾಪನೆ ಆದ್ ಆಯನ ಮಗೆ ಅಲ್-ಮಾಮೂನಡ್ದ್ ಬುಲೆದ್ ತರ್ಜುಮೆದ ಕಾರ್ಯೊನು ದುಂಬರಿತ್ಂಡ್. ಖುಸ-ಬ್-ಲೂಕ (೮೩೫) ಅರಿಸ್ಟಾಟಲ್‍ನ ಬೂಕುಲತ್ತಂದೆ ಗಣಿತ ಬುಕ್ಕೊ ಖಗೋಳ ವಿಜ್ಞಾನೊದ ಬಗೆತ ಬೂಕುಲೆನ್ ಮುಕ್ಯವಾದ್ ಯೂಕ್ಲಿಡ್ಡನ ಬೂಕುಲೆನ್ ಬಾಸಾಂತರೊ ಮಲ್ತೆ. ಹುನೈನ್-ಇಬ್ನ್-ಇಷಾಕ್ (೯೭೩) ವೈದ್ಯ ಗ್ರಂಥೊಲೆ ಜತೆಟ್ ಪ್ಲೇಟೋನ ಬರವುಲೆನ್ ಹುಬಾಯಸ್ ವನಸ್ಪತಿ ಬುಕ್ಕೊ ವೈದ್ಯ ಗ್ರಂಥೊಲೆನ್ ತರ್ಜುಮೆ ಮಲ್ತೆರ್. ಥಬಿತ್ ಇಬ್ನ್‍ಕುರ್ರ ಮುಕ್ಯವಾದ್ ವೈಜ್ಞಾನಿಕ ಬೂಕುಲೆನ್ ತರ್ಜುಮೆ ಮಲ್ಪೆರೆ ಮಾತ್ರೊ ಆಸಕ್ತೆ ಆಯೆ. ಆ ಕಾಲೊಡು ಬರೆಯಿನ ಶಾಸ್ರ್ತ ಗ್ರಂಥೊಲೆ ಪ್ರಮಾಣ ಪಂಡ ಇಬ್ನ್ ನಾದಿಮ್‍ನ (೯೯೫) ಕಿತಾಬ್-ಅಲ್-ಫಿಹಿಸ್ತ್‍ಡ್ದ್ (ಬೂಕುಲೆ ಪಟ್ಟಿ) ತೆರಿಪುಂಡು. ಆಯೆ ಸಾಹಿತ್ಯ ಬುಕ್ಕೊ ವಿಜ್ಞಾನೊ ಗ್ರಂಥೊಲೆ ಇಸಯೊಡು ಆಯಗ್ ತಿಕಿನ ಇವರೊಲೆನ್ ತನ್ನೊ ಅಮೂಲ್ಯ ಗ್ರಂಥೊಡು ಸೇರಾವೊಂದೆ. ಅರಿಸ್ಟಾಟಲನ ಬೂಕುಲೆ ಜತೆಟ್ ಪ್ಲೇಟೊನ ಅನೇಕೊ ಬೂಕುಲು ತರ್ಜುಮೆ ಆಯೊ. ನವ್ಯ ಪ್ಲೇಟೊ ಸಿದ್ಧಾಂತ ಇಸ್ಲಾಮದ್ ವಿವೇಚನಾಪರೆರೆ ಮಿತ್ತ್ ಮಲ್ಲ ಪ್ರಬಾವೊನು ಬೀರ್ಂಡ್. ಅಕ್ಲೆನ ಬಾವನಾ ಇಚಾರೊ ನಾಲನೆದ ಶತಮಾನೊಡು ಇಖ್‍ವಾನ್ - ಅಸ್-ಸಾಫ ಪನ್ಪುನ ಸಂಗೊಡು ಮಸ್ತ್ ಇವರವಾದ್ ಬುಲೆಂಡ್.
ಉತ್ತರಣೆ
ಮರ್ದ್‌ದ ರೂಪೊಡು
ಉಂದೊಂಜಿ ಮರ್ದ್‍ಗ್ ಗಲಸುನ ದೈಯಿ. ನೆತ್ತ ಕಂಡೆ, ಬೇರ್, ಬಿತ್ತ್, ಇರೆ- ಇಡೀ ದೈಯೇ ಮರ್ದ್‌ದ ಒಂಜಿ ಕರಜನೊಂದ್ ಪಣೊಲಿ. ಕೆಲವು ಉಪಯೋಗೊ ಇಂಚ ಉಂಡು.
ಅರಬ್ಬೀ ಸಾಹಿತ್ಯ
ಭೂಗೋಳ ಬುಕ್ಕೊ ಚರಿತ್ರೆ
ಯಾತ್ರಿಕೆರ್ ತನ್ಕುಲೆ ಸಂಚರಿಸವುನ ದೇಸೊಲೆ ಪರಿಯೊನು ಮಾಲ್ತೊನೊಡಾಯಿನ ಅಗತ್ಯೊದೊಟ್ಟುಗೆ ಅಂಚೆದ ವ್ಯವಸ್ಥೆ ಬುಕ್ಕೊ ಕಲೀಫರೆ ಕಾಲೊದ ದಕ್ಷ ಆಡಳಿತೊ - ಉಂದು ಮಾತ ಭೌಗೋಳಿಕ ಇಸಯೊಲೆಡ್ ಲೇಕನೊಲೆಗ್ ಉತ್ತೇಜನೊ ಕೊರಿಯೊ. ಭೌಗೋಳಿಕ ಲೇಕನೊಲು ಬಜೀ ಸಾದಿಲೆನ್, ವಾಣಿಜ್ಯ ವ್ಯಾಪಾರೊಲು ಬುಕ್ಕೊ ಅವೆಕ್ಕ್ ಸಮ್ಮಂದೊಪಟ್ಟ್‌ನ ಸಂಸ್ತೆಲೆನ್ ಬಗೆಟ್ ಇವರಿಸವುನ ಜತೆಟ್ ಆಯಾ ದೇಸೊದ ಜನೊಕ್ಲೆ ಧಾರ್ಮಿಕ, ಸಾಮಾಜಿಕ ಅಂಚನೆ ಸಾಂಸ್ಕೃತಿಕ ಜೀವನಕ್ರಮೊತ ಬಗೆಟ್ ಇಸಯೊಲೆನ್ ನಿರೂಪಿಸದೊ. ಯಾತ್ರಿಕೆರ್ ಮೂಡಾಯಿ ಬುಕ್ಕೊ ಪಡ್ಡೋಯಿ ದೇಸೊಲೆಗ್ ಸಮ್ಮಂದೊಪಟ್ಟ್‌ನ ಉಪಯುಕವಾಯಿನ ಸಂಗತಿಲೆನ್ ಮುಲ್ಪ ಸೇರಾದೆರ್. ಭೌಗೋಳಿಕ ಬೂಕುಲೆಡ್ ಮುಕ್ಯವಾಯಿನ ಒವ್ವು ಪಂಡ : ಇಬ್ನ್ ಖುರ್‍ದಾಧ್‍ಭ್ನ ಕಿತಾಬ್-ಅಲ್-ಮಸಾಲಿಕ್ ವಾಲ್ ಮಮಾಲಿಕ್, ಯಾಕೂಬ್ನ ಕಿತಾಬ್-ಅಲ್‍ಬಲ್‍ದನ್, ಇಬ್ನ್ ರುಸ್ತಾನ ಅಲ್-ಅಲಾಖ್ ಅನ್ ನಪಿ¸, ಅಲ್ ಇಸಖ್ರಿ ಬುಕ್ಕೊ ಇಬ್ನ್ ಹೌಕಲ್ ಆರೆನ ಕಿತಾಬ್-ಅಲ್-ಮಸಾಲಿಕ್ ವಾಲ್ ಮಮಾಲಿಕ್, ಅಲ್-ಮಕ್ ದಸಿ ಪನ್ಪುನಾರೆನ ಅಹ್‍ಸಾನ್ ಅಲ್-ತಕಾಸಿಂ ಫಿಮಾರೀಫತ್ ಅಲ್-ಅಕಾಲಿಂ, ಇದ್ರಿಸಿ ಪನ್ಪುನಾರೆನ ನುಜûತ್ ಅಲ್-ಮುಷ್‍ಟಕ್, ತಾರೀಖ್-ಅಲ್-ಹಿಂದ್ ಇಂಚಿತ್ತಿ ಬೂಕುಲೆಡ್ದ್  ಪುದರಾಯಿನ ಅಲ್-ಬರೂನಿಯ ಅಲ್-ಅಥಾರ್ ಅಲ್ ಬಕಿನ ಅನ್ ಅಲ್ ಕುರನ್ ಅಲ್-ಖಲಿಯಾ. ಇಬ್ನ್ ಫದ್ಲಾನ್, ಅಬು ದುಲಾಫ್, ಖಜ್ರಾಜಿ, ಇಬ್ನ್ ಜುಹೈರ್, ಇಬ್ನ್ ಬತೂತ (ತೂಲೆ-) ಇಂಚಿತ್ತಿ ಪ್ರವಾಸಿಗೆರೆ ಬೂಕುಲು ಅರಬ್ಬೆರೆ ಧಾರ್ಮಿಕ ಬುಕ್ಕೊ ಸಾಮಾಜಿಕ ಸ್ಥಿತಿಗತಿಲೆನ್ ಅಕುಲು ಸಂಚಾರ ಮಲ್ತಿನ ದೇಸೊಲೆ ಜನೊಕ್ಲೆ ರೂಡಿಲೆನ್ ಸಂಸ್ತೆಲೆನ್ ಕುರಿತಾದ್ ಇವಾದ ಸಂಗತಿಲೆನ್ ಒದಗಿಸವುಂಡು.
ಉಲ್ಲೇಕೊ
ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ಪಂತೊಗು ಬರೆಯಿನ ಲೇಕನೊ ವರ್ಗೊ:ಭಾಷೆ ವರ್ಗೊ:ವಿದೇಶಿ ಸಾಹಿತ್ಯ
ಉತ್ತರಣೆ
ಪತ್ಯೊಲು
ಉತ್ತರಣೆನ್ ಬಂಜಿನಕುಲು ಗಳಸಿಯರ ಬಲ್ಲಿ ಪನ್ಪೆರ್. ಉಂದೆನ್ ಅಗತ್ಯೊಡ್ದ್ ಜಾಸ್ತಿ ದೆತೊಂಡ ಗರ್ಭ ಪೊಪುನ ತೊಂದರೆ ಉಂಡು ಪಂದ್ ಹಳ್ಳಿತ ಮರ್ದ್ ಕೊರುಪುನಕುಲು ಪನ್ಪೆರ್.
ಉಲ್ಲೇಕೊಲು
ವರ್ಗೊ:ಸಸ್ಯೊಲು ವರ್ಗೊ:ಮರ್ದ್‍ಗ್ ಗಲಸುನ ದಯಿಕುಲು ವರ್ಗೊ:ಆಯುರ್ವೇದ
ಪಲಾಶ
link=//upload.wikimedia.org/wikipedia/commons/thumb/5/5a/Dhak_%28Butea_monosperma%29_flowers_in_Kolkata_I_IMG_4225.jpg/240px-Dhak_%28Butea_monosperma%29_flowers_in_Kolkata_I_IMG_4225.jpg|thumb|256x256px|ಪಲಾಶೊದ ಒಂಜಿ ಪೂ link=//upload.wikimedia.org/wikipedia/commons/thumb/b/bd/Butea_monosperma_Bagh-e-Jinnah.jpg/240px-Butea_monosperma_Bagh-e-Jinnah.jpg|thumb|320x320px|ಪಲಾಶೊದ ಮರ ಪಲಾಶ ಅತ್ತಾಂಡ  ಪಾಲಾಶೊದ ಮರನ್ ಕೆಲವು ರೋಗೊಲೆಗ್ ಮರ್ದ್ ಆದ್ ಗಲಸುವೆರ್. ಅಯಿನ್ ದೇವೆರೆ ಕೆಲಸೊಗುಲ ಗಲಸುವೆರ್.
ವಿಜ್ನಾನೋದ ಪುದರ್
ಬಟ್ಯಾ ಮಾನೋಸ್ಪರ್ಮಾ
ಬೇತೆ ಪುದರ್ಲ್
ಪಲಾಶೊದ ಮರನ್ ಸಂಸ್ಕ್ರುತೊಡು ತಮಾಲನ್ ನೇಪಾಲಿಡ್ ಧಕ್, ಇಂಗ್ಲಿಶ್ಡ್ ಬಾಸ್ಟರ್ಡ್‍ಟೀಕ್, ಪಾರೆಟ್ ಟ್ರೀ, ಹಿಂದಿಡ್ ಚೆಹ್ಲ, ಮರಾಟಿಡ್ ಪಲಾಸ್, ಕನ್ನೊಡೊಡು ಮುತ್ತುಗ, ಪಲಶ. ಮಲಯಾಳಿಡ್ ಮರಿಕು, ಶಮಾತ ಪಂದ್  ಲೆಪುವೆರ್. ಉಂದೆತ ರಂಗ್ ದಾದ್ಡ್ ಕಾಡ್ ದ ಜ್ವಾಲೆಂದ್ ಲಾ ಪನ್ಪೆರ್.
ಆಕಾರೊ
ಪಲಾಶೊ ಒಂಜಿ ೨೦ -೪೦ ಅಡಿ ಎತ್ತರೊ ಬೊಲೆಪುನ ಮರ. ಉಂದು ಒಂಜಿ ಬಗ್ಗ್ ದ್ ಅಂಚಿಂಚಿ ಗೆಲ್ಲ್ ಬತ್ತ್ ದ್, ಬೊನ್ಯೊದ ರಂಗ್ ಡ್ ದೊರಗ್ ಚೋಲಿ ಇಪ್ಪುನ್ ಕೈಪೆ ದ ಮರ. ಮರತ ಇರೆ ೧೦-೧೨ ಸೆಂ.ಮೀ. ಉದ್ದ ಇಪ್ಪುಂಡು. ಪೂಕು ಸುಗಂಧೊ ಇದ್ದಿ. ಅವು ಮರತ ಕೋಡಿಟ್ ಒಟ್ಟೊಟ್ಟುಗು ಇಪ್ಪುಂಡು. ಪ್ರತಿಯೊಂಜಿ ಪೂಟು ೫ ಎಸಲ್, ೨ ರೆಂಕೆದಲೆಕ, ಒಂಜಿ ಪಕ್ಕಿದ ಕೋಕಾಯಿದಲೆಕ ಉಂಡು. ಉಂದು ಗಿಳಿತಲೆಕೊ ತೋಜುಂಡು, ಅಂಚಾದ್ ಉಂದೆನ್ ಗಿಳಿ ಮರ ಪಂಡ್ ದ್ಲಾ ಲೆಪ್ಪುವೆರ್. ಉಂದೆತ ಪೂನು ಹೋಲಿ ಪರ್ಬೊಗು ರಂಗ್ ತಯಾರ್ ಮಲ್ಪೆರ್ ಗಲಸೊಂದಿತ್ತೆರ್.
ತೋಜೆದ್ ಬರ್ಪುನ ಊರುಲು
ಭಾರತ, ಬಾಂಗ್ಲಾದೇಶ, ನೇಪಾಳ , ಶ್ರೀಲಂಕಾ, ಮಯನ್ಮಾರ್, ಥೈಲ್ಯಾಂಡ್ ದೇಶೊಲೆಡ್ ತೋಜಿದ್ ಬರ್ಪುಂಡು. ಶಿವರಾತ್ರಿ ದ ಸಮಯೊಡು ಈಶ್ವರ ದೇವೆರೆನ ಪೂಜೆಗ್ ಉಂದೆತ ಪೂನು ಗಲಸುವೆರ್. ತಮಿಳ್ ನಾಡ್ ದ ಬ್ರಾನೆರ್ ದಿನೋಲಾ ಅಗ್ನಿಹೋತ್ರ ಮಲ್ಪೆರೆ ಗಲಸುವೆರ್.
ಉಲ್ಲೇಕೊಲು
<references group="" responsive="1" /> ವರ್ಗೊ:ಸಸ್ಯೊಲು
ಪಲ್ಸ್ ಆಕ್ಸಿಮೀಟರ್
ಪಲ್ಸ್ ಆಕ್ಸಿಮೀಟರ್- ಉಂದು ನಮನ ನೆತ್ತೆರ್‌ಡ್ ಇಪ್ಪುನ ಆಮ್ಲಜನಕದ ಪ್ರಮಾಣ ಬೊಕ್ಕ, ತಿಗಲೆದ ನಾಡಿನ್ ಲೆಕ್ಕ ಪಾಡ್ಡ್‌ದ್ ಪರದೆದ ಮಿತ್ ತೋಜಾದ್ ಕೊರ್ಪಿನ, ತೂತ್ತ ಪೆಟ್ಟಿಗೆ ಗಾತ್ರೊದ ಒಂಜಿ ಯಂತ್ರ.
ಆಕ್ಸಿಮೀಟರ್ ಗಲಸುನ ಉದ್ದೇಸೊ
ಈ ಯಂತ್ರೊದ ಬಗ್ಗೆ ತೆರಿಯೋನರ ದುಂಬು, ಸುರುಕು ನಮ ಉಡಲ್‌ಡ್ ನೆತ್ತೆರ್‌ದ ಸಂಚಾರ ಎಂಚ ನಡಪುಂಡು ಪಂಡ್‌ದ್ ಸಂಕ್ಷಿಪ್ತವಾದ್ ತೆರಿಯೊನುಗ.
ಒಂಜಿ ಸಾಮಾನ್ಯ ಗಾತ್ರೊದ ನರಮಾನಿನ ತಿಗಲೆ, ೧ ನಿಮಿಷೊಗು ೫೦೦೦ ಮಿಲಿಮೀಟರ್(೫ ಲೀ.) ನೆತ್ತೆರ್‌ನ್, ಉಡಲ್‌ದ ಕೋಡೀಕೋಡಿಗ್ ಪಂಪ್ ಮಲ್ಪುಂಡು. ಐಟ್ ೨ ಲೀ. ನೆತ್ತೆರ್, ನಮ್ಮ ಮಂಡೆಗ್ ಪೋಪುಂಡು. ನೆತ್ತೆರ್‌ಡ್ ರಡ್ ಬಗೆ ಉಂಡು. ೧. ಕೆಂಪು ನೆತ್ತೆರ್ ೨. ಬೊಳುದು ನೆತ್ತೆರ್. ಕೆಂಪು ನೆತ್ತೆರ್ ಜೀವಕೋಶೊಲೆಗ್ ಆಮ್ಲಜನಕೊನ್ ಕೊಣತ್ ಕೊರಿಂಡ, ಬೊಳುದು ನೆತ್ತೆರ್, ನಮ ಉಡಲ್‌ಗ್ ಖಾಯಿಲೆ ಕಸಾಲೆ ಬರಂದಿಲೆಕ್ಕ ಉಲಾಯಿಡ್ದ್ ರಕ್ಷಣೆ ಕೊರ್ಪುಂಡು.
ಇಂಚ ಸರಬರಾಜು ಆಪಿನ ನೆತ್ತೆರ್‌ಡ್ ಆಮ್ಲಜನಕೊದ ಕಣೊಕ್ಲು ಇಪ್ಪುವ. ಜೀವಕೋಶೊಲೆಗ್ ಬೋಡಾಯಿನ ಆಮ್ಲಜನಕೊ, ನಮ ಉಸಿರಾಟ ಮಲ್ಪುನ ಗಾಳಿಡ್ದ್ ಸಿಕ್ಕುಂಡು. ಶ್ವಾಸಕೋಶದ ಮೂಲಕ ಉಲಾಯಿ ಬತ್ತಿನ ಗಾಳಿಡ್ ಇತ್ತಿನ ಆಮ್ಲಜನಕ, ಕೆಂಪು ನೆತ್ತೆರ್‌ದ ಮೂಲಕ ಜೀವಕೋಶೊಲೆಗ್ ಮುಟ್ಟುಂಡು. ಅಂಚನೆ, ಆಮ್ಲಜನಕ ದಾಂತಿನ ಕೆಂಪು ನೆತ್ತೆರ್, ಪಿರ ತಿಗಲೆಗ್ ಬತ್ತ್‌ದ್ ಆಮ್ಲಜನಕೊನ್ ಸೇರಾವೋಂದು ಜೀವಕೋಶೊಲೆಗ್ ಮುಟ್ಟುಂಡು. ಉಂದೊಂಜಿ ಚಕ್ರಾಕಾರೊದ, ಬುಡಂದೆ ನಡಪಿನ ಪ್ರಕ್ರಿಯೆ. ಜೀವಕೋಶೊಲೆಗ್ ಸಿಕ್ಕುನ ಅಮ್ಲಜನಕೊದ ಪ್ರಮಾಣೊಡು ಹೆಚ್ಚಿಕಮ್ಮಿ ಮಿನಿ ಆಂಡ, ಉಡಲ್‌ದ ಅಂಗೊಲು ಬೇಲೆ ಮಲ್ಪುನೇಟ್ ವ್ಯತ್ಯಾಸೊ ತೋಜಿದ್‌ಬರ್ಪುಂಡು, ಅತ್ತಂದೆ ಆ ಅಂಗ ನಿಷ್ಕ್ರಿಯ ಆಪುನ ಸಾಧ್ಯತೆಲಾ ಉಂಡು.
ಗಾಳಿ ಉಲಾಯಿ ದೆತೊಂಬುನ ಶ್ವಾಸಕೋಶ ಸರಿಯಾದ್ ಬೇಲೆ ಮಲ್ತಿಜಿಂಡ, ಅತ್‌ಡ ನೆತ್ತೆರ್ ಪಂಪು ಮಲ್ಪುನ ತಿಗಲೆ ಸರಿಯಾದ್ ಬೇಲೆ ಮಲ್ತಿಜಿಂಡ ಜೀವಕೋಶೊಲೆಗ್ ಬೋಡಾಯಿನ ಪ್ರಮಾಣೊದ ಆಮ್ಲಜನಕೊ ಸಿಕ್ಕಂದೆ ಇಪ್ಪರ ಯಾವು. ಜೀವಕೋಶೊಲೆಗ್ ಬೋಡಾಯಿನ ಪ್ರಮಾಣೊದ ಆಮ್ಲಜನಕೊ ಸಿಕ್ಕಂದೆ ಇಪ್ಪುನ ಈ ಪರಿಸ್ಥಿತಿಗ್ ವೈದ್ಯಕೀಯ ಭಾಷೆಡ್ ಹೈಪಾಕ್ಸಿಯ ಪಂಡ್‌ದ್ ಲೆಪ್ಪುವೆರ್.
ಇಂಚಿತ್ತಿನ ಪೊರ್ತುಡು ನಮ್ಮ ಸಾಯೊಗು ಬರ್ಪಿನ ಒಂಜಿ ಯಂತ್ರ ಈ ಪಲ್ಸ್ ಆಕ್ಸಿಮೀಟರ್. ಉಂದೆನ್ ಗಲಸೊಂದು ನೆತ್ತೆರ್‌ಡ್ ಇಪ್ಪುನ ಆಮ್ಲಜನಕೊದ ಪ್ರಮಾಣದ ವ್ಯತ್ಯಾಸೊ ಬೊಕ್ಕ ತಿಗಲೆದ ನಾಡಿದ ಗತಿನ್ ತೂದು, ಐಕ್ ಬೋಡಾಯಿನ ಮುಂಜಾಗೃತೆನ್ ಮಲ್ಪೊಲಿ.
ಪಲ್ಸ್ ಆಕ್ಸಿಮೀಟರ್ ಪುದರ್‌ದ ಹಿನ್ನೆಲೆ
ಈ ಯಂತ್ರದ ಮುಖ್ಯವಾಯಿನ ಬೇಲೆ ನೆತ್ತೆರ್‌ಡ್ ಇಪ್ಪುನ ಆಮ್ಲಜನಕದ ಪ್ರಮಾಣೊನು ತೋಜಾವುನ. ಅಂಚಾದ್ ನೆಕ್ಕ್ ಆಕ್ಸಿಮೀಟರ್ ಪಂಡ್‌ದ್ ಲೆಪ್ಪುವೆರ್. ಆಂಡ, ಉಂದೆತೊಟ್ಟುಗು, ತಿಗಲೆದ ನಾಡಿನ್‌ಲಾ ಲೆಕ್ಕ ಪಾಡ್ಡ್‌ದ್ ಪರದೆದ ಮಿತ್ ತೋಜಾದ್ ಕೊರ್ಪಿನೆಡ್‌ದಾವರ ಉಂದೆಕ್ ಪಲ್ಸ್ ಆಕ್ಸಿಮೀಟರ್ ಪಂಡ್ದ್ ಪುದರ್ ಬತ್‌ದ್ಂಡ್. ಇಂಗ್ಲೀಷ್ ಬಾಸೆಡ್ ಪಲ್ಸ್(Pulse) ಪಂಡ, ಮಿಡಿತ ಪಂಡ್‌ದ್ ಅರ್ತ.
ಎಂಚ ಬೇಲೆ ಮಲ್ಪುಂಡು?
ಸಾಮಾನ್ಯವಾದ್ ಬೊಲ್ಪು ಒವ್ವಾಂಡಲ ಮಾಧ್ಯಮೊದ ಮೂಲಕ ಪೋದು ಬನ್ನಗ, ಆ ಮಾಧ್ಯಮ, ಬೊಲ್ಪುದ ಒಂತೆ ಪ್ರಮಾಣನ್ ಹೀರ್‌ದ್ ದೆತೊಂದು ಬೊಲ್ಪುನು ಪಿದಾಯಿ ಬುಡ್ಫುಂಡು. ಈ ಮಾಧ್ಯಮ ಬೊಲ್ಪುನು ಹೀರುನ ಪ್ರಮಾಣ, ಆ ಬೊಲ್ಪು ಏತ್ ದೂರಡ್‌ದ್ ಬರೊಂದು ಉಂಡು, ಬೊಕ್ಕ ಬೊಲ್ಪುನು ಹೀರುನ ಮಾಧ್ಯಮ ವಾ ರೀತಿದವು ಪನ್ಪುನ ಮಿತ್ ನಿರ್ಧಾರ ಆಪುಂಡು. ಪಲ್ಸ್ ಆಕ್ಸಿಮೀಟರ್ ಉಂದು ತತ್ವೊನು ಆಧರಿಸಾದ್ ಕೆಲಸ ಮಲ್ಪುಂಡು.
ಗಲಸುನ ಕ್ರಮೊ
ಈ ಯಂತ್ರೊಡು ಇಪ್ಪುನ ಕ್ಲಿಪ್ಪುದಂಚ ಈಪುನ ರಚನೆದ ಉಲಾಯಿ ಬಿರೊಲು ದೀಪೆರ್. ಅಪರೂಪೊದ ಸಂದರ್ಭೊಲೆಡ್ ಆ ಕ್ಲಿಪ್ಪುನು ಕೆಬಿತ್ತ ಹಾಲೆಗ್ ಸಿಕ್ಕಾವುನಲಾ ಉಂಡು. ಕ್ಲಿಪ್ಪುದ ಉಲಾಯಿ, ಮಿತ್ತ ಮೈಟ್ಟ್ ಕೆಂಪು ಬೊಲ್ಪು ಬೊಕ್ಕ ಇನ್ಫ್ರಾರೆಡ್ ಬೊಲ್ಪು(ಕಾಲಿ ಕಣ್ಣ್‌ಗ್ ತೋಜಂದಿನ ಬೊಲ್ಪುದ ಒಂಜಿ ಬಗೆ- ಅವಗೆಂಪು ಬೆಳಕು) ಕೊರ್ಪಿನ ಎಲ್‌ಇಡಿ ಇಪ್ಪುವ. ತಿರ್ತ ಮೈಟ್ಟ್, ಬೊಲ್ಪುದ ಪ್ರಮಾಣನ್ ಅಳಪುನ ಸಂವೇದಕೊ(ಸೆನ್ಸರ್)ಲು ಇಪ್ಪುವ. ಕ್ಲಿಪ್ಪುದ ಉಲಾಯಿ ದೀತಿನ ಬಿರೊಲುದ ಮೂಲಕ ಬತ್ತಿನ ಬೊಲ್ಪು, ತಿರ್ತ ಮೈಟ್ಟ್ ಇಪ್ಪುನ ಸಂವೇದಕೊನ್ ಮುಟ್ಟುಂಡು. ಸಂವೇದಕೊಡು ಇತ್ತಿನ ಮಾಪಕ ಅವೆನ್ ಅಳತೆ ಮಲ್ಪುಂಡು. ಆಂಡ, ಬೊಲ್ಪುದ ಪ್ರಮಾಣನ್ ಅಳತ್ತಿ ಪೆಟ್ಟ್‌ಗ್ ನೆತ್ತೆರ್‌ಡ್ ಇಪ್ಪುನ ಆಮ್ಲಜನಕದ ಪ್ರಮಾಣ ಅಳಪರ ಆಪುಜಿ. ದಾಯೆ ಪಂಡ, ಮಾತೆರೆನಲ ಬಿರೊಲುದ ಗಾತ್ರ ಬೇತೆ ಬೇತೆ ಇಪ್ಪುಂಡು. ಅಂಚಾದ್ ಕೆಂಪು ಬೊಲ್ಪುದ ಒಟ್ಟುಗು, ಇನ್ಫ್ರಾರೆಡ್ ಬೊಲ್ಪುನುಲ ಗಲಸುವೆರ್. ಕೆಂಪು ಬೊಕ್ಕ ಇನ್ಫ್ರಾರೆಡ್ ಬೊಲ್ಪುಲೆನ್ ಆಮ್ಲಜನಕ ಇತ್ತಿನ ಬೊಕ್ಕ ಆಮ್ಲಜನಕ ಕಡಮೆ ಇತ್ತಿನ ನೆತ್ತೆರ್‌ದ ಕಣೊ ಹೀರುನ ಪ್ರಮಾಣ ಬೇತೆ ಬೇತೆ ಇಪ್ಪುಂಡು.
ಮಂಚ
ಇಲ್ಲಲ್ ಜೆಪ್ಪೆರೆ ಉಪಯೋಗ ಮಲ್ಪುನ ಮರತ್ತ ಅತ್ತ್ಂಡ ಕರ್ಬೊದ ಒಂಜಿ ಸಾಧನೊ.
ಪದೊ ಅರ್ತೊ
ಮಂಚೊ
ಗಾದೆ
ಲಂಚೊಡು ತಿಕ್ಕಿನವು ಮಂಚೊಡು ಪೋಂಡು.
ಉಲ್ಲೇಕೊ
[[File:02 pokoj1 postel.jpg|thumb|02 pokoj1 postel]
ವರ್ಗೊ:ತುಲುವೆರೆ ಸೊತ್ತುಲು ವರ್ಗೊ:ವಸ್ತುಲು
ಅಗಸೆ ಪೂ
ಚೊಗಚೆಅತ್ತಂಡ ಅಗಸೆ ಪಂಡ್‍ದ್ ಲೆಪ್ಪುನ ಈ ಮರ ಎಲ್ಯ ಮಟ್ಟ್‌ದ ಮರ. ಉಂದು ಬೇಗೊ ಬುಲೆಪುನ ಮರ. ಉಂದು ಫೇಬೇಸಿ ಕುಟುಂಮ್ಮೊಗು ಸೇರ್‌ನ ಮರ. ಸೆಸ್ಬೇನಿಯಾ ಗ್ರಾಂಡಿಫ್ಲೋರ ಪನ್ಪುನ ಪುದರ್‌ದ ಈ ಮರತ ಸಸ್ಯಶಾಸ್ತ್ರೊ ಪುದರ್. ಇಂದೆತ ಬುಡೊ ನೇರೊ ಇಪ್ಪುಂಡು. ರಡ್ಡ್ ವರ್ಸೊದು ೬ ಮೀಟರ್ ಬುಲೆಪುಂಡು.
ವಾಸೊ
ಇಂದೆತ ಮೂಲಸ್ತಾನೊ ಉಷ್ಣವಲಯ ಎಶಿಯ ಪ್ರಾಂತ್ಯೊಂದು ವಿಜ್ಞಾನಿಲು ತೆರಿದೆರ್. ಈ ಮರ ಭಾರತ ದೇಸೊ, ಮಲೇಸಿಯಾ, ಉತ್ತರ ಆಸ್ಟ್ರೇಲಿಯ, ಇಂಡೋನೇಷ್ಯಾ, ಅತ್ತಂತೆ ಪಿಲಿಪೈನ್ಸ್ ದೇಸೊಲೆಡ್ ದಿಂಜ ಪರಡ್‍ತ್ ಇಪ್ಪುನ ಮರ ಆತ್ಂಡ್.
ಮರ
ಮರ ೩-೮ ಮೀಟರ್‌ದಾತ್ ಎತ್ತರ ಬುಲೆಪುಂಡು. ಉಂದು ಬೇಗೊ ಬುಲೆಪುನ ಮರ. ಒಂತೆ ಗೆಲ್ಲ್‌ಲೆನ ಈ ಬರತ ಇರೆಕುಲು ಉರುಂಟು ಇಪ್ಪುಂಡು. ಪಜಿ ಇರೆಕುಲು ಬುಕ್ಕೊ ಮಲ್ಲ ಪೂಕುಲೆಡ್ದ್ ಕೂಡ್‌ನ ಎತ್ತರೊದ ಪೊರ್ಲುದ ಮರ ಉಂದು. ಇರೆಕುಲು ೧೦-೧೫ ಸೆಂಟಿ ಮೀಟರ್ ಉದ್ದೊ ಇಪ್ಪುಂಡು. ೧೦-೨೦ ಇರೆಕ್‍ಲೆ ಜೊತೆಟಿಪ್ಪುಂಡು. ಹಿಮೊ ವಾತವರನೊ ಇತ್ತ್ಂಡ ಈ ಮರ ಬುಲೆಪುಜಿ. ಉಂದು ಉಷ್ಣವಲಯೊದ ಮರ. ಉಂದು ಎಚ್ಚ ಕಾಲ ಬಾಳುನ ಮರ ಅತ್ತ್‌. ಮೆತ್ತೆನೊದ ಬುಡೊತ ಈ ಮರತ ಚೋಲಿ ಬೂದು ಬಣ್ಣೊಡು ಇಪ್ಪುಂಡು.
ಹೂಕುಲು ಬೊಳ್ದು ಅತ್ತಂಡ ಕೆಂಪಾದ್ ಇಪ್ಪುವೊ. ೨-೪ ಪೂವುಲು ಗೊಂಚಿಲಾದ್ ಬುಲೆಪೊ. ೭.೫-೧೦.೦ ಸೆಂ.ಮೀ. ಉದ್ದೊ ಇಪ್ಪುಂಡು. ಸಾಮಾನ್ಯವಾದ್ ಉಂದು ಅಕ್ಟೋಬರ್, ನವೆಂಬರ್ ತಿಂಗಳುಡು ಪೂ ಬುಡುಪುಂಡು. ಹೂವುದ ರಚನೆದ ಬಣ್ಣ ಬುಕ್ಕೊ ಮಕರಂದೊ-ಉಂದು ಚಿಟ್ಟೆಲೆನ ಅನ್ಯಪರಾಗಸ್ಪರ್ಶೊಗು ಅನುಕೂಲ ಆಪುನಂಚ ಮಾರ್ಪಟಾದ ವಿಶಿಷ್ಟ್ಯಪೂರ್ಣವಾದುಂಡು. ಕಾಯಿ ಚಪ್ಪಟೆ ಆದುಂಡು. ಪಜಿ ಬಣ್ಣೊಡಿಪ್ಪುಂಡು. ಬಿತ್ತ್‌ಲು ೩-೮ ಮಿ.ಮೀ ತೋರೊಡು ಇಪ್ಪುಂಡು. ಕಾಯಿ ೬೦ ಸೆಂ,ಮೀ ಉದ್ದೊಗು ಮುಟ್ಟ ಬುಲೆಪುಂಡು. ಒಂಜಿ ಕಾಯಿಡ್ ೫೦ ಮುಟ್ಟ ಬಿತ್ತ್‌ಲು ಇಪ್ಪುಂಡು. ಹಿಂದುಲು ಈ ಪೂವುನು ಪವಿತ್ರೊಂದು ತೆರಿಪೆರ್. ಪೂವುಲೆನ್ ಶಿವಪೂಜೆಡ್ ಗಳಸುವೆರ್.
ಉಪಯೋಗೊ
ಇಂದೆತ ಪೂವು, ಚೆಗ್‍ರ್ ಇರೆ ಬುಕ್ಕೊ ಕಾಯಿಲೆನ್ ತರಕಾರಿದ ಅಂಚ ಗಳಸುವೆರ್. ಇಂದೆತ ಇರೆ, ಚೋಲಿ ಬುಕ್ಕೊ ಪೂವುದ ರಸೊನು ಮರ್ದ್ ತಯಾರಿಕೆಗ್ ಗಳಸುವೆರ್. ಇಂದೆತ ಚೆಗ್‌ರ್ ಬೊಳ್ದು, ಹಗುರೊ ಬುಕ್ಕೊ ಮೆತ್ತೆನೊ. ಇಂದೆತ ಬುಡೊನು ತಾತ್ಕಾಲಿಕವಾದ್ ಕೊಟ್ಯದ ಕಂಬೊಗು ಗಳಸುವೆರ್. ಈ ಮರನ್ ತೋಟೊಲೆಡ್ ಬಚ್ಚಿರೆ ಬಲ್ಲ್ ಪರಡ್‌ಯರೆ ಬುಲೆಪೆರ್. ಇರೆನ್ ಎರ್ಲೆಗ್ ತಿನಿಯರೆ ಉಪಯೋಗಿಸವೆರ್. ಇಂದೆತ ಅಡರ್‌ನ್ ಕನಕ್ಕಾದ್ ಉಪಯೋಗಿಸುವೆರ್. ಬಚ್ಚಿರೆದ ತೋಟೊಲೆಡ್ ಬಲ್ಲಗ್ ಗಟ್ಟಿಗಾದ್ ಈ ಮರನ್ ಬುಲೆಪೆರ್. ನೆಯಿಟ್ ಪೊತ್ತ್‌ನ ಪೂವು ಪೊಂಜೊನಕ್ಲೆನ ಬೊಲ್ದು ಪೋಪುನೆಕ್ ಮರ್ದ್.
ಕೊಪ್ಪರಿಗೆ
ಕೊಪ್ಪರಿಗೆ ಪಂಡ್ಂಡ ಅಗೆಲವಾಯಿನ ಬಾಯಿ ಉಪ್ಪುನ ಪತೊನಿಯೆರೆ ಕೈಕುಲು ಉಪ್ಪುನಂಚಿನ ಪಾತ್ರೊಗು (ಅಗಲವಾದ ಬಾಯಿಯುಳ್ಳ, ಹಿಡಿಗಳಿರುವುದನ್ನು) ಕೊಪ್ಪರಿಗೆ ಪಂಡ್‍ದ್ ಪನ್ಪೆರ್. ನೆಲತ್ತಡಿಟ್ ದೆತ್ತ್ ದಿನಾ ಬಣ್ಣೊ ಬಂಗಾರ್‌ತ ನಿಧಿಕ್ಲ ಕೊಪ್ಪರಿಗೆಂದ್ ಪನ್ಪೆರ್.
ಅರ್ತೊ
ಕೊಪ್ಪರಿಗೆ
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು ವರ್ಗೊ:ವಸ್ತುಲು
ಬೆಲ್ಲ
ಬೆಲ್ಲ ಪಂಡ ಒಂಜಿ ಚೀಪೆ ಉಪ್ಪುನ ಪದಾರ್ತೊ.
ಬೆಲ್ಲದ ಅರ್ತೊ
ಚೀಪೆ ಉಪ್ಪುನ, ಬೇತೆ ವಸ್ತ್ ದೊಟ್ಟುಗು ಗಲಸುನ ಮೂಲಕೊ ಅಯಿನ್‍ಲಾ ಚೀಪೆ ಮಲ್ಪುನ ಗುಣ ಉಪ್ಪುನ ಒಂಜಿ ವಸ್ತ್.
ಉಂಗಿಲೊ
ಉಂಗಿಲೊ ಉಂಗಿಲ ಅಲಂಕಾರೊದ ಪದ್ದೆಯಿ ಆದ್ ಕೈಬಿರೆಲ್, ಕೆಲವು ಸರ್ತಿ ಕಾರ್‌ದ ಬಿರೆಲ್ದ ಸುತ್ತ ದೀವೊನ್ನ ಲೋಹದ ಒಂಜಿ ಉರುಂಟುದ ಪಟ್ಟಿ. ಕಡಾಕಂಡಿತೊಡು ಪನ್ಪುನ ಪಂಡ ಒಂಜಿ ಸಾಮಾನ್ಯೊ ಉಂಗಿಲೊ ಒಂಜಿ ಕೈಬಿರೆಲ್ದ ಉಂಗಿಲೊ; ಕೈಗಂಟ್‌ಗ್ ಕಾಜಿಲು, ರಟ್ಟೆಪಟ್ಟಿ(ವಂಕಿ)ಲು ಬುಕ್ಕೊ ಕಾರುಂಗಿಲೊಲು ಪದ್ದೆಯಿ ಆದ್ ದೀಡೊನು ಬೇತೆ ಪ್ರಕಾರೊದ ಉಂಗಿಲೊಲು. ಉಂಗಿಲೊ ಬಿರೆಲ್ ಸುತ್ತುದ ಬ್ಯಾಂಡ್‌ದಂಚ ಇಪ್ಪುಂಡು. ಬಿರೆಲೆನ್ ಪೊರ್ಲು ತೋಜಾಯರ ಅಲಂಕಾರೊದ ಪರೆಲ್‌ಲೆನ್ ದೀಡೊನ್ಪೆರ್. ಬಿರೆಲ್ದ ಪೊರ್ಲುನು ನನಾತ್ ಎಚ್ಚ ಮಲ್ಪೆರೆ ಗಳಸುನ ಅಲಂಕಾರಿಕ್ ಪದ್ದೋಯಿ ಉಂಗಿಲೊಂದು ಪುದರ್ ಪಡೆವೊಂದ್ಂಡ್. ನಾನೊಂಜಿ ರೀತಿಡ್ ಪನ್ಪುನೆ ಪಂಡ ಕೆಬಿತ ಓಲೆ, ಮಣಿಕಟ್ಟ್, ತೋಳು ಉಂಗಿಲೊ ಇಂದೆಕ್ಲಾ ಉಂಗಿಲೊಂದ್ ಲೆಪ್ಪುವೆರ್.
ಉಂಗಿಲೊದ ವಿದೊಕುಲು
ಕಾರ್‌ದ ಉಂಗಿಲೊ, ಕೈತ ಉಂಗಿಲೊ, ಮದ್ಮೆದ ಉಂಗಿಲೊ, ನಿಜತ್ತ ಉಂಗಿಲ, ಕಲ್ಲ್‌ದ ಉಂಗಿಲ, ಕಾರ್‌ದ ಉಂಗಿಲ ಪೊಂಜೋವುನಕುಲು ಮಾತ್ರ ಪಾಡುವೆರ್. ಕೈಯಿತ್ತ ಉಂಗಿಲ ಮಾತೆರ್‍ಲಾ ಪಾಡುವೆರ್. ಮದ್ಮೆಗ್‍ ಪಾಡುನ ಉಂಗಿಲ, ಉಂಗಿಲ ಪಂಡ್ಂಡ್ ಬೇತೆ ಬೇತೆ ವಿದೊಕುಲು ಉಂಡು.
ದೀಪಿಕಾ ಪಡುಕೋಣೆ
ದೀಪಿಕಾ ಪಡುಕೋಣೆ  ಪುಟುದಿನಿ ಜನವರಿ 5,1986. ಸುರುಕ್ ರೂಪದರ್ಶಿ ಆದ್ ಇತ್ತಿನ ಮೇರ್ ಇತ್ತೆ ಹಿಂದಿ ಸಿನಿಮಾಡ್ ನಟನೆ ಮಲ್ತೋನ್ದುಲೆರ್.
ಉಂಗಿಲೊ
ಉಂಗಿಲೊದ ಬಾಗೊಲು
ಕಾಜಿ, ಭುಜೊ/ಪುಗೆಲ್, ರತ್ನೊದ ಉಳಿತ ಮೋರೆ, ಹವಳ ಅತ್ತಂಡ ರತ್ನೊಲು
ಉಂಗಿಲೊಲೆನ್ಗು ಹೆಚ್ಚಾದ್ ಲೋಹೊಡ್ ತಯಾರ್ ಮಲ್ಪುವೆರ್. ಅಂಡ ಅವೆನ್ ಒವ್ವೇ ವಸ್ತುಡ್ದ್ ತಯಾರ್ ಮಲ್ಪೊಲಿ. ಲೋಹ, ಪ್ಲ್ಯಾಸ್ಟಿಕ್, ಕಲ್ಲ್, ಮರ, ಎಲು, ಕುಪ್ಪಿ, ಅತ್ತಂಡ ರತ್ನ. ಅಯಿಟ್ ಪರೆಲ್ ಅತ್ತಂಡ ಪರೆಲ್‌ಲೆನ್ ಸೇರದ್ ವಜ್ರ, ಮಾಣಿಕ್ಯ, ನೀಲಮಣಿ ಅತ್ತಂಡ ಪಚ್ಚೆದಂಚಿನ ಒಂಜಿ ರತ್ನೊನು ದೀಡ್ಬೆರ್.
ದೀಪಿಕಾ ಪಡುಕೋಣೆ
ಆರಂಭದ ಜೀವನೊ
ಮೂಲ ಊರು ಪಡುಕೋಣೆ. ಪುಟುದಿನಿ ಡೆನ್ಮಾರ್ಕ್‌ದ ಕೊಪೆನ್‌ಹೆಗನ್‌ ಪನ್ಪಿನ ಊರುಡ್ ಮೆರ್ನ ಜನನ ಆತ್ತನ್ಡ. ಮೇರ್ 11 ತಿಂಗೊಲ್ದ ಬಾಲೆ ಆದ್ ಉಪುನಗ ಮೆರ್ನ ಕುಟುಂಬದಕುಲು ಬೆಂಗಳೂರುಗ್ ಬತ್ ವಾಸ ಆಯೆರ್. ಕುಡ್ಲದಾರ್ ಆಯಿನ ಮೇರ್ನ ಭಾಷೆ ಕೊಂಕಣಿ. ಚಿತ್ರಾಪುರ ಸಾರಸ್ವತ ಬ್ರಾಹ್ಮಣ ಜಾತಿದಕುಲು. ಮೆರ್ನ ಪೂರ್ವಜೆರ್ ಉಡುಪಿದ ಕುಂದಾಪುರ ದಕುಲು. ಮೆರ್ನ ಪೊಪ್ಪ ಪ್ರಕಾಶ್ ಪಡುಕೋಣೆ ಅಂತರಾಷ್ಟ್ರಮಟ್ಟೊಡು ಖ್ಯಾತಿ ಪಡೆಯಿನ ಬ್ಯಾಡ್‌ಮಿಟನ್ ಆಟಗಾರೆ ಆನ್ಡ ಇತ್ತೆ ನಿವೃತ್ತ ಆತೆರ್. ಅಮ್ಮ ಟ್ರಾವೆಲ್ ಎಜೆಂಟ್ ಬೆಲೆಡ್ ಇತ್ತೆರ್. ಪಡುಕೋಣೆಗ್ ಅನಿಶಾ ಪನ್ಪಿನ ಮೆಗ್ದಿ ಉಲ್ಲೆರ್. ಬೆಂಗಳೂರಿನ ಸೋಫಿಯಾ ಹೈಸ್ಕೂಲ್‌ಡ್ ಕಲ್ದಿನಿ. ಮೌಂಟ್‌ಕಾರ್ಮೆಲ್ ಕಾಲೇಜ್‌ಡ್ ಪದವಿಪೂರ್ವ ಶಿಕ್ಷಣ. ಮೆರೆಗ್ ಬ್ಯಾಡ್‌ಮಿಟನ್ ಗೊಬ್ಬುಡ್ ಮಸ್ತ್ ಆಸಕ್ತಿ ಇತ್ತಂಡ್. ಆಸಕ್ತಿ ಇತ್ತನ್ಡಲ ಪಡುಕೋಣೆ ಅರ್ನ ಐ.ಸಿ.ಎಸ್.ಸಿ ಪರೀಕ್ಷೆಗಾದ್ ಆರ್ ಬ್ಯಾಡ್‌ಮಿಟನ್ ಗೊಬ್ಬುನ ಬುಡಿಯೆರ್.
ವೃತ್ತಿ
ಮಾಡೆಲಿಂಗ್ ಪಡುಕೋಣೆ ಕಾಲೇಜ್ಡ್ ಉಪುನಗ ಮಾಡೆಲಿಂಗ್ಡ ಮಸ್ತ್ ಆಸಕ್ತಿ ಇತ್ತಂಡ್. ಭಾರತದ ಕೆಲವೂ ಬ್ರಾಂಡ್ಗ್ ಮೇರ್ ಮಾಡೆಲ್ ಆತೆರ್. ಲಿರಿಲ್, ಡಾಬರ್ ಲಾಲ್ ಪೌಡರ್, ಕ್ಲೋಸ್ ಅಪ್ ಟೂಥ್‌ಪೇಸ್ಟ್ ಬೊಕ್ಕ ಲಿಮ್ಕಾ ಕೆಲವು ಪ್ರಮುಖ ಬ್ರಾಂಡ್.ಜ್ಯೂವೆಲ್ಸ್ ಆಫ್ ಇಂಡಿಯಾ ರಿಟೇಲ್ ಪನ್ಪಿನ ಆಭರಣ ಪ್ರದರ್ಶನೊಗು "ರಾಯಭಾರಿ"ಯಾದ್ ಉಲ್ಲೆರ್. ಕಿಂಗ್‌ಫಿಷರ್‌ದ 5ನೇ ವಾರ್ಷದ ಫ್ಯಾಷನ್ ಪ್ರಶಸ್ತಿ "ವರ್ಷದ ರೂಪದರ್ಶಿ" ಪ್ರಶಸ್ತಿ ಕೊರ್ತೆರ್. ಕೆಲವು ದಿನತ ಬೊಕ್ಕ 2006ನೇ ವರ್ಷದ ಕಿಂಗ್‌ಫಿಷರ್ ಈಜುಡುಗ್ ಕ್ಯಾಲೆಂಡ್‌‍ರ್‌ ರೂಪದರ್ಶಿಡ್ ಒರ್ತಿ ಬೇಲೆ ಮಲ್ದಿನ ಐಡಿಯಾ ಝೀ ಫ್ಯಾಷನ್ ಪ್ರಶಸ್ತಿ "ವರ್ಷದ ಪೊನ್ನು ರೂಪದರ್ಶಿ (ಜಾಹೀರಾತು)" ಬೊಕ್ಕ ವರ್ಷದ ಪೊಸಮೋಣೆ" ಪನ್ಪಿನ ರಡ್ ಪ್ರಶಸ್ತಿ ಪಡೆತೆರ್.
ಉಂಗಿಲೊ
ಇತಿಹಾಸೊ
೨೫೦೦ ವರ್ಸೊ ಪಿರವುದ ಬಿರೆಲ್‌ದ ಉಂಗಿಲೊಲು ತಿಕುಂಡು. ಹಿಚ್ಚೈಟ್ ನಾಗರೀಕತೆ ಉಂಗಿಲೊನು ತಯಾರ್ ಮಲ್ತ್ಂಡ್. ಇಂದೆಟ್ ಸಿಗ್ನೆಟ್ ಉಂಗಿಲೊಲು ಸೇರ್ದೊ. ಅಯಿಟ್ ಕೆಲವೊಂಜಿನ್ ಪತ್ತೆ ಮಾಲ್ತ್‌ದಾತ್ಂಡ್. ಈಜಿಪ್ಟ್ದ ಇತಿಹಾಸೊ ಪರತ್ ನಾಗರಿಕೆರ್ ಬೇತೆ ಬೇತೆ ಬಿರೆಲ್‌ಲೆಗ್ ಉಂಗಿಲೊನು ದೀಡೊಂದಿತ್ತೆರ್. ಉದಾರ್ಮೆಗ್ ಅಯಿಟ್ ಪುದರ್ ಪೋಯಿನ ಸ್ಕಾರಬ್ ವಿನ್ಯಾಸೊ ರೂಪು ಆಯಿನ ಕೆಲವೊಂಜಿ ಅಂಶೊಲು ತೋಜಿದ್ ಬರ್ಪುಂಡು. ಎಚ್ಚದ ವಿನ್ಯಾಸದೊಟ್ಟುಗೆ ಈಜಿಪ್ಟ್ ಮಧ್ಯಮ ರಾಜ್ಯೊಡು ಉಂಗಿಲೊ ಎಚ್ಚ ಜನಪ್ರಿಯೊ ಆಂಡ್
ಈಜಿಪ್ಟ್‌ದಕುಲು ಲೋಹೊದ ಉಂಗಿಲೊನು ತಯಾರ್ ಮಲ್ತ್‌ದಿತ್ತೆರ್. ಪೊಸ ವರ್ಸೊದ ಉಡ್ಗಿರೆಯಾದ್ ಗಳಸುನ ಪೈಕಿ ಕೆಲವು ಇಬಿನ್ನೊ ಸೈಲಿದ ಉಂಗಿಲೊಲೆನ್ ತಯಾರ್ ಮಲ್ತೆರ್. ಪ್ರೊಲ್ ಮಿಕ್‍ ರಾಜವಂಸೊದ ಪೊರ್ತುಡು ಊರ್ದ ಸೈಲಿಲೆನ್ ಪಂಡ ಗ್ರೀಕ್ ಬುಕ್ಕೊ ರೋಮನ್ ಪ್ಯಾಶನ್‍ಡ್ ಪಿದಯಿ ಕೊನತೆರ್. ಪಿರಾಕ್ದ ಗ್ರೀಕ್ ಉಂಗಿಲೊಲು ಈಜಿಪ್ಟ್ ಉಂಗಿಲೊಲುಂದು ಪುದರ್ ಪೋದಿತ್ತ್ಂಡ್. ಆಂಡ ಅವೆತ ಸಂಕ್ಯೆ ದೀಂಜ ಎಚ್ಚ ಬುಕ್ಕೊ ಸ್ಪಷ್ಟವಾದ್ ಕಾರ್ಯ ಮಾಲ್ಪುನ ಸಂಕೇತವಾದ್ ಉಂಗಿಲೊ ಗಳಸ್‌ಯರ ಆಪುಜಿ. ಊರುಡು ತಿಕುನ ಬಂಗಾರ್‌ದ ಕೊರತೆ ಪೂರ್ವ ವಸಾಹತುಲೆಡ್ ಮಾಲ್ತಿನ ಉಂಗಿಲೊಲು ಬೊಳ್ಳಿ ಕಂಚಿಡ್ದ್ ತಯಾರಾದಿತ್ತ್ಂಡ್. ಶಾಸ್ತ್ರೊದ ಕಾಲೊಡು ಕಂಚಿಡ್ದ್ ಬೊಳ್ಳಿ ಬುಕ್ಕೊ ಬಂಗಾರ್‌ದ ಅಳವಡಿಕೆ ಬದಲಾಪುನಂಚ ಮಾಲ್ತ್ಂಡ್. ಈ ಕಾಲೊಡು ದಿಂಜ ವಿಸೇಸೊ ವಿನ್ಯಾಸೊ ಕೆತ್ತನೆದ ಸಧನೊನು ಸುತ್ತುನ ಸೂತ ಕೊಡಿನ್ ಸೆರ್ದಿತ್ತ್ಂಡ್. ಕಾಲಕ್ರಮೊಟು ರತ್ನೊದ ಉಳಿತ ಮೋರೆಲು ಹೆಚ್ಚಾದ ಉರುಂಟಾಯಿನ ರೂಪೊಗು ತಿರ್ಗ್ಂಡ್.
ದೀಪಿಕಾ ಪಡುಕೋಣೆ
ನಟನೆ
ಹಿಮೇಶ್ ರೇಶಮಿಯಾನ ಸ್ವತಂತ್ರ ವಿಡಿಯೋ ಪಾಪ್ ಆಲ್ಬಮ್ ಆಪ್ ಕಾ ಸುರೂರ್ ಮ್ಯೂಸಿಕ್ ವಿಡಿಯೋಡ್ ನಾಮ್ ಹೈ ತೇರಾ ಪನ್ಪಿನ ಪದ್ಯೊಗ್ ಸುರುಕ್ ನಟಿಯಾಗದ್ ಮಲ್ದೆರ್.ಪಡುಕೋಣೆ 2006ಡ್ ಕನ್ನಡ ಸಿನೆಮಾ ’ಐಶ್ವರ್ಯ ’ಡ್  ನಾಯಕಿಯಾದ್ ಉಪೇಂದ್ರ ನೊಟ್ಟಿಗೆ  ಚಲನಚಿತ್ರರಂಗಡ್ ಪದಾರ್ಪಣೆ ಮಲ್ದೆರ್.2007ಡ್ ಫ್ಹರಾ ಖಾನ್ ನಿರ್ದೇಶನೊದ ಬಾಲಿವುಡ್ ಚಲನಚಿತ್ರ ’ಓಂ ಶಾಂತಿ ಓಂ’  ಶಾರುಖ್‌ ಖಾನ್ ಒಟ್ಟಿಗೆ ನಟನೆ ಮಲ್ದೆರ್.ಈ ಚಲನಚಿತ್ರಡ್ ಪಡುಕೋಣೆ ಸುರುತ ಅರ್ಧ 1970ಡ್ ನಟಿ ಶಾಂತಿಪ್ರಿಯಾಳ ಪಾತ್ರಡ್ ನಟನೆ ಮಲ್ದೆರ್. ಇಂಡಿಯಾ ಎಫ್‌ಎಂ ನ ತರಣ್ ಆದರ್ಶ್ ಪ್ನಪಿಲೆಕ "ದೀಪಿಕಾ ಟಾಪ್ ಸ್ಟಾರ್ ಆವರೆ ಬೊಡಾಯಿನ ವ್ಯಕ್ತಿತ್ವ, ನೋಟ, ಕಣ್ಣು ಬೊಕ್ಕ ಅಗತ್ಯವಾಯಿನ ಪ್ರತಿಭೆ ಮಾತಲ ಹೊಂದುದೆರ್. ಶಾರುಖ್ ಖಾನ್ ನೊಟುಗು ನಟನೆ ಮಲ್ಪುನಗ ಅರ್ರೆದ್ ಒಂಜಿ ಕೈ ಜಾಸ್ತಿ ಎನಿಸಾವುನ ಸಾಮಾನ್ಯದ ಪಾತೆರ ಅತ್ತ್. ಮೇರ್ ತಂಗಾಳಿಯ ಅಲೆದಂಚ ಬತ್ತ್ ಅರ್ನ ಪ್ರತಿಭೆನ್ ಸಾಭೀತು ಮಲ್ದೆರ್. ಪಡುಕೋಣೆ ಅವರು ಓಂ ಶಾಂತಿ ಓಂ ಚಲನಚಿತ್ರದ ಬೊಕ್ಕ ಸಿದ್ದಾರ್ಥ್ ಆನಂದ್ ನ ಬಚ್ನಾ ಏ ಹಸೀನೊ (2008) ಚಿತ್ರಡ್ ರಣ್‌ಬೀರ್ ಕಪೂರ್  ನೊಟ್ಟುಗ್ ನಟನೆ ಮಲ್ದೆರ್.
ಉಂಗಿಲೊ
ರೋಮನ್‍ ರಿಂಗ್
ಉಂದು ಒಂಜಿ ದಪ್ಪೊದ ಆಕೃತಿಡ್ ಆಯಿನವು. ಉಂದು ನೇರವಾದ್ ವಂತೆ ಮಟ್ಟ್‌ಗ್ ಪೊಲಬುಡುಂಡು. ಕೆತ್ತ್‌ನ ಕೆತ್ತಿದಾಕಾರೊದ ರತ್ನೊ ಉಲಯಿ ಬಾಗೊಡು ಸುತ್ತುದ ಉಂಗಿಲೊ ವಸ್ತುಲೆ ಮಿತ್ತ್ ಒಂತೆ ಹೆಚ್ಚಾಪುಂಡು. ಇಂಚಿತ್ತಿ ಉಂಗಿಲೊಲೆನ್ ಆಧುನಿಕ ಆಭರಣಾಕಾರೆರೆ ಮೂಲಕ ರೋಮನ್ ಉಂಗಿಲೊಲು ಪಂಡ್‌ದ್ ಲೆಪ್ಪುವೆರ್. ಸಾಮಾನ್ಯವಾದ್ ರೋಮನ್ ಉಂಗಿಲೊಲು ಕ್ರಿ.ಶ ೩ನೇ ಬುಕ್ಕೊ ೪ನೇ ಶತಮಾನೊಡು ಹೆಚ್ಚ ಪರಡ್‌ದಿತ್ತ್‌ಂಡ್.
ರಿಂಗ್‍ ಇಮೇಜ್
ಸಾಯ್ಬೆರೆನ ಅನುಕರಣೆಡ್ ಕೆಲವು ಸಾಯ್ಬೆರ್ ದೀಡುನ ಉಂಗಿಲೊ
ಬರ್ತ್ ಸ್ಟೋನ್‍ ಉಂಗಿಲೊ
ಈ ರಿಂಗ್‌ನ್ ಸಾಮಾನ್ಯವಾದ್ ಜನೊಕ್ಲು ಅಕ್ಲೆನ ಜಲ್ಮೊ ಜಾಗೆಡ್ ಅತ್ತಂಡ ದೀಡುನ ಸಂಗಾತಿನ ಪುಟ್ಟೂರ್‌ದೊಟ್ಟುಗೆ ಹೊಂದ್‌ದ್ ದೀಡುನೆಡ್ದಾರೊ ಅಯಿನ್ ಸಾಮಾನ್ಯವಾದ್ ತೆಲ್ಪುದ ಸರಳ ಉಂಗಿಲೊಂದ್ ಪನ್ಪೆರ್. ಅಪ್ಪೆನ ಉಂಗಿಲೊನು ಬೇತೆ ಬೇತೆ ಊರುದೊಟ್ಟುಗೆ ಹೊಂದಿಸವೊಲಿ. ಕೆಲವು ಜತೆಕುಲು ಮದಿಮೆದ ವರ್ಸೊದ ತಿಂಗೊಲು ಅತ್ತಂಡ ಬೇತೆ ನೆಂಪುಗಾತ್ರೊ ಕಲ್ಲ್‌(ಹವಳ)ಲೊಟ್ಟುಗೆ ಹೊಂದಿಸದ್ ಪುಟ್ಟೂರುಡೆ ಪಾಡ್ಬೆರ್. ಈ ಉಂಗಿಲೊದ ಶೈಲಿ ದಿಂಜ ಪುರಾತನೊ ಬುಕ್ಕೊ ಆಂಜೋನಕ್ಲೆಡ್ದ್ ಎಚ್ಚಾದ್ ಪೊಂಜೊನಕುಲು ದೀಡ್ಬೆರ್. ದಿಂಜ ಬಣ್ಣೊದ ಪರೆಲ್ ಬುಕ್ಕೊ ಅಮೃತಶಿಲೆ ಮಸ್ತ್ ಪುದರ್ ಪೋಯಿನವು. ದಾಯೆ ಪಂಡ ಉಂದು ಪಟ್ಟೆದ ಮೂಜಿ ಆಯಾಮೊದ ಪರಿಣಾಮೊನು ಉಂಡುಮಲ್ಪುಂಡು.
ದೀಪಿಕಾ ಪಡುಕೋಣೆ
ವೈಯುಕ್ತಿಕ ಜೀವನ
ಕಲಾವಿದ ರಿಶಿ ಕಪೂರ್ ಮತ್ತು ನೀತು ಸಿಂಗ್ ನಕ್ಲನಾ ಮಗೆ ರಣಬೀರ್ ಕಪೂರ್ ನೊಟ್ಟು ಪಡುಕೋಣೆ ಡೇಟಿಂಗ್‌ ಮಲ್ತೊಂದು ಇತ್ತೆರ್. ಆಂಡ ಆ ಸಂಬಂಧ ಒಂತೆ ಸಮಯೊಡು ಹಾಲಾನ್ಡ.
ಉಂಗಿಲೊ
ಚಾಂಪಿಯನ್‍ಶಿಪ್ ಉಂಗಿಲೊ
ಗೊಬ್ಬುದ ಉಂಗಿಲೊ ವೃತ್ತಿಪರ ಗೊಬ್ಬುಲೆಡ್ ಗೆಲ್ತ್‌ನ ತಂಡೊಲೆ ಸದಸ್ಯೆರೆಗ್ ಬುಕ್ಕೊ ಅಮೇರಿಕದ ಕೋಲಜಿದ ಗೊಬ್ಬುಲೆಗ್ ತಯಾರ್ ಮಲ್ತಿನ ಉಂಗಿಲೊ. ಇಂದೆಟ್ ಉತ್ತೊಮೊ ಪಂಡ ಸೂಪರ್ ಬಾಲ್‍ ಉಂಗಿಲೊ ಬುಕ್ಕೊ ವರ್ಲ್ಡ್ ಸೀರಿಸ್ ಉಂಗಿಲೊ, ನ್ಯಾಷನಲ್ ಪುಟ್ಬಾಲ್ ಲೀಗ್ ಬುಕ್ಕೊ ಮೇಜರ್ ಲೀಗ್‍, ಬೆಸ್‍ಮೆಟ್‍ ಇಂಚಿತ್ತಿ ವೃತ್ತಿಪರ ಅಮೇರಿಕಾದ ಗೊಬ್ಬುಲೆದ ಕೂಟೊಲೆಡ್‌ ಒಂಜಾಯಿನ ಚಾಂಪಿಯನ್‍ಶಿಪ್/ಸರಣಿ ರನ್ನರ್ ಅಪ್‍ ಉಂಗಿಲೊ ಕೊರ್ಪುನೆ.
ನಿಚ್ಚಯೊದ ಉಂಗಿಲೊ
ಉಂದು ಸಾಮಾನ್ಯವಾದ್ ನಿಚ್ಚಯೊಡು ಪೊಣ‍್ಣು-ಆಣ್ ದೀಡೊನುನ ಸಾಂಪ್ರದಾಯಿಕ ಪದ್ಧತಿದ ಒಂಜಿ ವಿಸಿಸ್ಟೊ ಉಂಗಿಲೊ. ಇಂದೆನ್ ಸಾಮಾನ್ಯವಾದ್ ಮದುಮೆದ ಮಂಟಪೊಡು ದೀಡುನೆ. ಈ ಉಂಗಿಲ್ ಕರಿನ ಶತಮಾನೊಡು ಅಪ್ಪೆ ಇಲ್ಲಡ್ದ್ ಮಗಳೆಗ್ ಕೊರ್ಪುನ ಪದ್ಧತಿ ಆದಿತ್ತ್ಂಡ್.
ಮೆಡಲ್ ಉಂಗಿಲೊ
ಪದವಿದ ನೆಂಪುಗಾತ್ರೊ ಬುಕ್ಕೊ ಬುಡುತ್ ಪೋಪುನ ಜೋಕುಲು ಇಂದೆನ್ ದೀಡೊನ್ಬೆರ್.
ಪೊಂಜೊಲೆ ಉಂಗಿಲೊ
ಈ ಉಂಗಿಲೊನು ಮಲ್ಲ ಜೂವೊದ ಪೊಂಜೊನಕುಲು ದೀಡ್ಬೆರ್. ಉಂದು ಮಸ್ತ್ ಮಲ್ಲ ಗಾತ್ರೊದ ಪರೆಲ್‌ನ್ ಹೊಂದ್‌ದಿಪ್ಪುಂಡು. ಉಂದು ಸಾಮಾನ್ಯವಾದ್ ಬೇತೆ ಬೇತೆ ಪದ್ದೋಯಿದ ಉಂಗಿಲೊ. ಇಂದೆನ ಉನಸ್‌ದ ಉಂಗಿಲೊಂದ್ ಲೆಪ್ಪುವೆರ್.
ಡಾಕ್ಟರೇಟ್ ಪದವಿದ ಉಂಗಿಲೊ
ಉಂದು ಸ್ವೀಡನ್ ವಿಶ್ವವಿದ್ಯಾನಿಲಯೊದ ಡಾಕ್ಟರೇಟ್ ಪದವಿ ಪಡೆಯಿನ ವಿದ್ವಾಂಸೆರ್ ದೀಡುನ ಒಂಜಿ ಬಂಗಾರ್‌ದ ಉಂಗಿಲೊ.
ನೆಂಪುಗಾತ್ ದೀಡುನ ಉಂಗಿಲೊ
ಸಂಗಾತಿನೊಟ್ಟುಗು ನೆಂಪು ಒರಿಪ್ಪಾಯರ ಸೂಚಿಸವುನ ಉಂಗಿಲೊ. ದಾಂಪತ್ಯೊ ಜೀವನೊ ಸುಖವಾದಿಪ್ಪಡ್ಂದ್ ಬಯಕುನ ಒಂಜಿ ಧಾರ್ಮಿಕ ಪದ್ಧತಿದ ಉಂಗಿಲೊ. ಉಂಗಿಲೊಲೆಗ್ ಒಂಜಿ ವಿಸಿಸ್ಟೊ ಆಯಿನ ಅಯಿನವೇ ಆಯಿನ ಒಂಜಿ ಮಹತ್ವೊ ಇಪ್ಪುಂಡು. ಮದಿಮೆದ ಉಂಗಿಲೊ, ಉಂಗಿಲೊದ ಬಿರೆಲ್‍ದ ಉಂಗಿಲೊ ಆದಿಪ್ಪುಂಡು. ಅಯಿನ್ ದೀಡುನಕುಲು ಮದಿಮೆ ಆತೆರ್ಂದ್ ಸೂಚನೆ ಆಪುಂಡು. ಉಂದು ಸಾಮಾನ್ಯವಾದ್ ಲೋಹಡ್ದ್ ತಯಾರಾದಿಪ್ಪುಂಡು.
ಮದಿಮೆದ ಉಂಗಿಲೊ
ಪಿರಾಕ್‌ದ ಉದಾರ್ಮೆಡ್ ಪ್ರಾಚೀನ ಈಜಿಪ್ಟ್ಡ್ದ್ ಬತ್ತ್‌ನವು. ಮದಿಮೆದ ಉಂಗಿಲೊ ಪಾಶ್ಚಿಮಾತ್ಯ ಸಂಪ್ರದಾಯೊಲೆನ್ ಪ್ರಾಕ್‌ದ ರೋಮನ್ನೆರ್ ಬುಕ್ಕೊ ಗ್ರೀಕೆರ್ ಎಚ್ಚಾದ್ ಪುಗರ್ತೆಗ್ ಕೊರ್ತೆರ್ಂದ್ ಗುರ್ತೊ ಮಲ್ಪೊಲಿ. ಪ್ರಾಕ್‌ದ ಸಂಪ್ರದಾಯೊಲೆನ್ ಹೊಂದ್‌ನ ಯುರೋಪ್‌ಡ್ ಕ್ರೈಸ್ತಧರ್ಮೊಡು ಇತ್ತೆ ಪರಡ್‌ದ್ಂಡ್. ಮದಿಮೆದ ಉಂಗಿಲೊ ಎಡ ಅತ್ತಂಡ ಬಲ ಬಿರೆಲ್ದ ಉಂಗಿಲೊ ಬಿರೆಲ್ಗ್ ದೀಡುನ ಸಂಸ್ಕೃತಿದ ವಿಸಿಸ್ಟೊ ಕ್ರಮೊ. ಕ್ರಿಸ್ತೆರೆ ಜೀವನೊದ ದೃಶ್ಯೊಲೊಟ್ಟುಗೆ ಮದಿಮೆದ ಉಂಗಿಲೊ ೬ನೆದ ಶತಮಾನೊಡು ವಾಲ್ಟರ್ಸ್‍ ಆರ್ಟ್ ಮ್ಯೂಸಿಯಂಡ್ ಪ್ರಾಕ್‌ದ ಈಜಿಪ್ಟ್‌ಡ್ ಮದಿಮೆದ ಉಂಗಿಲೊನು ಸುರೂತ ಉದಾರ್ಮೆಯಾದ್ ನಾಡ್ದ್ ಪತ್ತ್‌ದೆರ್ಂದ್ ಸಾಮಾನ್ಯವಾಯಿನ ನಂಬೊಲಿಕೆ. ೬೦೦೦ ವರ್ಸೊಲೆ ಪಿರಾಕ್ಡ್ ಇತ್ತಿನ ಅವಸೇಸೊಲೆ ಸಂಗತಿಲೆ ನಡುಟು ಸೆಣಬುದ ಅತ್ತಂಡ ರತ್ನೊಲೆಡ್ದ್ ಮೊಡೆಯಿನ ಉಂಗಿಲೊದ ವಿನಿಮಯೊಗು ಸಾಕ್ಷಿ. ಉಂಗಿಲೊಲು ಸಾಸಿತೊ ಪಿರ್ತಿನ್ ಸೂಚಿಸವುಂಡು. ಎಡಕೈತ ಉಂಗಿಲೊ ಬಿರೆಲ್‌ದ ಮಿತ್ತ್ ಮದಿಮೆದ ಉಂಗಿಲೊನು ದೀಡುನೆಗ್ ಉಂದು ಮೂಲೊ ಆದಿತ್ತ್ಂಡ್. ಪ್ರಾಕ್‌ದ ಈಜಿಪ್ಟೆರ್ ಈ ಬಿರೆಲ್ ಹೃದಯೊಗು ನೇರೊ ಸಂಪರ್ಕೊ ಉಂಡುಂದು, ಇಸೇಸೊ ಆದ್ ಅಭಿದಮನಿನ್ ಸುತ್ತುರ್ ಪಾಡ್ದ್ಂಡ್ ಪಂಡ್ದ್ ನಂಬುದೆರ್. ಇತ್ತಿತ್ತೆ ಪೊಣ್ಣುಜೋಕ್ಲೆನ ಡ್ರೆಸ್‌ಗ್ ತಕ್ಕ ಮ್ಯಾಚಿಂಗ್‍ ಆಪುನಂಚ ಉಂಗಿಲೊ ಮಾರ್ಕೆಟ್‌ಡ್ ತಿಕುಂಡು. ಏರೇ ಉಂಗಿಲೊ ದೀಡ್ದ್ ಇತ್ತೆರ್ಂಡ ಅಕ್ಲೆ ಬಿರೆಲ್ ವಿಸೇಸೊ ರೂಪ ಪಡೆವೊಂಡು.
ವಿಶ್ವದ ಬಹುಭಾಗೊಡು ಎಡತ ಕೈತ ನಾಲೆನೆ ಬಿರೆಲ್ ಮದುಮೆ ಉಂಗಿಲೊನು ದೀಡುನ ಸಾಂಪ್ರದಾಯಿಕ ಜಾಗೆ, ಆಂಡ ಕೆಲವು ದೇಸೊಲೆಡ್ ಬಲತ ಕೈತ ಬಿರೆಲ್‌ನ ಗಳಸುವೆರ್.